
Ja si e përshkruan Allahu i Lartë, Zotëriun tonë, Profetin 
Fisnik Muhamedin (a.s.): 

"Ty të dërguam vetëm si mëshirë për të gjithë krijesat" 

(el-Enbija, 107). 

"O Ti Profet, Ne të dërguam ty dëshmues lajmëtar, pagë- 
zues e qortues. Dhe me urdhrin e Allahut, thirrës për në 
rrugën e Tij, dhe pishtar ndriçues." (el-Ahzab, 45-46) 

"(O Muhamed) Pa dyshim ti do të keshë shpërblim të 
pandërprerë! Vërtet ti je në shkallën më të lartë të mora- 
lit" (el-Kalem, 3-4) 

"Ju e kishit shembullin më të lartë (Usvei hasene) në të 
Dërguarin e Allahut, kuptohet ai që shpreson në shpër- 
blimin e Allahut në botën tjetër, ai që atë shpresë e sho- 
qëron duke e përmendur shpesh Allahun (el-Ahzab, 21) 

"O ju besimtarë, respektoni Allahun dhe të Dërguarin e 
tij dhe mos i çoni kot veprat tuaja." (Muhamed, 33) 

"Kushdo që i bindet Allahut dhe të Dërguarit, të tillët do 
të jenë së bashku me ata që Allahu i shpërbleu: Me pro- 
fetët, besnikët e dalluar, dëshmorët dhe me të mirët. Sa 
shokë të mirë janë ata." (en-Nisa, 69) 

"Allahu dhe engjëjt e Tij e madhërojnë Profetin shumë. 
O ju që keni besuar, madhëroni atë duke përshëndetur 
me selam." (el-Ahzab, 56) 









PARATHENIE 


Falënderime dhe lavdërime të panumërta i qofshin 
Allahut të Lartë që na ka dhënë fatin të kemi nderin të jerni 
pjesëtarë të umetit të kurorës së gjithë profetëve, Hazreti 
Muhamed Mustafasë (a.s.) të njohur me epitetin Habibull- 
llah (i Dashuri i Allahut)... 

Lutje të panumërta për paqe dhe mëshirë, salat dhe 
selame, për Zotëriun tonë Profetin (a.s.), Diellin e Diejve, i 
cili me personalitetin e tij është dritë udhëzuese e pashuar 
dhe e vërtetë në rrugën e lumturisë së përhershme të njerë- 
zimitL. 

Allahu i Lartë e zgjodhi Atë për profet në kohën kur 
njerëzimi gjendej në një krizë të madhe, në një periudhë kur 
bota mbytej në errësirë dhe tirani dhe kështu i dhuroi njerë- 
zimit një perlë drite e cila përsëri do të shndriste hënat, yjet 
dhe diejt e panumërt të errësuar të botës njerëzore. Dhuroi 
një yll i cili lind nga horizonti në gjithësinë e errësuar të 
një shoqërie injorante e cila ia kalonte kafshëve për egërsi, 
vrazhdësi dhe ashpërsi. 

Allahu i Madhëruar e dërgoi Hazreh Muhamedin 
mëshirë të pafund për tërë krijesat e gjalla dhe jo të gjalla, 
dheun e gurin, lumin e detin, qiejt e tokën, kohën dhe hapë- 
sirën, e në veçanti për njeriun. E bëri atë pretekst të begati- 
së, udhëzimit, mëshirës, butësisë dhe shpëtimit. 

Mëshira e Zotit ndaj Tij bën që çdo send të krijohet për 
nder të Tij dhe të htojë vlerë te Zoti në bazë të dashurisë që 
ka për Të. 

Mëshira, butësia dhe mirësia e të cilit ka përfshirë gji- 
thë njerëzimin, madje gjithë krijesat. 

Mëshirë, me virtytet e të cilit Allahu i Vërtetë u dhuroi 
të gjithë zemrave dhe mendjeve burim jete të pafund dhe 
frymëzim begahsh të panumërta. 

Mëshirë, me të cilën ka ardhur udhëzuesi i pafund, Ku- 
r'ani Fisnik. 

Mëshirë, i dashuri i Allahut të Mëshirshëm dhe Bami- 
rës, Profeti u nderua me Mirazh. 

Mëshirë, që sikur të mos ishte Ai, gjithë botët do të 
shndërroheshin në shkretëtira. 

Mëshirë, drita e të cilit ishte pretekst për hllimin e kri- 
jimit të ekzistencës. 

Mëshirë, bukuritë kudo që ekzistojnë janë rehektime 
prej Tij, janë krijuar për hir të Tij. Nuk çel asnjë lule në botë 
në të cilën nuk ekziston drita e tij. Zaten, sikur të mos ishte 
Ai nuk do të krijohej asgjë. Ai është si një gonxhe hyjnore, 
e cila nuk vyshket, por çdo ditë e më tepër hton freski dhe 
bukuri. 

Mëshirë, vlerën e të cilit e përshkruan vetë Allahu i 
Madhëruar, duke e lartësuar atë me salate dhe selame, me 
lutje për paqe dhe mëshirë... 

Ja kjo Mëshirë e pashoqe, nën kulmin e profecisë, i dha 
mundësi gjithësisë të shijojë qetësinë e vërtetë. Njerëzimi 

i cili mbytej dhe jepte shpirt në tymin e revoltës në tune- 
lin e injorancës, me dyert e diturisë, urtësisë dhe të vërtetës 
që hapi Ai, hlloi të marrë frymë në jetë plotë freski duke 
i hapur krahët në qiejt e pafund. Ndërgjegjet të cilat ishin 
bërë gurë, do të zbuten si brumë në duart e Tij të ndershme. 
Zemrat e errëta nga ndryshku dhe papastërtia do të pastro- 
hen në burimet e tij të kristalta. Ashtu të çiltërta u shndë- 
rruan në një vend të pastër dashurie të mbushur me dritë. 

Për shembull, etiopiani Vahshi, i cili para se të gjejë rru- 
gën e drejtë ishte një njeri i egër, gjakpirës, shpirtlig, pasi 
iu nënshtrua edukimit të Tij të lartë, u bë një sahabi, shok 
sylotë. Sa e sa të tjerë sikur ai, para se të gjenin rrugën e 
drejtë, ishin të vdekur shpirtërisht nën kthetrat e cilësive 
inferiore. Por, më pas, edhe ata duke pirë nga burimi i njëjtë 
i udhëzimit do të fitojnë gjallëri të përhershme, dhe që të 
gjithë do të arrijnë lartësinë që të përmenden dhe kujtohen 
me epitetin "hazreti”. 


Të gjithë këto tregojnë se Zotëriu ynë Profeti (a.s.) ësh- 
të mrekullia më e shquar e arht hyjnor e krijuar nga Zoti 
i Lartë. Ai ishte i tillë edhe nga pamja e jashtme edhe nga 
përbërja e brendshme. Ai është më i përsosuri, më i nderua- 
ri dhe më i dashuri. Ashtu që të mirët, të pastërtit shpirt- 
ërisht, miqtë e Zotit, evlijatë, të urtët dhe sunduesit e vërtetë, 
të cilët janë prijetar drejt të vërtetës, janë vetëm një reflektim 
nga Ai shembull. Një fragment nga Ai shembull. Një hënë 
që reflektohet nga Ai Diell, ngaqë Ai është mëshirë, favor 
dhe dhuratë për tërë botët nga Krijuesi i Lartësuar, Pose- 
duesit të bukurisë reale. Mu për këtë, rruga për t'u afruar 
dhe htuar miratimin e Allahut, kalon nëpër dashurinë dhe 
lidhjen me Të. Ja si e përshkruan Zoti i Vërtetë këtë realitet: 

"Thuaj (o profet!): "Nëse e doni Allahun, atëherë eja- 
ni pas meje që Allahu të ju dojë, të ju falë mëkatet tuaja, 
se Allahu është që fal shumë, mëshiron shumë." (Ali Imran, 


31) 


Kjo është e vërteta ndaj së cilës asnjë person që ka be- 
sim në Allahun nuk mund të qëndrojë indiferent. Ashtu si- 
kurse thekson edhe ajeti kuranor. 

Kriter i vetëm i dashurisë ndaj Allahut, është ndjek- 
ja e Profetit të Allahut (a.s.), lidhja shpirtërore me Të dhe 
mbështetja tek Ai. Në të kundërtën besimi nuk llogaritet 
besim. Për rrjedhojë, asnjë person nuk ka mundësi ta bëjë 
veten të dashur te Allahu në ndonjë rrugë tjetër. Ai që nuk e 
bën veten të dashur të Allahut çdo gjë që bën i shkon huq, 
madje, edhe besimi i tij. 

Atëherë në qendër të jetës dhe zemrës sonë çdo herë 
duhet të gjendet Hazreti Muhamedi (a.s.), kurse personali- 
teti i Tij i pashoq duhet të jetë arkitekti i vetëm i karakterit 
tonë. 

Mu për këtë themi se nevoja jonë më e madhe është që 
ta njohim Atë sa më afër...Ta kuptojmë Atë sa më mirë... 
madje të thithim frymën që ka nxjerr Ai...derisa të bash- 
kojmë rrahjet e zemrës sonë me zemrën e Tij...ashtu sikur 
bënin As'habul-Kirami (shokët e hj të ndershëm)...e të da- 
shuruarit, ashikët e Profetit. 

Edhe pse për ne të dobëtit është i pamundur një qën- 
drim i nivelit që meriton Ai, është nder, nëse jo më tepër, të 
jemi në rrugën e Tij, ngaqë, nëse arrijmë që të përhtojmë, 
qoftë edhe një pjesë nga personaliteti i Tij i pashoq, do të 
ishte mjaft për lumturi të përhershme. 

Për këtë shkak, duke pasur për qëllim të njohim sa më 
afër këtë Personalitet të lartë, vendosëm të shkruajmë këtë 
vepër modeste, me gjithë mangësitë dhe dobësitë që mund 
të ketë. Edhe në veprat tona të mëparshme kemi ofruar të 
dhëna që kanë të bëjnë me personalitetin e Profetit tonë 
(a.s.). 

Ndoshta fjalët tona nuk janë të atij niveli që i meriton 
Ai, por, që të gjithë ne jemi të obliguar ta falënderojmë Atë, 
dhuratën më të madhe hyjnore, duke rrëfyer dhe shkruar 
rreth Tij, dhe duke jetuar si Ai. Detyra jonë parësore është 
që, në kuadër të mundësive tona, të bëhemi ura të cilat do të 
bartnin mëshirën dhe paqen e Tij që përfshin tërë botët, deri 
në fundin e saj, kur ajo të mbytet në krizë. E kemi për borxh 
që, në kuadër të aftësive tona, atë kryevepër që qëndron në 
kulmin më të lartë t'ia prezantojmë gjithë njerëzimit në for- 
mën sa më të bukur. Në veçanti është nder për ne që të për- 
faqësojmë Atë me sjelljen dhe gjendjen tonë në formën sa 
më të bukur.. .Sa bukur e përshkruan poeti këtë përfaqësim 
të ndershëm: 

Qenia Jote është si dita më e kristaltë, më e vërtetë. 


Për këtë burimi i dorës sate është uji, uji më i ëmbël. 

Më i çiltëri, më modesti, më i pastërti i njerëzimit, 

Zot, na bën neve të tillë që të gjithëve!...(Sejri) 

Zot i Madhëruar, na krijo dhe na stolis neve që të gji- 
thëve me personalitetin e Tij shembullor të pashoq! Na 
shndërro zemrat tona në saraje të dashurisë së Tij! Në spro- 
vën e devocionit tonë, të lidhjes dhe nënshtrimit ndaj Tij, 
na ndihmo, që kështu të arrijmë dashurinë dhe miratimin 
hyjnor! Amin ! 1 



1. Lus Zotin e Lartë që të jetë kjo vepër një s adaka xharije, sadaka 
rrjedhëse për të gjithë nxënësit e mi të cilët kontribuan në përgatitjen 



e saj. 

Historia dhe kalendari profetik ka filluar me dhuratën 
e ekzistencës së parë "dritën muhamedane" njeriut më të 
parë; kurse me shfaqjen e "trupit muhamedan" në gjithësi 
ka mbaruar. Nuk kuptohet?? Kjo dritë e lartë ka arritur nga 
lloji më i pastër dhe më fisnor deri te Hazreti Abdullahu 
duke u trashëguar brez pas brezi. Me shtatzëninë e Hazreti 
Amines nga balli i hazreti Abdullahut është bartur tek kjo 
nënë fatlume, dhe më në fund i është dorëzuar pronarit të 
vërtetë, Zotëriut të gjithë botëve. 

Gjithësia është krijuar nga drita profetike e Muhamedit 
(a.s.). Për këtë shkak themi se mijëra zbukurime dhe rrjedha 
të fuqisë hyjnore janë buzëqeshje dhe reflektime nga drita e 
Tij. Ngaqë iu shtua një pjesë nga dheu i Profetit të Allahut 
(a.s.) në dheun e krijimit të Hazreti Ademit, atij iu pranua 
pendimi. Këtë e rrëfen edhe ky hadith i ndershëm: 

"Ademi (a.s.), kur bëri gabimin 2 që edhe do tëjetë pretekst që ai 


2. Sipas qëndrimit islam, pejgamberët janë të mbrojtur nga gabimet, 
rrëshqitjet dhe gabimet e pavullnetshme të tyre quhen zelle. 

të nxirret nga Xheneti, kuptoj se kishte gabuar dhe tha: 

"O Zot! Të lutem të mëfalësh për hir të Muhamedit!..." 

Allahu i Lartë e pyeti: 

"O Adem nga e njeh ti Muhamedin kur Unë atë ende s'e kam 
krijuar?..." 

Ademi (a.s.) iu përgjigj: 

"O Zot, kur Ti më krijove dhe më fryve shpirt nga shpirti 
Yt, ngrita kokën dhe pashë të shkruar mbi shtyllat e qiellit hyjnor 
(arshit) fjalinë "La ilahe il-lallah, Muhamedur-ResululTllah", 
"Nuk ka zot tjetër përveç Allahut, Muhamedi është i dërguari i 
Allahut”, dhe kuptova se Ti përkrah emrit Tënd vë vetëm emrin e 
krijesës më të dashur për Ty”. 

Atëherë, Zoti i Madhëruar tha: 

"Saktë u përgjigje o Adem! Me të vërtetë, ai është krijesa më 
e dashur për Mua! Kur të më lutesh Mua, mu lut për hir të tij. 
Unë tëfala ty, nga që m'u lute Mua për hir të tij! Dije se, sikur 
të mos ishte Muhamedi, s'do të të kisha krijuar !” 3 

Ja, Hazreti Ademi (a.s.) bëri ndërmjetësues të Dërgua- 
rin e Allahut (a.s.) në lutjen e tij dhe fitoi faljen hyjnore. 

Ai, i Dërguar i Lartë, u bartë edhe në fisin e hazreti Ib- 
rahimit (a.s.), të cilit zjarri iu bë i freskët dhe shpëtim. E kur 
ajo perlë e lartë do të hyjë në lëvozhgën e Hazreti Ibrahimit 
(a.s.), për hir të tij do të zbresë një dash nga qielli. Shihet 
se edhe profetët kanë shfrytëzuar mëshirën hyjnore për hir 
të Tij, gjersa ka nga profetët, si Hazreti Musai (a.s.), të cilët 

3. Hakim, el-Mustedrek ale’s-Sahihajn, Bejrut 1990, II, 672/4228 

V 

- 

kanë shprehur dëshirën të jenë pjesëtarë të umetit të Tij, me 
qëllim që të shijojnë begatitë që janë të garantuara për këtë 
umet. 

Sahabiu Katade bin Numan transmeton se hazreti Mu- 
sai (a.s.) i është drejtuar Allahut të Lartë duke i thënë: 

"O Zot! Shoh se në leuhat, pllakat që m'i ke dhuruar, flitet 
për një umet i cili do të paraqitet ndër njerëz dhe do t'i urdhërojë 
ata për të mirë e do t'i ndalojë nga e keqja, e ky umet do të jetë 
umeti më i mirë nga të gjithë. Zoti im, bëj që ky umet të jetë prej 
atyre që do të më ndjekin mua" 

Allahu i Madhëruar i tha: 

"Ai umet do tëjetë umeti iAhmedit". 

Musai (a.s.) iu drejtua përsëri Allahut të Lartë: 

"O Zot, në ato pllaka po ashtu përmendet një umet i cili do të 
jetë umeti ifundit që do të vij, por i pari i cili do të hyjë në Xhenet. 
O Zot bëj që ky umet tëjetë umeti im”. 

Allahu i Madhëruar iu përgjigj: 

"Ai do tëjetë umeti iAhmedit". 

Përsëri Hazreti Musai (a.s.) iu drejtua Allahut të Lar- 
të: 


"Zoti im, në pllaka flitet për një umet i cili do të mbaj në 
gjoks librat (ungjijtë) dhe do t'i thotë përmendësh ata, kurse 
të gjithë umetet i lexojnë hapur librat e tyre, e kur i humbnin, 
nuk kujtonin asgjë prej tyre. Zoti im, mundëso që ky umet tëjetë 
umeti im!" 

Allahu i Lartë përsëri iu përgjigj: 

" Ai umet do tëjetë umeti i Ahmedit!" 

Musai (a.s.) përsëri iu drejtua Zotit të Lartë: 

"Zoti im, në ato tabelaflitet edhe për një umet i cili do tëjetë 
umeti i librit tëfundit, do të luftojë kundër çdo devijimi dhe ku- 
ndër dexhalit me një sy. Bëje umetin tim që tëjetë ai umet!" 

Allahu i Lartë i tha: 

"Ai umet do tëjetë umeti i Ahmedit" 

Musai (a.s.) iu drejtua Allahut të Lartë: 

"Zoti im, në ato tabela po ashtuflitet edhe për një umet, pje- 
sëtarët e të cilit do tëfitojnë nga një mirësi për çdo vepër të cilën 
kanë planifikuar të bëjnë, edhe pse nuk kanë pasur mundësi ta re- 
alizojnë atë që planifikojnë atëherë do të shpërblehen për çdo vepër 
nga 10 deri 700 shkallë sevape. Mundëso që umeti im të jetë ky 
umet!” 

Allahu i Madhëruar iu përgjigj; 

"Ai umet do të jetë umeti i Ahmedit" 

Më në fund Hazreh Musai (a.s.) vendosi në tokë plla- 
kat që barte dhe i çoi duart për t'iu lutur Allahu t, dhe tha: 


“O Zoti im! Më bëj pjesëtar të umetit të Ahmedit!" 4 


Çdo hallkë e vargut të profetëve ka qenë si një shkë- 


4. Taberi, Xhamiul-bejan an te'vili ajatil-Kur'an, Bejrut 1995, IX, 87-88; 
Ibn-i Kethir, Tefsirul-Kur'anil-Adhim, I-IV, Bejrut 1988, II, 259, ( në 
komentin e sures el-A'raf, 154 ). 

‘h&p? - 

ndijë udhëzimi e begatshme, si një lajmëtar sihariqprurës 
për ardhjen e Hazreti Muhamedit (a.s.) i cili është i dërguar 
mëshirë për të gjithë botët. 

Në fund, drita që pritej, më 12 Rebiul-evvel të vitit 571 
e.r., në mëngjesin e ditës së hënë, do të zbresë në univers 
nga prehri i kurorës së Abdullahut dhe Amines, pak para 
lindjes së diellit, dhe do të nderojë të gjithë kohërat dhe ha- 
pësirat. 

Me shfaqjen e Tij, mëshira e Allahut të Lartë shpër- 
theu në gjithësi. Mëngjeset dhe mbrëmjet ndërruan ngjyrën. 
Emocionet fituan thellësi. Fjalët, bisedat, shijet fituan gjerësi, 
çdo gjë fitoi kuptim dhe bukuri të re. Idhujt u rrënuan 
duke u dridhur, u shembën shtyllat dhe kullat e pallateve 
në Medajin, në vendin e udhëheqësve persianë. Liqeni Save 
u tha si baltovinë dhune. Kjo begati kaploi tërë gjithësinë, 
përfshiu gjithë kohërat dhe hapësirat. 

Sikur të mos kish nderuar gjithësinë Hazreti Muhame- 
di (a.s.), i cili përmbledh të gjithë vlerat në vete, njerëzimi 
deri në Kiamet do të ngelte në dhunë, tirani dhe errësirë, të 
dobëtit do të ngelnin skllevër dhe rob të më të fuqishmëve, 
do të mbisundonte e keqja, gjithësia do t'u takonte dhu- 
nuesve, tiranëve dhe të fuqishmëve. Sa bukur e përshkruan 
poeti këtë panoramë: 

O i Dërguari i Allahut, në këtë botë të mos kishe ardhur, 

Trëndafilat s'do të çelnin, bilbilat s'do të këndonin, 

Ekzistenca s'do të kishte kuptim, do të mbytej në zi... 

Filozofi dhe askeh i madh, poeti Mevlana Xhelaled-din 
er-Rumi na këshillon që të jemi mirënjohës ndaj Profetit 

(a.s.), i cili gjatë tërë jetës u ballafaqua me mundime të më- 
dha, vetëm e vetëm, për të larguar dhunën dhe për të thyer 
idhujt: 


"O ti që sotje mysliman, sikur të mos ishte mundi dheguxi- 
mi i Hazreti Ahmedit (a.s.) për të thyer idhujt, tash edhe ti, sikur 
etërit e tu, do të besoje në idhuj!" 


Ky njeri, që nuk dinte shkrim e lexim do të paraqitet në 
një hapësirë larg qytetërimeve dhe në një popull injorant dhe 
me diturinë urtësinë që solli tejkaloi dhe pati lënë të mahni- 
tur jo vetëm njerëzit e kohës së tij, por solli një det mrekullish 
të paarritura deri në Kiamet. Kjo është vërtetuar edhe me fak- 
tin që edhe pse Kur'ani Fisnik prek shumë ngjarje historike, 
lajmëron për shumë situata që do të paraqiten në të ardhmen 
dhe jep të dhëna për shumë çështje teorike shkencor. Asnjë 
zbulim qysh prej 1400 vjetësh nuk ka mundur të përgënjesh- 
trojë asgjë që përmban ai. Kurse sot, edhe enciklopeditë botë- 
rore më me famë madje janë të detyruara të nxjerrin vëllime 
shtesë për të korrigjuar dhe përmirësuar vetveten. 

Ai Profet jetim që nuk dinte shkrim e këndim, nuk 
ndoqi mësime te ndonjë njeri; erdhi si shpëtues për gjithë 
njerëzimin, komentator i botës së fshehtë dhe mësues nga 
shkolla hyjnore e të Vërtetit. 

Hazreti Musai pati sjellë disa ligje, Hazret Davudi qe 
zgjedhur për t'i bërë lutje Allahut, Hazreti Isai qe dërguar 
për t'u mësuar njerëzve moralin bujar dhe asketizmin. Kur- 
se Hazreti Muhamedi (a.s.) i solli që të gjitha këto. Solli 
sistem ligjor, iu mësoi njerëzve si duhet t'i luten Allahut me 
zemër të kulluar pasi të kishin pastruar veten prej papastër- 

tive egoiste dhe mëkateve. Ai tregoi se cili është morali më i 
bukur dhe me mënyrën e Tij të jetesës u bë shëmbëlltyrë për 
të tjerët. Ai na këshilloi për të mos u mashtruar nga dukja 
dhe pamja e kësaj bote tërheqëse dhe e shkëlqyer, por gë- 
njeshtare. Shkurt, Ai tuboi në personalitetin dhe veprën e tij 
kompetencat dhe detyrat e të gjithë profetëve paraardhës. 
Tek ai gjenden fisnikëria e prejardhjes dhe e edukatës, lum- 
turia dhe përsosmëria. 

Ai jetoi dyzet vjet mes një shoqërie injorante. Shumica e 
gjërave të përsosura dhe magjepse që do të shtronte sheshit 
më pas, qenë ende të panjohura për popullin e kohës së Tij. 
Ai nuk njihej për burrë shteti, për predikues, për ligjërues 
e orator. Gjatë këtyre dyzet vjetëve atij nuk iu dha rasti të 
ishte jo vetëm një komandant i shquar, por, madje as edhe 
një ushtar i thjeshtë. Por mosha dyzet vjeçare e tij u bë njëra 
ndër pikë kthesat e njerëzimit. 

S'ishte dëgjuar më herët të ketë folur për historinë e 
popujve të kaluar dhe për profetët, për Xhenetin dhe Xhe- 
henemin. Vetëm se jetonte në një mënyrë të lartë, e të po- 
saçme vetëm për Të, dhe me një moral të lartë. Kur u kthye 
nga shpella Hira, me detyrën hyjnore, kishte ndryshuar 
krejtësisht. 

Kur filloi kumtimin dhe predikimin, e gjithë Arabia u 
frikësua dhe u turbullua. Kumtesa dhe oratoria e tij e mre- 
kullueshme magjepsi dhe bëri për vete njerëzit. U pezu- 
lluan garat poetike, letrare, retorike dhe stilistike. Që atëhe- 
rë asnjë poet nuk e vari më në muret e Qabes vjershën e tij 
fituese. Kështu, një traditë e cila kishte një të kaluar shumë 
shekullore, kaloi në arkivat e historisë, derisa edhe motra 
e poetit të famshëm Imru'l-Kajs, kur dëgjoi versetin e 44 të 
kaptinës Hud: 

"E ju patë thënë: "O tokë, përpije ujin tënd dhe o qiell, 
ndërpreje (shiun)", uji u tërhoq, urdhri u zbatua dhe ajo 
(anija) u ndal në (kodrën) Xhudij, e u tha: "I shkatërruar qof- 
të populli mizor!" 

emocionuar u detyrua të thotë: "Tashmë nuk ka kush çka 
të thotë. Edhe poezia e vëllait tim nuk meriton të qëndrojë në she- 
shin e mburrjes" ... Dhe fillimisht largoi poezinë e Imru'l-Kajsit 
e cila qëndronte në krye të poezive, në muret e Qabes dhe 
më pas edhe poezitë ( mual-lakat ) e tjera të cilat ishin më të 
dobëta se ajo. 5 

I Dërguari i Allahut (a.s.) të gjithë njerëzimit tregoi në 
praktikë se ishte zëvendës i Allahut të Vërtetë mbi tokë. 
Madje edhe shkencëtarët më të spikatur mund ta kuptoj- 
në pas kërkimeve të një jete të tërë, pas përvojave të gjata 
mbi njerëzit dhe gjërat, urtësinë e vërtetë të rregullave më të 
përsosura që caktoi Ai, si: në organizimin shoqëror, kultu- 
ror, ekonomik, administrativ, organizimin e marrëdhënieve 
ndërkombëtare dhe të sferave të tjera të jetës. Pa mëdyshje, 
sa më shumë të zhvillohet njerëzimi në njohuri teorike e 
përvojë praktike, aq më mirë e kupton të vërtetën muhame- 
dane. Ky profet i lartë i cili kurrë më parë nuk pati marrë 
shpatë në dorë, e që nuk pati bërë stërvitje ushtarake, me 
përjashtim të rastit që mori pjesë si ndjekës në një luftë, u bë 
një ushtar trim, komandant i vendosur që nuk u largua as 
nga betejat më të ashpra, kur e donte nevoja, me gjithë më- 

5. Ahmed Xhevdet Pasha, Kisas-i Enbiya ve Tevarih-i Hulefa, Stanboll 1976, 

Q 

shirën e tij të gjerë që përfshinte tërë njerëzimin, të luftonte 
për hir të besimit në një Zot e të paqes shoqërore. 

Shëtiti derë më derë dhe u kumtoi njerëzve fenë e Alla- 
hut, por ata të cilët nuk patën fat, ia përplasën derën Die- 
llit të udhëzimit dhe zgjodhën qëndrimin përgjithmonë në 
errësirë . Madje, si pasojë e ashpërsisë që kishin në zemër 
u sollën me arrogancë ndaj Tij. Kurse ai, nuk u prek nga 
sjelljet e ashpra, por nga injoranca e tyre. Njerëzve të këtillë 
vazhdimisht u përsëriste ajetin kuranor "Thuaj (o Muha- 
med): "Unë nuk kërkoj prej jush ndonjë shpërblim dhe 
nuk jam prej atyre që bëjnë trillime." (Sad, 86), me të cilin 
u bënte me dije se nuk pretendonte ndonjë dobi tjetër veç 
kënaqësisë së Allahut të Lartë. 

Brenda nëntë vjetëve, shpesh herë me fuqi ushtarake 
sa një e treta e armikut, çliroi gjithë Arabinë, me viktima 
simbolike nga të dy palët kundërshtare... Do të realizonte 
çlirime të jashtëzakonshme dhe mrekulluese në sajë të fu- 
qisë shpirtërore dhe edukimit ushtarak që mbolli te njerëzit 
e padisiplinuar dhe bashibozukët e kohës, deri në atë masë 
saqë pasardhësit e tyre u shkaktuan disfata edhe dy shtete- 
ve më të fuqishme dhe madhështore të kohës, perandorive 
persiane dhe bizantine. Kështu i Dërguari i Allahut (a.s.) i 
cili, pavarësisht nga kushtet negative, realizoi revolucionin 
më të madh në historinë botërore, i mposhti mizorët e tira- 
nët, i heshti lotët e të shtypurve. Me dritën e tij ngushëlluese 
fshiu brengat nga zemra. Sa bukur e përshkruan këtë port- 
ret poeti Mehmed Akif Ersoj: 

Ja ku u rrit dhe arriti të dyzetat jetimi 
Ku këmbët e përgjakura ranë në ujë! 

Me njëfrymë e shpëtoi njerëzimin ai i pafajshmi, 

Me një të rënë i shtriu për tokë mbretërit, perandorët! 
U ringjall e drejta e të dobëtit cjë shtypej, 

Padrejtësia cjë nuk shkonte ndërmend rënien, ngordhi! 
Mëshirë cje për botët ligji i tij i drejtë, vërtet! 

Hapi krahët për në tokën e atij cjë donte drejtësi. 

Ç'të ketë bota, është krejt e dhëna e tij, 

E detyruar ndaj tij shoqëria, i detyruar individi, 

I detyruar ndaj Tij të pafajshmit i gjithë njerëzimi... 

O Zot, me këtë besim na bashko në atëjetë!... 


Personaliteti i Zotëriut tonë Hazreti Muhamedit (a.s.) 
është si një det, personalitetet e profetëve të tjerë si lumenj 
derdhen në të. Ai zotëronte më shumë virtyte se sa gjithë 
virtytet dalluese të profetëve të tjerë të mëparshëm, të cilët 
sipas një transmetimi janë mbi 124 mijë, posedonte ajkën e 
moralit dhe virtyteve të bukura. Ai është një personalitet 
shembullor i cili, përkrah zhvillimit që kishte arritur njerë- 

zimi deri në atë kohë në dituri dhe sferat e tjera jetësore, iu 
përgjigjet nevojave që mund të paraqiten gjer në Kiamet. 
Për këtë shkak i është dërguar njerëzimit si profet i kohës së 
fundit. Ja si e shpreh Profeti i Allahut (a.s.) virtytin e moralin 
e lartë të Tij: 

"Unë jam dërguar të plotësoj moralin më të bukur”. (Muvat- 
ta', Husnul-huluk, 8) 



o 







SHEMBULLI ME I MIRE 


Profeti ynë Hazreti Muhamedi (a.s.), është njeriu i vetëm 
në histori, të cilit i është studiuar çdo imtësi dhe detaj i 
gjithë jetës. Prej sjelljeve të përsosura nga vargu i profetëve 
të cilat mund të shërbejnë për orientim të njerëzimit drejt 
Zotit të Vërtetë dhe që janë të dobishme deri në ditët tona, 
kanë mbërritur vetëm disa rrëfime të caktuara. Kurse, 
veprat, fjalët dhe bota emocionale të cilën e ka manifestuar 
Zotëriu ynë Profeh i kohës së fundit (a.s.) janë ndjekur pikë 
për pikë dhe janë shënuar si një tabelë nderi. Për më tepër, 
që të gjitha këto fjalë, vepra dhe detaje që kanë të bëjnë me 
Profetin tonë (a.s.) kanë rastin dhe nderin që të mbarten 
deri te njeriu i fundit, deri në Kiamet. 

Që të mbrojmë veten nga shpifjet që sjellin sprovat, 
shdat dhe surprizat e ndryshme në jetë është e nevojshme 
që të vëmë në praktikë në formën më të bukur virtytet e 
larta morale, si: mirënjohjen, durimin karshi sprovave, qën- 
drueshmërinë, trimërinë, flijueshmërinë, kënaqësinë, pa- 
surinë shpirtërore, altruizmin, bujarinë, modestinë, të mos 
prishim baraspeshën përballë ndodhive. 

Zoti i Vërtetë zgjodhi për të gjithë njerëzimin Hazreti 
Pejgamberin (a.s.) për të qenë shëmbëlltyrë me jetën e tij të 
pastër, modeste dhe bujare, mësues i përsosur. 





Jeta e të Dërguarit të Allahut (a.s.) do të jetë shembull 

për të gjithë brezat deri në Kiamet. Ja ç'thotë Kur'ani Fisnik 
për Të: 

"(O i Dërguar!) Ti padyshim do të kesh shpërblim të 
pa ndërprerë! Vërtet, ti je në një shkallë të lartë të mora- 
lit!" (el-Kalem, 3-4). 

Tiparet dhe personaliteti i bekuar i të Dërguarit të Alla- 
hut (a.s.), madje edhe vetëm me manifestimet të cilat mund 
t'i kuptojë logjika e njeriut, paraqesin majën e tërësisë së 
sjelljeve njerëzore. Ai është Profet Kulmor dhe personali- 
tet shembullor i cili plotësoi detyrën e thirrësit në rrugë të 
drejtë, duke qenë personalisht shembull konkret. Allahu i 
Lartëmadhëruar e prezanton në Kur'an atë qenie të bekuar 
para gjithë njerëzimit me epitetin "usvei hasene", shembulli 
më i përkryer, sikurse thuhet në këtë ajet kuranor: 



"Ju keni shembullin më të përkryer në të dërguarin e 
Allahut, kuptohet, për atë që shpreson në shpërblimin e 
Allahut në botën tjetër dhe e përmend Allahu shpesh" (el- 
Ahzab, 21) 

Hazreti Muhamedi (a.s.) në çdo sferë të jetës ka ma- 
nifestuar një bukuri dhe përsosmëri të pashoqe. Ai pose- 
donte të gjitha bukuritë në shpirt dhe në sjellje. Si rrjedhojë, 
çdo njeri mund të gjejë në jetën e ndershme dhe synetin, 
traditën e Profetit (a.s.), sjelljet më të bukura dhe më të 
përsosura të cilat mund t'i shërbejnë si shembull. Ai është 

shembull si prijës fetar, është shembull si kryetar shteti, ësh- 
të shembull për ata që hyjnë në lidhjen e dashurisë hyjnore, 
është shembull me ndjenjën e falënderimit dhe modeshsë 
kur zhytej në dhuntitë e Zotit. Eshtë shembull me durimin 
dhe nënshtrimin e tij në kohë dhe rrethana të vështira. Është 
shembull butësie dhe dhembshurie ndaj anëtarëve të famil- 
jes. Është shembull me mëshirën e tij ndaj të dobëtëve, të 
vetmuarve, robërve e skllevërve, është shembull me faljen 
dhe mirëkuptimin ndaj mëkatarëve dhe gabimtarëve. 

Nëse ti je një njeri i pasur, mendo për thjeshtësinë dhe buja- 
rinëeatij Profeti të lartë që sundoi mbi tërë Gadishullin Arabik, 
që i bëri për vete të gjithë njerëzit e mëdhenj të kombit arab? 

Nëse ti je njeri prej të dobëtëve, merr shembull prej jetës së 
Profetit (a.s.) që ka jetuar në Meke nën regjimin e padrejtë dhe 
mizor të politeistëve! 

Nëse ti jefitimtar, merr shembull nga jeta e Profetit (a.s.) të 
guximit dhe nënshtrimit që dolifitues mbi armiqtë në Bedër dhe 
Hunejn! 

Dhe, nëse, Zoti mos e dhëntë, pëson humbje, edhe atëherë 
kujto Profetin (a.s.) e dorëzuar Zotit që përcillej me durim dhe 
trimëri mes shokëve të rënë dëshmorë apo të shtrirë gjithë plagë në 
sheshin e luftës së Uhudit! 

Nëse tije mësues, mendo për Profetin (a.s.) që u mësonte sho- 
këve të sofrës, urdhrat hyjnorë duke u përcjellë atyre frymëzimin e 
zemrës së vet të hollë e të ndjeshme! 

Nëse ti je nxënës, përfytyro Profetin (a.s.) që rri para Xheb- 
railit që i ka sjellë shpalljen! 

Nëse ti je predikues që jep këshilla ose një prijës i besueshëm, 
=2^ - 

dëgjo Profetin (a.s.) që u shpërndan urtësi shokëve të vet brenda 
Xhamisë Profetike dhe vërja veshin e jepja zemrën zërit të Tij të 
ëmbël. 

Nëse kërkon ta mbrosh të vërtetën, ta kumtosh atë, ta kapësh 
e ta ngresh në këmbë dhe, për ta bërë këtë, nuk të ndodhet ndo- 
një ndihmës, shih e mëso nga jeta e Profetit (a.s.), kur ndodhej në 
Mekë pa asnjë lloj ndihme, ua shpalli mizorëve të vet të vërtetën 
dhe iftoi në rrugë të drejtë! 

Nëse ti je një fitimtar që e ke thyer armikun, nëse e ke thyer 
inatin e kundërshtarit duke dalë epror mbi të, nëse e ke shkatërruar 
gënjeshtrën dhe e ke shpallur të vërtetën, mbaje të gjallë para syve 
Profetin (a.s.) i cili, ditën efitores së Mekës, megjithëse ishte një ko- 
mandant fitimtar, hynte aty me ndjenjë falënderimi, me një thjesh- 
tësi të madhe, i përkulur mbi deve sikur po përkulej në sexhde! 

Nëse je pronar çifligu dhe kërkon t'i vësh në rrugë të mbarë 
punët e atyshme, merr si shembidl Profetin (a.s.) i cili, pasi u bë 
pronar i tokave Beni Nadër, Hajber dhe Fedek, vuri në krye të pu- 
nëve njerëzit që do t’i përmirësonin ato dhe do t’i administronin 
në rrugë të mirë! 

Nëse je njeri pa njeri, mendo për jetimin e vogël të Abdulla- 
hut dhe Amines! 

Nëseje një i rritur, shih me kujdes kahjeta e të riut kandidat 
për profet që punon si çoban i kopesë së axhës Ebu Talib! 

Nëseje një tregtar që merr rrugën me karvane, kupto situatën 
e personit më të urtë të karvanit që shkon në Siri dhe në Jemen! 

Nëseje gjykatës, mendo zgjidhjen e tij të zgjuar e të drejtë për 
të vendosur Gurin e zi në Qabe ndërsa fiset mekase janë gati t’ia 
këpusin kokën njëri-tjetrit për këtë gjë! 

Dhe, duke i kthyer sytë sërish nga historia, shih Profetin (a.s.) 
i cili në Medine, në Faltoren Profetike rri duke i trajtuar para ve- 
tes si të barabartë të varfrin e të pasurin, vendos mes njerëzve në 
formën më të drejtë! 


Nëse je një bashkëshort, shih me kujdes karakterin e pastër të 
atij personi të bekuar, bashkëshorti i Hazreti Hatixhesë dhe Hazre- 
ti Aishesë, botën ndijore të thellë dhe dhembshurinë e tij, trajtimin 
me drejtësi të të gjitha bashkëshorteve! 

Nëse je prind, shih mënyrën e sjelljes së tij ndaj vajzës Fati- 
me e ndaj nipërve Hasan dhe Husejn!... 

Kushdo që të jesh në cilado kushte që të ndodhesh, mëngjes e 
mbrëmje, në çdo çast ke për të gjetur Hazreti Muhamedin (a.s.) si 
prijësin më të mirë dhe udhërrëfyesin më të drejtë! 

Ai është një prijës i tillë, me anë të syneteve, të të cilit mund 
të rregullosh çdo gabim, të vësh në udhë punët që nukjanë rregu- 
lluar, të ringjallësh shpresën. Në sajë të dritës dhe udhëzimit të tij 
mund të shpëtosh nga pengesat e të arrish lumturinë! 

Me të vërtetë, figura e tij i ngjan një tufë lulesh të rralla 
e delikate, një tufë trëndafilash erëmirë! 

Si kur se shihet jeta e Profetit (a.s.) është shembulli më 
i përkryer edhe për ata që gjenden në pika polarisht të ku- 
ndërta në shoqëri. Për shembull, jeta e një të burgosuri nuk 
është shembull për gjykatësin, as jeta e gjykatësit për të bur- 
gosurin. Po ashtu edhe gjendja e një të varfri i cili tërë jetën 
kalon duke luftuar me varfërinë në kërkim të ekzistencës, 
nuk mund të jetë shembull për të pasurin i cili noton në be- 
gati. Kurse jeta e Profetit të Allahut (a.s.) paraqet shëmbëll- 
tyrë për të dy palët. Zaten, Zoti i Vërtetë atë e barti duke 
nisur nga pozita më e ulët në shoqëri, sa i përket fuqisë, të 

qenit bonjak dhe duke e kaluar nëpër të gjithë pozitat e jetës 
e ngriti në pozitë më të lartë, shikuar nga aspekti i fuqisë 
dhe autoritetit, në pozitën e Profetit dhe prijësit shtetëror. 
Zotëriu ynë Muhamedi (a.s.) në të gjitha manifestimet lav- 
dëruese dhe ndëshkuese ekspozon shumë sjellje shembu- 
llore për situata të ndryshme të jetës së njeriut, qofshin ato 
të lavdëruara apo të përçmuara. Për këtë shkak themi se 
jeta e Tij, u ofron që të gjithë njerëzve, pa dallim pozite dhe 
rrethane, shembull praktik konkret dhe të përkryer, që do 
të mund ta ndiqnin sipas pozitave dhe mundësive të tyre 
për të realizuar atë model. 



Me përjashtim të profetëve dhe salihëve, të mirëve të 
cilët hapërojnë pas gjurmëve të profetëve, të gjithë ata që 
pretendojnë të jenë udhërrëfyes shembullor dhe trazues të 
rrugës së shpëtimit për njerëzimin, në veçanti hlozofët të 
cilët mundohen të kuptojnë dhe shpjegojnë gjërat vetëm me 
fuqinë e tyre mendore, janë të mangët në këtë aspekt kur- 
se profetët, me që të gjithë mbështeten në zbulesën, vahjin 
hyjnor, kanë ardhur si udhërrëfyes në rrugë të drejtë që ap- 
rovojnë njëri tjetrin. 

Kurse filozofët të cilët synojnë të jenë udhërrëfyes për 
njerëzit në rrugë të së vërtetës dhe që kanë qenë të privuar 
nga mbështetja hyjnore, të mbështetur vetëm në mendjet 
e tyre të nënshtruara epsheve dhe frymës, nepseve të tyre 
kanë refuzuar dhe demantuar sistemet e njëri-tjetrit dhe e 
kanë përgënjeshtruar njëri-tjetrin. Për këtë shkak ata nuk 
kanë mundur të udhëzojnë as veten e tyre, as të tjerët në 
rrugë të drejtë. Për shembull, Aristoteli edhe pse pati he- 
dhur themelet e një sërë ligjesh dhe rregullash të filozofisë 
së moralit, ngaqë ish i privuar nga revelacioni, vahji hyjnor. 

nuk mund të gjesh një njeri që t'i ketë besuar hlozofisë së 
tij, ta ketë zbatuar atë në jetë dhe të ketë arritur lumturinë. 
Kështu ka ndodhur ngaqë zemrat e filozofëve nuk janë pa- 
struar me praktika fetare, idetë dhe veprat e tyre nuk janë 
maturuar me ndihmë hyjnore. 

Pretekst: i vetëm që do ta kishte shpëtuar njerëzimin 
nga katastrofat në të cilat e bart fuqitë mendore pa edukim 
hyjnor dhe dëshirat epshore, është Habli Metin, Litari më i 
Fortë, Kur'ani Fisnik, i dhuruar njerëzimit nëpërmjet Profe- 
tit të kohës së fund it, Muhamedit (a.s.). Kurse shembujt më 
konkret dhe më të qartë të thesarit të vërtetë kuranor gje- 
nden në personalitetin dhe traditën e pasur të Zotëriut tonë 
Muhamedit (a.s.). Atëherë për njeriun i cili është i detyruar 
të realizojë qëllimin e ekzistimit obligim parësor është që 
të zë pozitën e vet në gjithësi duke u frymëzuar nga burimi 
kuranor dhe burimi i synetit. 

Kur'ani dhe syneti janë recetat e lumturisë së kësaj botë 
dhe botës së mëtejme, Ahiretit dhe kujtim i përjetshëm nga 
Drita e Ekzistencës (a.s.). Ai, i la umetit të tij dy udhërrëfyes 
të mëdhenj Kur'anin Fisnik dhe Synetin e ndershëm. 

Hazreti Muhamedi (a.s.) bëri veten të dashur edhe para 
se të fillonte detyrën profetike dhe e prezantonte veten me 
një përsosmëri që e detyronte popullin ta mbiquajnë atë 
el-Emin, i Besueshëm dhe es-Sadik, i Sinqertë. E filloi de- 
tyrën profetike pasi personaliteti i Tij ishte bërë i padisku- 
tueshëm. Populli e donte atë dhe e njihte karakterin e Tij të 
bukur, mirësinë, drejtësinë dhe ndershmërinë e tij, shumë 
kohë para se t'i vinte profecia. Fisi që e kishte mbiquajtur 
atë el-Emin, besnik gjatë rindërtimit të Qabes, në rastin e 
konfliktit ndërmjet prijësve fisnorë të Mekes për vendosjen 







Usvei Hasene / Shembulli më i mirë ‘ » 


e Gurit të Zi në vendin e vet, i qe nënshtruar gjykimit të Tij 
pa kundërshtim. 

I Dërguari i Allahut (a.s.) aq i sinqertë ishte saqë Ebu 
Sufjani, i cili ishte një armik i përbetuar i Profetit, në periu- 
dhën para se të rivertohet 6 , në pyetjen e perandorit bizantin 
Heraklius “A pat ndodhur ndonjëherë të mos e ketë mbajtur 
fjalën?", do të detyrohet të pranojë realitetin duke u shpre- 
hur: "Jo! Ai e mban fjalën që jep". (Buhari, Bed'ul-vahj 6, Salat 1, 
Sadakat 28; Muslim, Xhihad 74) 

Po ashtu edhe thënia e armikut të pamëshirshëm të 
Hazreti Muhamedit (a.s.) Ebu Xhehlit dhe shokëve të tij 
drejtuar Profetit (a.s.): "O Muhamed, pasha Zotin, ne nuk 
të themi se je gënjeshtar, ne të pranojmë ty si një person të 
sinqertë dhe të drejtë. Por ne jemi kundër fesë që ke sjellë 
ti", dëshmon përshtypjen e Arabëve injorantë për Profetin 
tonë (a.s.). Pas ngjarjes në fjalë do të zbres ky ajet kuranor: 
"Ne e dimë se ty të brengos ajo që thonë ata, por ata nuk 
të përgënjeshtrojnë ty, ata mizorë mohojnë argumentet e 
Allahut" (el-En'am, 33). 7 

Domethënë edhe armiqtë më të tërbuar me ndërgjegje 
e pranojnë se Muhamedi (a.s.) ishte Profet i vërtetë, por e 
patën kundërshtuar vetëm e vetëm nga egoizmi! 

Një ngjarje që ndriçon shkakun pse Zotëriun e Gjithësi- 
së (a.s.) edhe politeistët e mbiquanin "Muhamedul-Emin", 
(person prej dorës dhe gjuhës së cilit çdo kush gjen siguri 
dhe paqe) është edhe kjo që pason: 

6. Preferojmë termin rivert që do të thotë, rrikthim në gjendje të më 
parshme, ngaqë sipas qëndrimit islam, gjithë njerëzit lindin me 
natyrë të pastër, islame (N.R.) 

7. Vahidi, Esbabu Nuzulil-Kur'an, thk: Kemal Besjuni Zaglul, Bejrut 

Gjatë ditëve në të cilat zhvillohej lufta e Hajberit një bari 
nga radhët e hebrenjve i quajtur Jesar erdhi te Hazreti Mu- 
hamedi (a.s.), dhe pasi bisedoi me Profetin (a.s.) shprehu 
dëshirë dhe gatishmëri të përqafojë fenë islame dhe t'u bash- 
kohet radhëve të myslimanëve. Por, Hazreti Muhamedi (a.s.) 
e urdhëroi atë që fillimisht t'ua kthejë kopetë pronarëve, e 
më pas, nëse do, do të mund t'u bashkohet radhëve të mys- 
limanëve. E gjithë kjo ndodhte në një kohë kur lufta zgjas- 
te dhe fillonte koha e krizës për ushqim ndër myslimanët... 
Pa dyshim ky urdhër është një shembull i kuptimplotë i cili 
thekson rëndësinë e ruajtjes dhe mbajtjen e amanetit, përgje- 
gjësisë, detyrës, madje edhe në kushtet më të vështira. 

Shfrytëzimi i vërtetë i moralit dhe gjendjes së lartë të 
Profetit (a.s.) është e mundur vetëm me nënshtrimin që gjej- 
më në shprehjen "Nëse pohon Ai, ashtu është" të Ebu Bekrit në 
rastin e ngjarjes madhështore të Miraxhit. 

Manifestimet e panumërta të drejtësisë, mëshirës dhe ba- 
mirësisë në jetën e të Dërguarit të Allahut (a.s.) janë shembuj 
të pashoq për të gjithë njerëzimin deri në Ditën e Kiametit. 
Asnjë sy i ndërgjegjshëm i cili vështron dritën që lëshon Ai 
kandil i pashoq në gjithësi, nuk mund të mohojë realitetin e 
tij (nëse jo më tepër) me zemër. Njëri ndër këta është edhe 
Thomas Carlyle i cili do të thotë: 

"Lindja e tij është zhveshje e dritës nga tirania". 

Në njërën ndër enciklopeditë më me famë botërore, në en- 
ciklopedinë Ana Britanica gjejmë këtë citat në kontekst të dësh- 
misë së vlerave të Zotëriut tonë Hazreti Muhamedit (a.s.): 





"...suksesin që e arriti Muhamedi nuk ka mundur ta arrijë 
asnjë profet dhe reformues gjatë tërë historisë njerëzore". 

B. Smith thotë: 

"Muhamedi është reformatori më i madh dhe i pashoq". 

Kurse shkrimtari me famë Stanley Lane-Polo pranon 
realitetin se: 

"Edhe ditët kur Muhamedi korrte fitoret më të mëdha, ishin 
ditë që aifitonte vlera të larta. Ai atë ditë (ditën e çlirimit të Me- 
kes. N.R) i fali kurejshët pa asnjë dëmshpërblim dhe këtë falje e 
shndërroi në një amnisti të përgjithshme për popullin e Mekes." 

Shkrimtari Arthur Gilman, ndër të tjera thotë: 

"Në ditën e çlirimit të Mekes shohim madhërinë dhe lartësi- 
në e tij. Kujtimet e bëmave të popullit të Mekes ndaj tij mund ta 
nxisnin atë që të hakmerrej, por Muhamedi e pengoi ushtrinë e tij 
nga derdhja e gjakut. Tregoi dhembshuri e butësi të madhe dhe 
falënderoi Zotin e tij". 8 

Filozoh La Fajette, njëri ndër ata që përgatitën themelet 
ideore të Revolucionit të madh francez të vitit 1789, para se 
të botohej Deklarata e të Drejtave të Njeriut, i ka studiuar të 
gjitha sistemet juridike dhe më në fund u bind për lartësinë 
që posedon e drejta islame karshi sistemeve të tjera e do të 
thoshte: 

“O Muhamed madhështor! E ke ngritur drejtësinë në një 
nivel të tillë që ka qenë i paarritshëm deri sot, madje, do tëjetë i 
paarritshëm edhe në të ardhmen". 

Është kjo vlerë e vërtetë që detyrohen ta pranojnë, 
i nënshtrohen dhe para së cilës dorëzohen edhe armiqtë. 
Vlerat dhe virtytet e FFazreti Muhamedit (a.s.) edhe ata të 


8. Shih. Kamil Miras, Tecrid-i Sarih Tercemesi, Ankara 1972, IX, 289. 

cilët nuk e kanë pranuar atë për profet, gjithmonë i kanë 
aprovuar... 

Personaliteti i pashoq i Hazreti Muhamedit (a.s.) për- 
mbledh në vete maturinë, përsosmërinë morale që mund 
t'u përgjigjet punëve të ndryshme një nga një. Ai përbën 
pikën themelore të edukimit dhe arsimit gjithënjerëzor në 
botë. Ai, shpëmdan dritë në rrugën e atyre që kërkojnë 
udhëzim. Udhëzimi i Tij është si një dritë që ndriçon rrugën 
e çdo personi që kërkon rrugën e drejtë. Ai është prijësi i 
vetëm i gjithë qenieve njerëzore. Radhët e tij udhëzuese janë 
si shkolla që mbledhin në to njerëz të të gjitha kategorive 
dhe gmpeve njerëzore. Aty tubohen dhe bashkohen gjithë 
kombet, gjuhët, ngjyrat krahas dallimeve në pozitë, gjendje 
sociale dhe llojllojshmërisë kulturore. Nuk ekziston asnjë 
kriter që e pengon cilindo njeri të hyjë në të. Ajo çerdhe nuk 
i përkiste asnjë fisi, ishte një qendër dije dhe shkence që e 
pranonte njeriun vetëm pse është njeri. Atje nuk bëhej da- 
llim mes të dobëtit dhe të fortit... 

Le ti hedhim një sy e të shikojmë ata që ndoqën Profe- 
tin (a.s.) e do të gjejmë mes tyre personalitete të zgjedhura si 
mbreti etiopian Nexhashi, i madhi i fisit Mean, Ferve, prijësi 
i fisit Himjer, Dhulkila, një nga të mëdhenjtë jemenas, Mera- 
kebut, një nga guvernatorët e Omanit, Ubejd, Fimz Dejlemi, 
Xhaferi etj... 

Pranë këtyre prijësve dhe sundimtarëve do të gjeni 
edhe njerëz të vetmuar si skllevër dhe të dobëtit Bilal, Ja- 
sir, Suhejb, Habbab, Ammar, Ebu Fukejhe si dhe robëreshat, 
shërbëtoret dhe gratë pa mbrojtje Sumeje, Lubejne, Dhinire, 
Nehdije, Umu Abis etj... 

Ndër shokët e Tij kishte persona me mendime të lar- 

ta, ide të shkëlqyera ideale të shëndosha, prej atyre të cilët 
ishin të denjë edhe për punë më delikate, persona që dinin 
fshehtësitë e kësaj bote, njerëz që i administronin vendet me 
përgjegjësi dhe dinjitet. 

Pasuesit e Hazreti Muhamedit (a.s.) administruan qy- 
tete, qeverisën shtete. Njerëzit, në sajë të administrimit të 
drejtë, arritën lumturinë, shijuan kënaqësinë e drejtësisë. 
Përhapën paqen dhe qetësinë ndër popuj dhe i bënë njerëzit 
të ndjehen mes njëri-tjetrit si vëllezër. 

MORALII LARTE I HAZRETI 
PEJGAMBERIT 


Njeriu i vetëm në historinë botërore të cilit i është njo- 
hur, studiuar dhe analizuar jeta gjer në imtësitë më të vogla 
është Hazreti Muhamedi (a.s.). Nëse duam të përshkruajmë 
të gjitha virtytet që përbëjnë personalitetin shembullor të 
Profetit (a.s.) nuk do të mjaftonin të shkruhen, madje edhe 
vepra voluminoze. 

Edhe shkencat islame në bazë 9 dhe në përpjekjet e dije- 
tarëve, ixhtihad 10 i kanë marrë për argument dhe si mbësh- 
tetje të tyre aspekte dhe momente të ndryshme të jetës së të 
Dërguarit të Allahut (a.s.). Për këtë shkak, çdo aspekt i jetës 
së Muhamedit (a.s.) është studiuar dhe njohur veç e veç nga 
shkenca të ndryshme. 


Rrjedhimisht, të gjitha veprat islame që janë shkruar 
gjatë 1400 vjetëve, kanë patur për qëllim të komentojnë. 


9. Kjo bazë në fjalë në të cilën mbështeten shkencat islame është Kur'ani 
dhe Syneti, tradita profetike, të njohura me termin "Nass". Në ato 
çështje ku ekziston vendim i qartë kuranor dhe i Synetit nuk ka vend 
për përpjekje të dijetarëve, ixhtihad. 

10. Ixhtihad është përpjekje e dijetarëve kompetentë fetarë për të zgjid- 
hur problemet për të cilat nuk ekziston vendim i qartë dhe i prerë 
nga Kur'ani dhe Syneti. E gjithë kjo përpjekje duhet të kryhet në sua- 
za të përmbajtjes kura'nore dhe Synetit 










. Personalitet shembullor i pashoq HAZRETI MUHAMMED MUSTAFAJA 

sqarojnë dhe përshkruajnë një libër, Kur'anin Fisnik, dhe 
një njeri, Muhamedin (a.s.). 

Nuk është e mundur që me kapacitetet tona njerëzo- 
re të kuptojmë dhe njohim tërësisht Krenarinë e Gjithësisë, 
Profetin (a.s.), i cili është mrekulli botërore në vete, ngaqë, 
përshtypjet e htuara nga kjo botë janë të paafta të kuptojnë 
dhe shpjegojnë Atë. Siç nuk është e mundshme të nxë një 
gotë uji një oqean të tërë, po ashtu nuk është e mundur për 
trurin e njeriut të kuptojë ashtu siç meriton Profeti Muha- 
med (a.s.). 

Edhe ne do të përpiqemi, në suaza të mundësive tona, 
të prezantojmë shembuj nga personaliteti shembullor i të 
Dërguarit të Allahut i cili është si një oqean i pafund. 


Portreti dhe bukuria e moralit të Pejgamberit të Allahut 


Qenia e bekuar e pa shoq, Muhamedi (a.s.), ka pasur 
pamje të bukur dhe biografi të përsosur. Nuk është e mu- 
ndur të përshkruhet dhe prezantohet, ashtu siç meriton 
portreti dhe biografia e të Dërguarit të Allahut. 

Imam Kurtubiu në lidhje me këtë do të thotë: 

"Bukuria e pamjes së të Dërguarit të Allahut nuk është 
shfaqur tërësisht, sikur të ishin ekspozuar të gjithë bukuritë 
e Tij me gjithë realitetin që posedonin, shokët e Tij nuk do 
të kishin fuqi ta shikonin Atë." 11 


11. Ali Yardim, Peygamberimiz’in Semaili, Stamboll 1998, s. 49. 








Morali i lartë i Hazreti Pejgamberit 




I vogël është numri edhe i shokëve, as'habëve të të Dër- 
guarit të Allahut (a.s.), të cilët vazhdimisht e shoqëronin 
Atë, e që kanë shikuar në dritën e bukurisë së Tij. Trans- 
metohet se shokët e Tij, me përjashtim të Hazreti Ebu Bekrit 
dhe Hazreti Omerit, të cilët shikoheshin me Atë sy më sy, 
madje, edhe gjatë bisedave të gjata që kishin me Profetin 
(a.s.) shikonin vetëm para vetes nga edukata që posedonin 
dhe respekti që kishin ata ndaj Profeht të Allahut. Ata shi- 
konin me buzëqeshje Zotëriun tonë të ndershëm, edhe Kre- 
naria e Gjithësisë ua kthente atyre me buzëqeshje. (Tirmidhi, 
Menakib, 16/3668) 

Ja si e paraqet këtë situatë Amër bin Asi, (r.a.), personi i 
cili më vonë do të njihet me epitetin Çlirues i Egjiptit: 

"Kam qëndruar një kohë të gjatë në shoqëri të Pejgamberit 
të Allahut, por nga ndjenja e turpit dhe respekti që ndjeja ndaj 
Tij, nuk kam patur guxim që të shikoj nëfytyrën e Tij të shndë- 
rritshme dhe të bekuar. Nëse dikush sot më thotë; ”Na përshkruaj 
dhe na shpjego Atë?", besoni, nuk kam mundësi ta përshkruaj". 
(Muslim, Iman, 192) 12 

Fytyra e bekuar e Profetit Fisnik e cila shpëmdante 
përreth siguri dhe paqe ishte fytyra më e pastër dhe më e 
bukur që ka ekzistuar dikur. Dijetari çifut Abdullah bin Se- 
lam, fill pas Hixhretit në Medine kishte takuar Profetin e 
Allahut (a.s.), dhe kur kishte parë fytyrën e Tij të bekuar, 
pati thënë: 

"Kjo fytyrë kurrë nuk gënjen!", dhe qe bërë mysliman. 
(Tirmidhi, Kijame, 42/2485; Ahmed, V, 451) 

Bukuria, madhështia dhe drita që Ai rrezatonte dhe 


12. Shih. Ahmed bin Hanbel, el-Mnsned, Stamboll 1992, IV, 199. 

butësia që Ai posedonte qe në atë shkallë, saqë nuk kishte 
nevojë për ndonjë mrekulli, argument dhe provë tjetër për 
të vërtetuar profecinë e Tij. 

Atëherë kur i Dërguari i Allahut (a.s.) nuk pëlqente 
diçka, menjëherë dallohej nga ndryshimet që shfaqeshin 
në fytyrën e Tij, po ashtu edhe kur pëlqente diçka, vërehej 
kënaqësia dhe miratimi. 

Në trupin e Tij të pastër gjithmonë ndodheshin së bash- 
ku vitaliteti, ndjenja e fortë e turpit dhe vendosmëria e jash- 
tëzakonshme. Është e pa mundur të përshkruhet thellësia e 
butësisë ndiesore të Tij. 

Në fytyrën e Tij kishte një dritë të këndshme, në fjalët e 
Tij kishte rrjedhshmëri, në lëvizjet e tij elegancë, në të folurit 
e Tij kishte qartësi, në shprehjet e Tij kishte oratori. 

Nuk thoshte kurrë fjalë të kota, çdo fjalë ishte këshillë 
dhe urtësi. 

Në fjalorin e tij nuk ekzistonin thashethemet dhe për- 
gojimet. Gjithmonë gjatë bisedave kishte parasysh kapaci- 
tetin e bashkëbiseduesit. 

Ai ishte i butë e modest. Nuk e tepronte në të qeshur, 
gjithmonë ishte i buzëqeshur. 

Kush e shihte atë papritur e pa kujtuar kaplohej nga 
ndjenja e frikës. Kurse, kush krijonte me të afërsi dhe bise- 
donte me Të, lidhej pas tij me një dashuri të thellë. 

Profeti i Allahut (a.s.) i respektonte njerëzit e çmuar si- 
pas pozitës së tyre. Të afërmve u bënte nderime më të më- 
dha. Ashtu siç sillej me mirësi ndaj anëtarëve të familjes dhe 

shokëve, sillej edhe me njerëzit e tjerë me butësi dhe bujari. 

Shërbëtorët i mbante shumë mirë. I ushqente dhe i 
vishte ata, siç ushqehej e vishej vetë. Ishte bujar, nderues, i 
dhembshur dhe i mëshirshëm, kur duhej ishte i guximshëm 
e kur duhej i urtë. 

Nuk është e mundur të vlerësohet realisht, siç e me- 
riton bujaria dhe fisnikëria e Tij. Ai ishte më bujar, madje 
edhe se personi i cili e nderon të vobektin pa frikë nga 
varfëria. 

Xhabiri (r.a.) lidhur me këtë situatë thotë: 

"Nuk ka ngjarë që të thotë “jo" kur diçka kërkohej prej 
Tij. " (Muslim, Fedail, 56) 

Ai ishte personi i cili i vizitonte më së shumti të afër- 
mit, personi më i mëshirshëm dhe më bamirës ndaj popu- 
llit, personi i cili sillej në mënyrën më të bukur, personi i cili 
largohej më së shumti nga veset e shëmtuara, personi i cili 
posedonte edukatë dhe moral më të lartë. Ai ishte personi 
i cili thotë: 


"Ditën e kiametit nuk do të ketë asgjë që do të peshojë në 
peshoren e besimtarit më tepër se morali i bukur. Allahu i Madhë- 
ruar i urren ata që bëjnë vepra të pahijshme dhe ata që flasin fjalë 
të shëmtuara." (Tirmidhi, Birr, 62/2002) 


I Dërguari i Allahut (a.s.) ishte i palëkundur në betim 
dhe premtim dhe besnik në fjalën e dhënë. Profeti qëndron- 
te mbi çdo njeri tjetër me moralin e tij të bukur, mençurinë 
dhe zgjuarsinë e Tij, meritonte dhe ishte i denjë për çdo 
lavdërim. 

Profeti ishte vazhdimisht i mendueshëm, nuk fliste pa 
nevojë. Heshtja e Tij vazhdonte gjatë. Kur fillonte një fjalë, e 
mbaronte pa e lënë në gjysmë. Mblidhte shumë ide e kup- 
time në pak fjalë e pastaj i thoshte. Fjalët i kishte të dallue- 
shme. As më shumë, as më pak se sa duhej. Edhe pse kishte 
natyrë të butë ishte mjaft serioz dhe i paraqitshëm. 

Nuk zemërohej përveçse kur kundërshtohej e vërteta 
dhe shkelej e drejta. Zemërohej kur shkelej e vërteta dhe 
vazhdonte të jetë i zemëruar derisa e drejta të vihej në vend- 
in e vet. Vetëm kur e vërteta vihej në vendin e vet qetësohej. 
Kurrë nuk zemërohej për vete. Nuk merrej me mbrojtjen e 
vetes, me askënd nuk hynte në debat. 

Ai nuk hynte në shtëpinë e askujt pa mos marrë leje. 
Edhe kur hynte në shtëpi të vet e ndante kohën e qëndrimit 
në tri pjesë; njërën për adhurim të Allahut, tjetrën për famil- 
jen, të tretën për vete. Kohën e ndarë për vete ua kushtonte 
të tjerëve pa dallim pozite dhe moshe, nuk privonte askënd, 
u fitonte zemrat të gjithëve. 

Për të parandaluar zakonin e uljes në të njëjtin vend, Ai 
ulej në të gjitha pjesët e faltores, xhamisë. Nuk dëshironte 
që vendeve dhe pozitave t'u atribuohet shenjtëri. Kur hynte 
në ndonjë kuvend ulej ku kishte vend të lirë, dhe dëshironte 
që kështu të veprojnë të gjithë. 





Kur dikush kërkonte nga Ai diçka për të plotësuar ndo- 
një nevojë, Ai nuk gjente qetësi gjersa t'ia jepte, pa marrë 
parasysh qoftë e rëndësishme apo jo gjëja që i kërkohej. E 
kur nuk kishte asnjë mundësi të zgjidhë nevojën, mundo- 
hej të fitojë zemrën e bashkëbiseduesit me fjalë të ëmbla. 
Ai ishte pjesëtar i hallit të secilit. Njerëzit pa marr parasysh 
shkallën dhe pozitën shoqërore, të pasur -të varfër, të ditur- 

të pa ditur, të gjithë para Tij ishin të barabartë me dinjitetin 
e tyre njerëzor. Të gjithë kuvendet e tij ishin mjedise ku su- 
ndonte gjithmonë butësia, dituria, edukata, durimi, siguria 
dhe amaneti. 

Nuk qortonte askënd për të metat dhe gabimet që po- 
sedonte, kur paraqitej nevoja e tërheqjes së vërejtjes dhe 
qortimit e bënte këtë në një mënyrë indirekte që nuk për- 
çmonte askënd. Ai jo vetëm që nuk është marrë me të me- 
tat dhe gabimet e pashfaqura të askujt, por rreptësisht e ka 
ndaluar hetimin e tyre. 

Krenaria e gjithësisë fliste vetëm e vetëm për çështje 
nga të cilat priste sevap dhe mirësi. Kuvendet e Tij ishin tej- 
et tërheqëse. Kur Ai fliste të pranishmit e dëgjonin me vë- 
mendje dhe magjepseshin deri në atë masë sa, siç shprehej 
njëri ndër ata të cilët kishin rastin të jenë pjesëmarrës në 
këta kuvende: 

"Qëndronim në qetësi të tillë, sikur të kishim mbi kokë 
ndonjë zog, ai do të fluturonte edhe nga lëvizja më e vo- 
gël."(Ebu Davud, Sunet, 23-24/4753) 

Edukata dhe respekti i reflektuar prej Tij te sahabët, 
shokët e Tij, ishte i tillë sa që ata shpesh herë merrnin guxim 
edhe për t'i drejtuar pyetje. Ata qëndronin në prezencë të 
Profetit (a.s.) edhe sikur të vinte ndonjë beduin nga shkre- 
tëhra për të biseduar me Profetin, me qëllim që të përfitojnë 
nga fryma e Tij shpirtërore. 

Ai, gjatë tërë jetës, ishte një shembull i pashoq i sinqe- 
ritetit dhe besnikërisë. Me moralin që posedonte ishte sikur 
një Kur'an i gjallë. Nuk urdhëronte të tjerët për asnjë vepër 
të cilën nuk e kishte bërë vetë. 13 


13. Shih. Ibni Sa'd, et-Tabakatu'l-kubra, Bejrut, Daru Sadr, I, 121, 365, 422- 
425; Hejthemi, Mexhmau'z-zevaid, Bejrut 1988, IX, 13. 

Modestia e të Dërguarit të Allahut 


Pejgamberi (a.s.), i cili përfitoi zemrat e njerëzve si një 
edukues ideal, edhe pse për një kohë tejet të shkurtër arriti 
suksese të cilat nuk mund t'i arrijë asnjë mbret, do të vazh- 
dojë të jetojë me një jetë modeste pa u bërë i varur prej as- 
njërës nga dhuntitë e shumta të kësaj bote. Do të jetojë, si 
edhe më herët, në një dhomë të thjeshtë si një i varfër. Flinte 
në një shtrat të mbushur me gjethe hurmash. Jetoi në më- 
nyrën më të thjeshtë edhe se një person më i varfër. Herë 
herë, ngaqë nuk gjente asnjë lloj ushqimi, lidhte një gurë 
për stomak që të shtyp urinë dhe të falënderojë Zotin. Edhe 
pse i qenë falur të gjithë mëkatet që kishte bërë në të kalua- 
rën, dhe ato që do t'i bënte në të ardhmen, vazhdimisht i 
falënderohej dhe i lutej Allahut. Kalonte net të tëra në na- 
maz, madje shpeshherë edhe këmbët i ënjteshin nga të falu- 
rit. Ndihmonte të mjerët, ngushëllonte bonjakët. Ai, krahas 
pozitës që kishte, merrej edhe me hallet e më të dobëtëve, 
madje në saje të mëshirës dhe dhembshurisë që posedonte 
atyre u kushtonte kujdes të veçantë. 

Edhe në ditën kur Profeti ishte më i forti në sytë e nje- 
rëzve, në ditën e çlirimit të Mekes, bashkëqytetarët e vet, të 
cilët duke u dridhur nga frika i thonin: 

"Të lutem, o i Dërguar i Allahut na mëso fenë islame", 
i qetësonte duke u thënë: 

"Qetësohu vëllaçko! Unë nuk jam as mbret as imperator. 
Unë jam komshiu yt jetim, i cili ushqehet me mish të thatë në 
diell!..." u , sjellje kjo me të cilën i dhuroi njerëzimit një mo- 





14. Shih. Ibn-i Maxhe, Et’ime, 30; Taberani, el-Mu’xhemu’l-Evsat, II, 64. 

desti të pashoqe në histori. 

Po atë ditë, Ai do të prezantojë madhështinë dhe mo- 
destinë e Tij në momentin kur i tha shokut të Tij të shpellës , 15 
Hazreti Ebu Bekrit, i cili e solli babanë e tij plak të lodhur 
deri te Profeti që të pranojë fenë e Allahut: 

"O Eba Bekër! Pse e ke munduar deri këtu babanë tënd plak. 
Ne do të shkonim deri te vendbanimi i tij " 16 

I Dërguari i Allahut gjithmonë deklaronte modestinë e 
Tij dhe thoshte: 

"Unë jam një njeri, sikur edhe ju. Por mua më vjen 
shpallje, vahjl.." (el-Kehf, lio) 

Ai gjithmonë ngulmonte që kur deklarohej se Ai është 
i Dërguari i Allahut të qëndrojë togfjalëshi, "abduhu", (rob i 
Allahut), me të cilën mbronte umetin, pasuesit e Tij nga de- 
vijimet e popujve të profetëve paraardhës. 

Edhe atyre të cilët e tepronin në respekt u thoshte: 


"Keni kujdes, mos më lartësoni më shumë se sa unë e meri- 
toj! Ngaqë, Allahu i Lartë mua më ka zgjedhur për rob para se të 
më zgjidhte për pejgamber." (Hejthemi. ix, 21) 


I Dërguari i Allahut kishte një enë e cila në gjuhën 
arabe quhet garra. Kjo ishte një enë të cilën e bartnin katër 


15. Hazreti Ebu Bekri ishte personi i cili e shoqëroi Profetin (a.s.) gjatë 
Hixhretit, shpërnguljes prej Mekes në Medine, në të cilin udhëtim 
ndodhi edhe strehimi i Pejgamberit dhe Ebu Bekrit në shpellën The- 
ur. 

Shih. Ahmed, VI, 349; Hejthemi, VI, 174; Ibni Sa'd, V, 451. 





16. 

persona. Një ditë pasi Profeti fali namazin duha 17 as'habët, 
shokët e Tij e sollën këtë enë me ushqim, dhe që të gjithë 
u ulën përreth. Më në fund edhe Profeti u ul së bashku me 
ata. Një beduin i cili ish prezent aty në atë moment u habit 
me modestin e të Dërguarit të Allahut (a.s.), Profeti vërejti 
këtë gjendje të beduinit dhe tha: 

“Allahu i Madhëruar më ka krijuar mua rob të ndershëm, jo 
tiran inatçi." (Ebu Davud, Et'ime, 17/3773) 

Një herë tjetër Pejgamberi kishte thënë: 

"Askush nuk do të hyjë në Xhenet në saje të veprave dhe 
ibadeteve, adhurimeve të veta!" 

As'habët që ishin prezent të habitur e pyetën: 

“Edhe ti, o i Dërguar iAllahut?" 

Profeti do të përgjigjet: 

" Po, edhe unë nuk do të hyj në Xhenet derisa të më vijë në 
ndihmë mëshira dhe favori hyjnor!... Edhe mua nuk do të më 
shpëtojnë veprat e mija. Por, në Xhenet do të hyj me ndihmën, 
mëshirën dhefaljen e Zotit tim" (Buhari, Rikak, 18; Muslim, Munafi- 
kun, 71-72; Ibni Maxhe, Zuhd, 20; Darimi, Rikak, 24) 

Poashtu Pejgamberi i Allahut ua tërheq vërejtjen aty- 
re të cilët vishen në këtë botë me kryelartësi, fodullëk dhe 
mburrje, se veshje e tyre në botën e pasme, ahiret do të jetë 
veshja e nënçmimit prej zjarri. Ja disa nga shumë thënie 
profetike që kanë të bëjnë me këtë aspekt: 

17. Namazi duha, është njëri ndër namazet e preferuara për besimtarët, 
mund të falet duke filluar që pas lindjes së diellit deri në kohën kur 
dielli arrin në zenit. 

=2^ - 

"Allahu nuk do të shikoj nëfytyrën e atyre që veshin veshje 
tepër të gjatë me qëllim kryelartësie dhe fodullëku." (Buhari, Libas, 
1,5) 


"Kush vesh në këtë botë veshje mburrjeje dhe kryelartësie, 
Allahu i Lartë do t'i veshë atij Ditën e kiametit veshje nënçmimi" 
(Ibni Maxhe, Libas, 24) 


Bujaria e të Dërguarit të Allahut 


Pejgamberi i Allahut (a.s.) e përshkruante veten si një 
person i ngarkuar me detyrën për të dhënë, madje thoshte 
se Allahu është pronari i vërtetë dhe Ai që jep çdo gjë. 

Safvan bin Umeje, i cili ishte njëri ndër prijësit e fisit 
Kurejsh, kishte marrë pjesë së bashku me të Dërguarin Fis- 
nik në luftërat e Hunejnit dhe Taifit. Safvani, duke shëtitur 
së bashku me Muhamedin (a.s.) nëpër pasurinë e tubuar si 
pre lufte në Xhirane, do të shikojë me lakmi në të. Krenaria 
e Gjithësisë i cili vërejti këtë gjendje të Safvanit do t'i thotë: 

"A shumë e pëlqeve këtë pasuri o Safvan", "Po", do t'i për- 
gjigjet Safvani. Atëherë Profeti do t'i thotë : 

"Merre, qoftëjotja egjitha!" 

Safvani i emocionuar do të thotë: 

"As një zemër përveç zemrës profetike nuk mund të 
jetë kaq bujare", do të pranojë fenë islame , 18 do të kthehet te 


18. Vakidi, Megazi, Bejrut 1989, II, 854-855. 

fisi i tij dhe do të brohoras: "O popull! Shpejtoni dhe bëhuni 
mysliman, ngaqë Muhamedi ndan ndihmë dhe lëmoshë të 
madhe pa mos ndjerë aspak frikë nga varfëria."(Muslim, Fe- 
dail, 57-58; Ahmed, III, 107) 

Njëherë një njeri erdhi tek i Dërguari i Allahut dhe kër- 
koi diçka nga Ai. Hazreti Pejgamberi (a.s.) në atë moment 
nuk posedonte, asgjë që t'i jepte atij. Por i tha që të marrë 
borxh nga dikush e Profeti do ta paguante. (Hejthemi, X, 242) 19 

Profeti, sikur stërgjyshi i ti Hazreti Ibrahimi (a.s.) nuk 
hante asnjëherë ushqim pa mos gostihir ndonjë mysafir. U 
ndihmonte familjeve të borxhlinjve që ndërronin jetë, në pa- 
guarjen borxhit, ose vetë Ai personalisht i paguante borxhet 
e të tjerëve. Nuk falte namazin e asnjë të vdekuri, borxhi i të 
cilit ende nuk ishte paguar. Në një hadith Pejgamberi Bujar 
thotë: 


"Bujari në këtë botë është afër njerëzve, në botën tjetër do të 
jetë afër Allahut në Xhenet, larg Xhehenemit. Kurse, koprraci është 
larg Allahut, Xhenetit dhe njerëzve, afër zjarrit të Xhehenemit!" 
(Tirmidhi, Birr, 40/1961) 

Në një hadith tjetër thotë: 

"Dy cilësi nuk mund tëgjenden tek besimtari i vërtetë: koprra- 
Cia dhe Sjellja e shëmtliar !" (Tirmidhi, Birr, 41/1962) 

19. Shih. Ebu Davud, Haraxh, 33-35/3055; Ibni Hibban, Sahih, Bejrut, 
o 1993, XIV, 262-264. 

Devotshmëria e të Dërguarit të Allahut 


Profeti ishte njeriu më i devotshëm që ka ekzistuar dikur. 
Ai i lutej Zotit të Vërtetë që t'i dhurojë virtytin e devotshmë- 
risë në këtë mënyrë: 

"O Zoti im! Dhuroji shpirtit tim devotshmëri dhe pastroje 
atë! TijeAi i cili pastron më mirë shpirtrat, Ti je Pronari i tij dhe i 
Dashllri i tij!" (Muslim, Dhikër, 73) 

"O Zoti im! Të lutem që të më dhurosh udhëzim (hidajet), de- 
votshmëri (takva), nder dhe pasuri shpirtërore ." (Muslim, Dhikër, 72) 

Profeti për shkak të devotshmërisë që posedonte jetonte 
si të varfërit. Sipas transmetimit që bën Hazreti Aisheja (ra- 
diallahu anha) Pejgamberi i Allahut (a.s.) është shpërngulur 
në Ahiret, në botën tjetër pa mos ngirë stomakun dy ditë 
rresht me bukë elbi (sipas një transmetimi tjetër, tri ditë rresh 
me bukë gruri). (Buhari, Ejman, 22; Muslim, Zuhd, 20-22; Ibni Maxhe, 
Et'ime, 48) 

Profeti e lëvdon devotshmërinë dhe nxit besimtarët në 
devotshmëri në këtë mënyrë: 

"Më afër meje janë ata persona, pa marrë parasysh vendin ku 
ata gjenden, të cilëtjanë më të devotshëm ndaj Allahut!" (Ahmed, v, 
235; Hejthemi, IX, 22) 

"Pa mëdyshje miqtë e mi më të afërtjanë të devotshmit (mutte- 
kitë)!" (Ebu Davud, Fiten, 1/4242) 


"Kudo që të jesh, kij frikën e Allahut, dhe pas çdo vepre të 
shëmtuar bën mirësi, kjo e shlyen atë. Sillu ndaj njerëzve në më- 
nyrën sa më të bukur!" (Tirmidhi, Birr, 55/1987) 

- =2^ 

Ja si e përshkman Profeti rrugën për të fituar devotshmë- 
rinë e vërtetë: 

"Njeriu nuk ka mundësi të arrijë gradën e të devotshmëve të 
vërtetë, derisa nuk largohet edhe prej disa veprave të dyshimta" (Tir- 
midhi, Kiame, 19/2451; Ibni Maxhe, Zuhd, 24) 

Sa i qëlluar është ky hadith i Profetit i cili përshkruan 
vlerën e devotshmërisë: 

"Nuk ka asnjë epërsi i bardhi ndaj të ziut, e as i ziu ndaj të 
bardhit, vlerë e vërtetë është devotshmëria." (Ahmed, v, 158) 

Ekziston edhe një përkufizim i bukur i Isait (a.s.) mbi de- 
votshmërinë: 

Një njeri erdhi tek Isai (a.s.) dhe e pyeti: 

"O mësues i së mirës dhe së drejtës, si mund të bëhem i 
devotshëm ndaj Allahu të Lartë?" 

Isai (a.s.) iu përgjigj: 

“Kjo është një punë e lehtë: 

Do të lidhesh për Allahun me një dashuri të thellë, 

Do të bësh vepra të mira, acj sa do të kesh mundësi, që të arrish 
kënacjësinë dhe miratimin eAllahut, 

Do të sillesh me butësi dhe mëshirë ndaj gjithë njerëzve, ashtu 
siç sillesh ndaj vetvetes!", e më pas e porositi dhe i tha: "Mos i 
bën askujt atë që nuk dëshiron që të tjerët të bëjnë ndaj teje! Atëherë 
do tëjesh i devotshëm i vërtetë !" 20 


20. Ahmed, ez-Zuhd, (pa vend dhe vit shtypi) f. 59. 






Morali i lartë i Hazreti Pejgamberit 




Jeta asketike e Profetit të Allahut 


Erdhi koha që të gjithë shtetet, me pëlqimin e tyre, hyjnë 
nën ombrellën e të Dërguarit të Allahut. Zotëriu ynë do të 
sundojë mbi gjithë Gadishullin Arabik, fund e krye. Mund të 
bënte çfarë të donte, por megjithëkëtë, Ai do të vazhdojë të 
jetojë në një formë tejet modeste, dhe thoshte se Ai persona- 
lisht nuk posedonte asgjë, gjithçka që ekziston është në dorë 
dhe pronësi të Allahut. Erdhi koha që në duart e Tij iu afruan 
shumë thesare të majme, karvanë devesh të ngarkuar me pa- 
suri do të rrjedhin në Medinen e Shndëritshme. Të gjitha këto 
do t'ua ndajë nevojtarëve, kurse Ai personalisht do të vazhdoj 
me jetën e Tij modeste, dhe do të thotë: 

"Sikur të kishaflori edhe sa kodra e Uhudit, me përjashtim të 
borxheve, nuk do të kishafshehur atë më shumë se tre ditë. (Buhari, 
Temenni, 2; Muslim, Zekat, 31) 

Kalonin ditë të tëra, në shtëpinë e të Dërguarit të Allahut 
nuk ndizej zjarr për të gatuar ushqim, Ai, shpesh kalonte ne- 
tët i uritur. (Ahmed, VI, 217; Ibni Sa'd, I, 405) 

Një ditë Hazreti Omeri (r.a.) erdhi në shtëpi tek Profeti, 
soditi dhomën ku jetonte, dhoma ishte e zbrazur, kishte ve- 
tëm një hasër të thurur prej gjetheve të hurmës, mbi të cilën 
Profeti i Allahut qe mbështetur. Hasra e thatë kishte lënë gjur- 
më në lëkurën e ndershme të Profetit. Në një skaj kishte një 
tas me miell elbi, aty afër qëndronte e varur edhe një strajcë 
uji e vjetër. Pasuria e dhomës ishte e gjithë kjoL.Në një kohë 
kur i tërë Gadishulli Arabik i ishte nënshtruar Zotëriut tonë, 
pasuria materiale e tij ishte vetëm kjo. Pasi e pa këtë Hazreti 
Omeri, u emocionua deri në atë masë sa që nuk mundi ta 
mbante veten, iu përlotën sytë dhe filloi të qajë. Muhamedi 

(a.s.) me fjalë të buta iu drejtua dhe e pyeti: 

"Ç'ke cjë po qan, o Omer?” 

Omeri iu përgjigj: 

"Si të mos qajë, o i Dërguar i Allahut, kur më kujtohet 
se Kisratë, mbretërit pers dhe Kajserët, perandorët bizantinë 
notojnë në begati!, kurse I Dërguari i Allahut jeton mbi një 
hasër të thatë." 

Profeti ia zbuti zemrën Omerit dhe i tha: 

" Mos qaj, o Omer! A nuk dëshiron c\ë kjo botë me të gjitha 
begatitë dhe shijet të jetë e tyre, kurse Ahireti të jetë i yni. " 21 

Një moment tjetër i cili portretizon biografinë e përso- 
sur të Profetit të Allahut është edhe ky hadith profetik : 

"Çka më duhet mua kjo botë! Shembulli i kësaj bote me mua 
është sikur rasti i udhëtarit i cili udhëton në një ditë vere me vapë, 
dhe ndalon për të pushuar nën hijen e një druri, e pastaj përsëri 
merr rrugë ." 22 

Pejgamberi i Allahut (a.s.) nga frika e llogaridhënies në 
Kiamet për përgjegjësinë e pasurisë së kësaj bote, shpesh lu- 

tej : 


"Zoti im! Më bën të jetoj i varfër, jepmë një vdekje si njeri i 
varfër dhe ringjallmë bashkë me të varfërit!" (Tirmidhi, Zuhd, 37/2352; 
Ibni Maxhe, Zuhd, 7) 





21. Shih, Ahmed, II, 298; Taberani, el-Mu'xhemul-Kebir, redaktoi. Hamdi 
Abdulmexhid es-Selefi, Bejrut, Daru Ihjai't-Turathil-Arabi, X, 162. 

22. Tirmidhi, Zuhd, 44/2377; Ibni Maxhe, Zuhd, 3; Ahmed, I, 301. 







Morali i lartë i Hazreti Pejgamberit 




Edhe pse që të gjithë pejgamberëve iu është garantuar 
Xheneti, madje, edhe ata do të merren në llogari për prediki- 
min fetar dhe për begatitë dhe të mirat që u janë dhënë. 

Në ajetin 6 të sures el-A'raf Allahu i Lartë thotë: 

"Ne sigurisht do të marrim në pyetje edhe ata të ci- 
lëve u është dërguar pejgamber, edhe vetë pejgamberët e 
dërguar" 


Butësia e të Dërguarit të Allahut 


I Dërguari i Allahut (a.s.) posedonte një zemër të butë e 
delikate saqë një herë vërejti një njeri i cili pështyu në tokë. 
Fytyra e ndershme e të Dërguarit u vërejt dhe u shtang në 
vendin ku gjendej. Një sahabi i cili vërejti këtë situatë të Pro- 
fetit, vrapoi dhe mbuloi me rërë pështymën. I Dërguari i Alla- 
hut më pas vazhdoi rrugën. 

Pejgamberi urdhëronte rregullimin dhe mirëmbajtjen e 
rrobave, urrente jo elegancën dhe mosmirëmbajtjen e flokëve 
dhe mjekrës. Një herë erdhi te Profeti i Allahut një person i 
cili kishte flokët dhe mjekrën e çrregullt, Profeti, simboli i 
elegancës, i pati bërë me shenjë këtij personi që të rregullojë 
flokët dhe mjekrën. Pasi personi në fjalë rregulloi flokët dhe 
mjekrën, Profeti i tha: 


“A nuk është më mirë kështu sesa shëtitja e kujtdo ngaju me 
flokë e mjekër të hallakatur si shejtani" (Muvatta', Shaar, 7) 23 



23. Bejhaki, Shuabul-Iman, Bejrut 1990, V, 225 

Po ashtu Profeti një ditë kishte parë një njeri me flokë të 
shkarravitur, i prekur nga rasti kishte thënë: 

"Për çfarë shkaku ky person nuk pastron dhe krehflokët?" 

Kurse një herë kur kishte takuar një person i cili kishte 
të veshura rroba të ndyta, do të thoshte: 

"A thua ky njeri nuk ka mundësi të gjejë ujë për t'i pastruar 
teshat?" 

Shprehje kjo që na bën me dije se myslimanët duhet të 
jenë të pastër dhe të rregulluar mirë. (Ebu Davud, Libas, 14/4062; 
Nesai, Zinet, 60) 

Një herë tjetër, kur një person i cili kishte të veshura 
rroba të papastërta dhe të çrregullta Profeti me një herë e 
pyeti: 

“A ke pasuri? A mos je i sëmurë?" 

Kur personi iu përgjigj se është mirë dhe se nuk është i 
varfër, Pejgamberi i Allahut ia tërhoqi vërejtjen e i tha: 

"Kur Allahu të jep pasuri, le të shihen gjurmët e pasurisë 
në trupin tënd!" (Ebu Davud, Libas, 14/4063; Nesai, Zinet, 54; Ahmed, 
IV, 137) 

Kurse në një hadith tjetër Muhamedi (a.s.) thotë: 

"Allahu dëshiron që të shohë gjurmët e dhuntive mbi perso- 
nin të cilit i jep pasuri." (Tirmidhi, Edeb, 54/2819; Ahmed, II, 311) 

I Dërguari i Allahut (a.s.) ishte njeri i mëshirshëm, i 
butë, shpirt delikat dhe zemërgjerë. 

Kur një person disa herë e thirrte Profetin në mënyrë 
banale " O Muhamed, o Muhamed!", Ai në një mënyrë të 
butë, për çdo herë përgjigjej: 

"Urdhëroni, çfarë dëshironi të thoni?" 2i 

I dërguari i Allahut vetë i gostiste mysafirët. (Bejhaki, 
Shuab, VI, 518, VII, 436) 

Muhamedi (a.s.) madje as edhe në fëmijëri nuk ka pa- 
sur ndonjë zënkë ose debat i cili do të njolloste personalite- 
tin dhe njerëzishmërinë e Tij. 


Ndjenja e turpit dhe edukata e të Dërguarit të 
Allahut 


Pejgamberi i Allahu (a.s.), kurrë nuk fliste me zë të lar- 
të. Pranë njerëzve kalonte ngadalë e me buzëqeshje. Kur 
dëgjonte ndonjë fjalë banale të papëlqyeshme, nuk thoshte 
gjë, por ndryshimet në fytyrë ia reflektonin ndjenjat, pra- 
ndaj njerëzit përreth tregoheshin të kujdesshëm në fjalët 
dhe lëvizjet e tyre. Nga turpi nuk qeshte kurrë me të ma- 
dhe, vetëm buzqeshej. Sipas transmetimeve të sahabëve, Ai 
ishte më i turpshëm se një vajzë e re e mbuluar. Në këtë 
kontekst janë edhe hadithet e Profetit të Allahut (a.s.): 


"Turpi është pjesë e besimit, njeriu i cili është i turpshëm ësh- 
të në Xhenet! Kurse paturpësia është prej zemrës së ngurtë, e kush 
ka zemër të ashpër do tëjetë në Xhehenem! ..." (Buhari, iman, 16) 

24. Shih. Muslim, Nudhur, 8; Ebu Davud, Ejman, 21/3316; Tirmidhi, 

Zuhd, 50; Ahmed, IV, 239. 

"Turpi dhe besimi jarie bashkë, kur shkon njëra shkon edhe 
tjetral..." (Taberani, Evsat, VIII, 174; Bejhaki, Shuab, VI, 140) 

"Fjala banale nuk sjell gjë tjetër veçse turp! Kurse turpi dhe 
edukata zbukurojnë vendin ku hyjnë ata!...” (Muslim, Birr, 78; Ebu 
Davud, Xhihad, 1) 


Ndjenja e vërtetë e turpit fitohet "dukc kujtuar vdek- 
jen", e cila është pretekst për të nxjerrë prej zemrës dashu- 
rinë për këtë botë. Hazreti Pejgamberi gjithmonë porosiste 
dhe këshillonte shokët që të kenë turp ashtu siç duhej, re- 
alisht prej Allahut të Madhëruar. Një herë kur ata i thanë se 
gjithmonë e falënderojnë Zotin me turp, Profeti i Allahut 
(a.s.) u tha se turp i vërtetë është ruajtja e të gjitha gjym- 
tyrëve të trupit nga gjërat e ndaluara, haram dhe kujtimi i 
vdekjes pa mos e larguar kurrë nga mendja. Më pas, shtoi 
se personi i cili do botën e ardhshme, Ahiretin, duhet që të 
braktisë dashurinë për këtë botë, dhe se vetëm të tillët mund 
të kenë turp nga Allahu me të vërtetë. (Tirmidhi, Kijamet, 24) 

I Dërguari i Allahut (a.s.), nuk shikonte në fytyrë as- 
kënd me vëmendje, më shumë shikonte në dhë se sa në 
qiell. Nga ndjenja e turpit dhe personalitetin e lartë që kish- 
te nuk ia përmendte askujt gabimin në sy. 

Hazreti Aisheja (r.a.) përcjell se Profeti kur dëgjonte 
ndonjë lajm të papëlqyeshëm për dikë nuk thoshte: 

"Ç'u bë me aksh personin që thotë kështu...”, por " ç'u bë me 
disa persona që thonë kështu,..." (Ebu Davud, Edeb, 5/4788) 





Herë herë Zotëriu ynë ia tërhiqte vërejtjen bashkëbise- 
duesit me shprehje të butë, me qëllim të përkujtimit se Ai 
nuk arsyetonte gabimin, si bie fjala: 

“Ç'ndodh me mua që u shohju në këtëgjendje." 25 

Pejgamberi, i cili kujdesej që të mos prekej dhe ngush- 
tohej edhe personi të cilin e këshillonte, është simbol i më- 
shirës së lartë. 


Trimëria e të Dërguarit të Allahut 


Është e pamundur të parafytyrohet një hero më i madh 
se i Dërguari i Allahut (a.s.). Nuk është dëgjuar se Ai është 
frikuar dhe tmerruar ndonjëherë. Edhe përballë situatave të 
jashtëzakonshme, tregonte durim dhe qëndrueshmëri, nuk 
binte në frikë dhe panik dhe të bënte veprime të panatyr- 
shme. 

Kishte kaluar në mes të atyre që kishin ardhur për ta 
vrarë duke kënduar këta dy ajete të sures Jasin: 


S S O ' 


j jlii'yi ^l I ^llpl Lim Ul 

j 


"Ne u kemi varur në qafat e tyre hallka, ato shtrihen 
deri në nofulla, prandaj ata mbajnë kokat e ngritura. Para 
u kemi vënë një pengesë, e edhe prapa tyre një pengesë, 
kështu ua mbyllëm sytë, tani ata nuk shohin dot më •" (Ja- 
sin, 8-9) 


25. Buhari, Menakib 25, Ejman 3; Muslim, Salat, 119; Ibni Hibban, IV, 

Hazreti Aliu thotë: 

"Gjersa lufta në Bedër vazhdonte me tërë ashpërsinë, ne 
herë herë strehoheshim pas shpinës së Pejgamberit (a.s.). Ai ishte 
më trimi dhe më i guximshmi nga të gjithë ne. Ai gjendej në ra- 
dhët më të afërta me armikun." (Ahmed, i, 86) 

Në lidhje me trimërinë dhe guximin e të Dërguarit të 
Allahut (a.s.) sahabiu Bera (r.a.) kështu shprehet: 

“Betohem në Allahun, kur lufta ashpërsohej ne strehoheshim 
pas të Dërguarit të Allahut (a.s.), vetëm më trimi nga ne mund të 
cjëndronte në radhë me të Dërguarin e Allahut!" (Muslim, xhihad, 79) 

Ai ishte luftëtari i cili gjithmonë luftonte në radhën e 
parë për të lartësuar fenë e Allahut mbi të gjithë fetë tjera. 
Në luftën e Hunejnit, në rastin kur radhët e ushtrisë islame 
filluan të shpërndaheshin, Ai nuk humbi aspak sigurinë, u 
hodh në mesin e radhëve të armikut, hapëroj përpara me 
kalin e tij që ngiste, dhe shtoi trimërinë e as'habëve dhe, më 
në fund, me ndihmën e Allahut u arrit fitorja! 

I Dërguari i Allahut thoshte kështu: 

"Betohem nëAllahun, mefuqinë dhe ndihmën e të cilitjetoj, 
dëshiroja të bie dëshmorë në luftë në rrugë të Allahut dhe të ri- 
ngjallem për të rënë shehid përsëri!..." (Muslim, imare, 103) 


Butësia e të Dërguarit të Allahut 





I Dërguari i Allahut ishte më i buti i llojit njerëzor. (Mus- 
lim, Haxh, 137) 

Ja çka thotë për këtë Aisheja (r.a.): 

"Nuk ekziston njeri që ka moral të bukur si të Dërgua- 
rit të Allahut. Kushdo nga anëtarët e familjes dhe shokët që 
e thirrte, Ai menjëherë përgjigjej me: “Urdh'eroni". Për këtë 
shkak edhe Allahu i Madhëruar do të zbresë këtë ajet ku- 
ranor: 

"Me të vërtetë ti je në shkallën më të lartë të mora- 
lit." (el-Kalem, 4) 

Zotëriu ynë asnjëherë në jetë nuk është hakmarrë. Ja si 
e përshkruan dhembshurinë, mëshirën dhe bamirësinë e Tij 
Hazreti Aisheja (r.a.): 

"Ai nuk përçmonte askënd, nuk i përgjigjej me ashpërsi as- 
kujt, me çdokënd sillej me butësi, tolerancë dhe falje, qëndronte 
larg të shëmtuarës. Nuk është hakmarrë për veten ndaj askujt. 
Nuk ka prekur me padrejtësi asnjë shërbyes, fëmijë, madje asnjë 
kafshë.. " 26 

Enesi (r.a.) kështu e përshkruan Krenarinë e Gjithësi- 
së, Profetin (a.s.): 

"Unë kurrë nuk kam prekur ndonjë atllas ose më- 
ndafsh më të butë se dora e të Dërguarit të Allahut. Nuk 
kam ndjerë aromë më të këndshme se aroma e të Dërguarit 
të Allahut. I kam shërbyer Zotëriut tonë dhjetë vjet të tëra 
Ai qoftë edhe një herë nuk më ka thënë "Uf!". Nuk më ka 
thënë për gjërat që bëja unë as "Pse e bëre kështu?", e as 
për atë që nuk e bëja "A nuk do të ishte më mirë që të kishe 
vepruar kështu?" (Buhari, Saum 53, Menakib 23; Muslim, Fedail 82) 


26. Shih, Muslim, Fedail, 79 

I Dërguari i Allahut kishte lëvduar një sahabi duke i 
thënë: 

"Ti posedon dy virtyte q'ë Allahu i do: butësi dhe largpamë- 
si. " (Muslim, Iman 25, 26) 

Një beduin një herë kishte urinuar në një skaj të faltores 
së të Dërguarit. Shokët e të Dërguarit të Allahut të prekur 
nga ky akt banal, e sulmuan këtë person. Në këtë rast Pro- 
feti i Allahut intervenoi dhe tha: 

"Lëreni të qetë njeriun, dhe derdhni një kovë ujë në atë vend. 
Ju nuk jeni zgjedhur për të ngarkuar njerëzit, por për t'i lehtë- 
SUar." (Buhari, Vudu' 58, Edeb 80) 

E më pas i shpjegoi këtij personi rëndësinë dhe vlerën 
e xhamisë. 

Enesi (r.a.) rrëfen: 

"Shëtitshim së bashku me të Dërguarin e Allahut, Ai 
kishte të veshur një hirkë prej stofit të quajtur nexhran, me 
skaje të forta dhe të trasha. Një beduin vrapoi dhe e arriti 
të Dërguarin e Allahut, dhe e tërhoqi fortë për hirke. Shiko- 
va në pjesën e qafës ku arrinte hirka, vërejta se në trupin e 
ndershëm të të Dërguarit Fisnik gjendeshin gjurmë si paso- 
jë e tërheqjes së fortë të beduinit. Më pas beduini iu drejtua 
Profetit dhe i tha: 

"O Muhamed! Urdhëro që të më japin diçka nga pa- 
suria e Allahut/" 

Krenaria e Gjithësisë, Zotëriu ynë Muhamedi (a.s.) u 
drejtua nga beduini dhe i buzëqeshi. Pastaj urdhëroi që atij 
t'i dhurohet diçka nga arka shtetërore. (Buhari, Humus 19, Libas 
18, Edeb 68; Muslim, Zekat 128) 

- 

Përfundimisht, edhe rezultati madhor që arriti Ai në 
detyrën e kumtimit, vinte nga begatitë e këtyre virtyteve 
dhe situatave të larta. Allahu i Madhëruar këtë përsosmëri 
dhe mahtri të të Dërguarit të Allahut (a.s.) në një ajet kura- 
nor e përshkruan në këtë mënyrë: 


Ij.lp lcubT ^J j ^_gj c~J aJJI ^ LlJ 


"(O Pejgamber) Ti ishe i butë ndaj tyre, ngase Allahu 
të dhuroi mëshirë, e sikur të ishe i vrazhdë e zemërfortë, 
ata do të largoheshin prej teje..." (Ali imran, 159) 

Me të vërtetë, njerëzit injorantë të asaj bote, do të shkri- 
hen si qiri para personalitetit të Tij të butë, të mëshirshëm e 
falës, moralit të bukur, natyrës së Tij të butë dhe tolerante, 
mëshirës e faljes, dhe duke u çliruar nga duart e të egër- 
ve dhe të pandërgjegjshmëve do të shndërrohen si fluturat 
rreth Dritës së njerëzimi, ngaqë Ai nuk dëshironte devijimin 
por udhëzimin e njerëzimit. Nuk përfaqësonte arrogancën, 
por mëshirën. 


Mëshira dhe dhembshuria e të Dërguarit të Allahut 

I Dërguari i Allahut (a.s.) në një hadith thotë: 

"Ata cjë mëshirojnë, do t'i mëshirojë Allahu i Lartë i cili ësh- 
të i Mëshirshëm, Rahman. Mëshironi dhe kini dhembshuri ndaj 
atyre që janë në tokë , që t' ju mëshirojnë ata që janë në qiell." 
(Tirmidhi, Birr, 16/1924) 

Shenjat më prekëse dhe më të thella të dhembshurisë 
dhe mëshirës së gjerë që posedonte Pejgamberi i Allahut 
janë: lejimi për të shkurtuar namazin me qëllim që nëna sa 
më parë të arrijë te fëmija, me qëllim që fëmija të mos bjerë 
në ndonjë situatë të vështirë, lotët që Ai derdhte në net të 
tëra duke u lutur për umetin, ndjekësit e Tij, harxhimi i gji- 
thë kohës për të shpëtuar njerëzit nga zjarri i Xhehenemit. 

Meqë Hazreh Pejgamberi është i dërguar mëshirë për 
të gjithë botët, dashuria dhe mëshira e Tij e gjerë përfshin 
çdo gjallesë. Një ditë kërkuan nga Ai që të mallkojë, kurse 
Ai u përgjigj e tha: 

"Unë nukjam i dërguar në botë për mallkim, unëjam pejga- 
mber i mëshirës. (Muslim, Fedail, 126; Tirmidhi, Deavat, 118) 

Kur vajti në Taif për të kumtuar Fenë Islame, politeis- 
tët injorantë dhe populli egoist i Taiht e gjuajtën me gurë. 
Meleku i shpalljes, Xhebraili erdhi dhe i tha të Dërguarit të 
Allahut (a.s.): 

"A dëshiron ta shkatërroj këtë popull duke i përplasur me 
njëri tjetrin këto dy male?" I Dërguari i Allahut (a.s.) nuk u 
pajtua dhe iu përgjigj: 

“jo, i lutem Zotit të Vërtetë që t'i bëjë pasardhësit e tyre një 
soj i cili do të adhurojë Allahun dhe nuk do t' i bëjë shokë Atij në 
besim..."(Buhah, Bed'ul-halk, 7; Muslim, Xhihad, 111) 

Profeti i është lutur Zotit të Lartë për popullin e Taiht, 
popull ky i cili e nxori Atë nga qyteti i tyre duke e gjuajtur 
me gurë dhe i solli dëme të mëdha myslimanëve deri në 
vitin e 9-të të Hixhretit, me këtë lutje: 

"O Zot! Udhëzoje fisin Sakif! Bëri ata që të vijnë tek ne!” 

- 

Në fund, lutja e Profetit u pranua dhe populli i qytetit 
të Taifit do të pranojë Fenë Islame. (Ibni Hisham, IV, 134; Tirmi- 
dhi, Menakib, 73/3942) 

Ebu Usejdi (r.a.) një ditë erdhi tek Pejgamberi ynë me 
disa pengje të sjellë nga Bahrejni. I Dërguari i Allahut vërejti 
një grua penge që vajtonte dhe e pyeti: 

"Ç'ke që po qanë?" 

Gruaja u përgjigj: 

"Ky njeri më shiti birin tim." 

I Dërguari i Allahut e pyeti Ebu Usejdin: 

“A me të vërtetë e ke shitur birin e saj?" 

"Po" u përgjigj sahabiu. Atëherë Pejgamberi e pyeti: 

"Kujt ia ke shitur?" 

Sahabiu tha: 

“Bijve tëAbsit" 

Atëherë i Dërguari i Allahut urdhëroi e tha: 

"Menjëherë shalo kalin, shko dhe sjellja gruas të birin. ”. 27 

Ummu'l Kajs bint Mihsan rrëfen: 

"Më kishte vdekur djali. Për këtë shkak isha mërzitur 
shumë, dhe nën emocione iu drejtova personit i cili bënte 
larjen e djalit dhe i thashë: 


27. Ali el-Muttaki el-Hindi, Kenzut-ummal, Bejrut 1985, IV, 176/10044. 

"Mos e laj birin tim me ujë të ftohtë, do ta mbysësh 

atë!" 


Ukashe (r.a.) me njëherë vrapoi dhe lajmëroi Profetin 
për atë që kisha thënë unë. Pejgamberi i Allahut (a.s.) buzë- 
qeshi e tha: 

"Nëse ka thënë ashtu, atëherë do t'i zgjatet jeta" 

Përcjellësi i hadithit, thotë: "Ne nuk dimë që dikush tje- 
tër të ketë jetuar sa kjo grua." (Nesai, Xhenaiz, 29) 

Mëshira dhe dhembshuria e të Dërguarit të Allahut 
(a.s.) ishin cilësi gjithëpërfshirëse. Ai një ditë kishte thënë: 

“Betohem në Allahun, në duart e të cilit është shpirti im, se 
nuk do të hyni në Xhenet gjersa nuk duheni ndërmjet vete." 

Shokët e Tij të ndershëm thanë: 

"Të gjithë jemi të mëshirshëm, o i Dërguar i Allahut". 

I Dërguari i Allahut (a.s.) tha: 

"Mëshira ipër të cilën e kam jjalën unë, nuk është mëshira 
që kuptoni ju, mëshirë vetëm ndërmjet jush. Por, është mëshirë 
që i përfshin të giitha krijesat, po, mëshirë që i përfshin të giitha 
krijesat!" (Hakim, IV, 185/7310) 


I Dërguari i Allahut ishte falës 





Zoti i Vërtetë e do faljen. Allahu i Lartë premton se 
do t'ia pranojë pendimin atij i cili pendohet me zemër dhe 
ndjen vuajtje për gabimet e bëra. Meqë Allahu është shumë 
falës kërkon edhe nga robërit e tij të jenë falës. 

Kusht i faljes është pendimi, respektimi i urdhrave të 
Allahut dhe ruajta prej gjërave të ndaluara, haram. She- 
mbujt më të bukur dhe më konkret për faljen gjenden në 
jetën e të Dërguarit të Allahut (a.s.). 

Ai e fali gruan e quajtur Hind, grua kjo që kishte përpi 
me kënaqësi mushkëritë e Hazreti Hamzës, ungjit të Pejga- 
mberit, në luftën e Uhudit, vetëm pse ajo ishte bërë mysli- 
mane. 


Edhe Habbar bin Esved ishte njëri ndër armiqtë e da- 
lluar të Fesë Islame. Ai ishte personi që kishte rrëzuar nga 
deveja bijën e të Dërguarit të Allahut (a.s.) Hazreti Zejne- 
ben, duke e gjuajtur me shigjetë, ndërsa ajo emigronte, 
bënte hixhret, nga Mekka në Medinë. Hazreti Zejnebja shta- 
tëzënë, e pati dështuar fëmijën dhe ishte plagosur rëndë. 

Kjo plagë, më vonë, do të jetë edhe shkak për vdekjen e saj. 
Habbari pati bërë edhe faje tjera të ngjashme me këtë. Ai, 
pas çlirimit të Mekës, u largu nga Meka dhe u fsheh diku. 

Një ditë kur Pejgamberi i Allahut (a.s.) kuvendonte me sho- 
kët e Tij, Habbari erdhi dhe u ul para Profetit dhe e lajmëroi 
se kishte pranuar Fenë Islame. Hazreti Pejgamberi (a.s.) e 
fali, madje, e ndaloi fyerjen dhe sharjen ndaj tij. (Vakidi, II, 

857-858) 

Ikrime, i biri i Ebu Xhehlit, ishte po ashtu njëri ndër 
armiqtë e përbetuar të Islamit. Ai ishte arratisur në Jemen 
pas çlirimit të Mekes. Bashkëshortja e tij e cila ishte bërë 
myslimane, e ftoi atë dhe e dërgoi te Profeti i Mëshirës (a.s.). 

I Dërguari i Allahut (a.s.) e priti me nder Ikrimen, e i tha: 

"Mirë se na erdhe, o kalorës refugjatë." Ku dhe e ndaloi 
që t'i përmendet në fytyrë terrori që ai dhe i ati i tij kishin 
ushtrua ndaj myslimanëve. (Tirmidhi, Isti'dhan, 34/2735) 

- =2^ 

Pejgamberi i Allahut (a.s.) shpesh lutej: 

"O Zoti im, fale umetin tim se ata nuk dinë." (ibni Maxhe, 
Menasik, 56; Ahmed, IV, 14) 

Prijësi i Jemames, Sumame bin Usal pasi u bë mysli- 
man, i ndërpreu marrëdhëniet tregtare me politeistët e 
Mekës në një kohë kur Kurejshit Mekas fumizoheshin me 
produkte ushqimore nga Jemame. Mekasit e hutuar iu drej- 
tuan Pejgamberit (a.s.), i cili i shkroi letër Sumames dhe e 
urdhëroi atë që ta vazhdonte tregtinë me mekasit. 28 

Kurse politeistët mekas, ishin ata që i patën munduar 
me uri myslimanët për tri vjet me radhë! Krenaria e Gjithë- 
sisë, Pejgamberi i Allahut (a.s.), madje, edhe këta i fali! 

Edhe më tepër, Profeti i Allahut (a.s.) në vitin e 7 të 
Hixhretit, pas çlirimit të Hajberit, do të ndihmojë popullin 
e Mekës, të cilin e kishte kapluar një thatësi dhe skamje, me 
flori, elb dhe hurma. Ebu Sufjani do t'i pranojë të gjithë këta 
dhe do t'ua ndajë të varfërve dhe skamnorëve në Mekë, dhe 
do të shprehë mirënjohjen me këto fjalë: 

"Allahu e shpërbleftë me të mira të birin e vëllait tim! 
Meqë ai u kujdes për farefisin e tij!" (Ja'kubi, II, 56) 

Pas një kohe të shkurtë, populli i Mekës, i cili u për- 
kul para këtij virtyti të lartë të Profetit, që të gjithë u bënë 
myslimanë! 

Në Hudejbije një grup njerëzish kishin ardhur për ta 
vrarë të Dërguarin e Allahut (a.s.), dhe të gjithë ishin ka- 
pur. Profeti i fali edhe këta. (Muslim, Xhihad, 132,133) 


28. Ibni Abdilberr, el-Istiab, Kajro (pa vit botimi), I, 214-215; Ibni Ethir, 
Usdul-gabe, Kajro 1970,1, 295. 

Pas çlirimit të Hajberit një grua kishte futur helm në 
gjellën e të Dërguarit të Allahut (a.s.). Pejgamberi sa po e 
futi në gojë mishin, e dalloi se ishte i helmuar. Edhe pse 
gruaja çifute pranoj se kishte futur helm në gjellë me qëllim 
që të helmojë Muhamedin (a.s.), Pejgamberi simboli i më- 
shirës e fali edhe atë. (Buhari, Tibb, 55; Muslim, Selam, 43) 

Profeti ishte i informuar me revelatë, vahj, për këtë 
kurth që kishte synuar hipokritja çifute Lebid dhe të tjerët 
të cilët e nxitën atë. Por Ai, asnjëherë nuk ia përmendi në 
fytyrë këtë faj Lebides, as që vrau ndonjë nga fisi i saj hebre 
Beni Zurajk, 29 sepse në Kur'an thuhet: 

"(O i Dërguar!) Ti zër rrugën e faljes, fal, urdhëro për 
të mirë dhe largohu prej injorantëve!" (el-A'raf, 199) 


I Dërguari i Allahut dhe haku i fqinjëve 


Hazreti Pejgamberi (a.s.) dëshironte që të tregohet shu- 
më kujdes ndaj hakut të fqinjëve. Në një hadith ai thotë; 

"Xhebraili aq shumë më porosiste për të mirë ndaj fqinjë- 
ve, gjersa, unë kujtoja se edhefqinjët do tëjenë prej atyre që do 
të trashëgojnë fqinjin. " (Buhari, Edeb, 28; Muslim, Birr, 140-141) 

Kurse në një hadith tjetër ka porositur: 

"Fqinji jomysliman, ka një hak. Fqinji mysliman ka dy hake. 
Fqinji që është edhe mysliman edhefarefis ka tri hake. " 30 


29. Shih. Ibni Sa'd, II, 197; Buhari, Tibb, 47, 49; Muslim, Selam, 43; Nesai, 
Tahrim, 20; Ahmed, IV, 367, VI, 57; Ajni, XXI, 282. 

30. Sujuti, el-Xhamiu's-Sagir, Egjipt 1321,1,146. 

- 

Nga të drejtat e fqinjit janë: të mos shikosh në penxhe- 
ren e tij, të mos e shqetësosh me aromën e gjellës që gatuan, 
të mos sillesh në mënyrë të papëlqyeshme ndaj tij! 

Krenaria e Gjithësisë, Profeti (a.s.) ka thënë: 

". ..m'ë i mirë tek Allahu i Lartë është ai i cili është më i mirë 
përfqinjin e tij." (Tirmidhi, Birr, 28) 

"Nuk është besimtar i vërtetë ai i cili fle i ngopur, gjersa 
komshiu i tij është i uritur." (Hakim, n, 15 / 2166 ) 

Shoku i Profetit, Hazreti Ebu Dher Gifari ka thënë: 

"I Dërguari i Allahut më ka porositur që kur të përgatis gje- 
llë t'i shtoj ujë më tepër e t'iu ndaj prej saj edhe fqinjëve..!” (ibni 
Maxhe, Et'ime, 58) 

Ebu Dherri ishte njëri ndër sahabët e varfër. Domethë- 
në, nga hadithi i të Dërguarit të Allahut, mund të kuptojmë 
se skamja nuk mund të jetë arsye për të drejtat e komshiut. 

Interpretohet nga Ebu Hurejreja (r.a.) se i Dërguari i 
Allahut (a.s.) një ditë tha: 

"Pasha Zotin, nuk është besimtar i vërtetë, pasha Zotin nuk 
është besimtar i vërtetë!" 

Sahabët që ishin prezent e pyetën: 

"-Kush nuk është besimtar, i vërtetë o i Dërguar i Alla- 
hut?" 


Zotëriu ynë u përgjigj: 

"Personi, nga veprat e të cilit nuk janë në siguri fqinjët e 
tij!" (Buhari, Edeb, 29; Muslim, Iman, 73; Tirmidhi, Kijamet, 60) 

Kurse, sipas një përcjellje tjetër ka thënë: 

=2^ - 

"Nuk do të hyjë në Xhenet ai person, nga veprat e të cilit nuk 
ndjehen të sigurt komshinjtë e tij." (Muslim, iman, 73) 


Sjellja e të Dërguarit të Allahut ndaj të varfërve 


Profeti ynë njihej për butësinë dhe dhembshurinë që 
kishte ndaj të varfërve, jetimëve, të vetmuarve dhe vejanë- 
ve. (Buhari, Nafakat, 1; Muslirn, Zuhd, 41-42). Profeti sillej 
me shumë mëshirë ndaj të varfërve. Sahabiu Ebu Said (r.a.) 
tregon: 

"Isha ulur së bashku me një grup skamnorësh muha- 
xhirë, disa nga këta, meqë nuk posedonin rroba që të mbu- 
lonin tërë trupin, orvateshin të mbulohen me teshat e të 
tjerëve. Dikush lexonte Kur'an. Pa pritur, në faltore hyri i 
Dërguari i Allahut (a.s.) dhe u ul pranë nesh. Personi që 
lexonte Kur'an e ndërpreu leximin me ardhjen e Profetit. 
Pejgamberi ynë pasi na dha selam, na pyeti: 

"Çfarëjeni duke hërë?" 

Iu përgjigjëm; 

"O i Dërguar i Allahut, ky është mësuesi ynë, lexon Ku- 
r'an, e ne e dëgjojmë librin e Allahut të Lartë". 

Atëherë Krenaria e Gjithësisë, Profeti (a.s.) tha: 

“Falënderimi i takon Allahut, i cili më krijoi dhe më mundë- 
soi tëjem prej dhe së bashku me umetin tim të cilëtjanë urdhëruar 
tëjenë të durueshëm !" 31 


31. Pejgameri i All-llahut me këtë hadith aludon në këtë ajet kuranor të 
sures el-Kehf: " Ti personalisht, duro së bashku me ata që lusin 
Zotin e tyre mëngjes e mbrëmje, e që kanë për qëllim kënaqësinë 

Më pas i Dërguari i Allahut u ul në mes nesh, dhe me 
një modesti të lartë urdhëroi të ulemi në formë rrethi. Pasi u 
ulëm, të gjithë e kthyem fytyrën kah Profeti i Allahut (a.s.) e 
Ai na dha këtë sihariq: 

"Përgëzime, myzhde ipër ju o muhaxhirë të varfër! Juve u 
përgëzoj me një dritë të vërtetë. Ju do të hyni në Xhenet gjysmë 
dite para të pasurve! Kjo gjysmë dite, është e barabartë me pesë- 
Cjind Vjet të kësaj bote. " (Ebu Davud, Ilim, 13/3666) 

Një ditë gjersa i Dërguari i Allahut (a.s.) në Medine ish- 
te duke ndenjur, erdhi një fis shumë i varfër dhe i mjerë. 
Këmbët i kishin të zbathura, lëkura u ishte ngjitur për koc- 
ka nga të nxehtit dhe uria. Pejgamberi u prek shumë, e ur- 
dhëroi Bilalin të këndonte ezanin. Gjersa Bilali e këndonte 
ezanin as'habët e të Dërguarit të Allahut u tubuan. Profeti 
(a.s.), i urdhëroi ata që t'i zgjasin dorën e t'i ndihmojnë këtij 
fisi të varfër. As'habët së bashku me Pejgamberin u ndanë 
ndihma të shumta këtyre personave të mjerë. Profeti u gë- 
zua shumë me bujarinë e sahabive. (Muslim, Zekat, 69-70; Ah- 
med, IV, 358, 361) 

Jeta e të Dërguarit të Allahut (a.s.) është e mbushur 
me shumë paraqitje mrekullore, mësimdhënëse, drejtësie, 
ndershmërie besnikërie, dhembshurie, mëshire dhe butë- 
sie. Ai shpesh e këshillonte dhe porosiste gruan e Tij, Ai- 
shen (r.a.) duke i thënë kështu: 

(razinë) e All-llahut, dhe mos i hiq sytë e tu prej tyre e të kërkosh 
bukurinë e kësaj bote, dhe mos iu bind atij që ia kemi shmangur 
zemrën e tij prej përkujtimit Tonë dhe i është dhënë epshit të vet 
pse puna e tij ka mbaruar!" (el-Kehf, 28) Me këtë ajet Allahu i Lartë 
e porosit Profetin Fisnik që të jetë prej durimtarëve dhe të sillet me 
butësi dhe dhembshuri ndaj të varfërve dhe skamnorëve, të cilët is- 
hin edhe të parët që përqafuan Fenë Islame. 

- 

"Oj Aishe! Kurrë mos e kthe prapë të varfrin, ndihmoje atë 
qoftë edhe me një gjysmë hurme. Oj Aishe! Duaji dhe afroji të 
varfrit, që të të afrojë Allahu Ditën e Kiametit". (Tirmidhi, 
Zuhd, 37/2352) 

Shoku i të Dërguarit të Allahut (a.s.) Abbad bin Shurah- 
bil (r.a.) rrëfen: 


Një herë më kaploj varfëria, për këtë shkak hyra në një- 
rin nga kopshtet e Medines, mblodha kallinj, e mbusha tras- 
tën dhe ca i hëngra. Ndërkohë erdhi pronari i kopshtit, më 
zuri e më rrahu, më mori trastën dhe më përcolli deri te i 
Dërguari i Allahut. Pasi i rrëfeu ngjarjen të Dërguarit të Alla- 
hut (a.s.), Ai iu drejtua pronarit të kopshtit e i tha: 

"Nuk e ke mësuar atë gjersa ai nuk dinte, nuk e ke ushqyer 
gjersa ai ishte i uritur!". 

Dhe më pas urdhëroi pronarin e kopshtit që të më kthej 
trastën, dhe më dhuroj një, ose gjysmë tasi ushqim. (Ebu Da- 
vud, Xhihad, 85/2620-2621; Nesai, Kudat, 21) 

Sipas jurisprudencës islame, fillimisht duhet studiuar 
shkaku i fajit, e më pas duhet orvatur të përcaktohet fajtori. 
Shikuar nga ky këndvështrim dënimet në të drejtën islame 
kanë qëllim edukues, sikur dënimet e prindërve për fëmijët e 
tyre. Këtu nuk synohet përjashtimi dhe largimi i fajtorit nga 
shoqëria, por që njeriu të jetë i dobishëm për shoqërinë. 





Personalitet shembullor i pashoq HAZRETI MUHAMMED MUSTAFAJA 


Trajtimi i robërve dhe shërbyesve nga i Dërguari i 
Allahut 


Dhembshuria dhe mëshira e të Dërguarit të Allahut për- 
fshin edhe pengjet e luftës. Profeti urdhëron që ata të trajto- 
hen mirë. Ebu Azizi, vëllai i sahabiut të njohur Mus'ab bin 
Umejr, rrëfen këtë ngjarje mësimdhënëse: 

"Në luftën e Bedrit, edhe unë isha zënë rob. Ndodhesha 
nën kontrollin e një grupi të ensarëve. I Dërguari i Allahut 
(a.s.) vazhdimisht ka urdhëruar me këmbëngulje: 

"Trajtoni mirë robërit e luftës!" 

Pjesëtarët ensarë të cilët ishin me mua, për të dëshmuar 
se e respektojnë këtë urdhër të Profetit, hisen e bukës që u 
takonte atyre për ushqim të mëngjesit dhe darkës ma dhu- 
ronin mua, kurse vet mjaftoheshin vetëm me hurma. Unë 
turpërohesha nga kjo sjellje, dhe i dhuroja bukën dikujt tjetër 
nga ata, por edhe ai pa e prekur fare ma kthente përsëri." 
(Hejthemi, VI, 86; Ibni Hisham, II, 288) 


I Dërguari i Allahut (a.s.), ka synuar të mënjanoj siste- 
min e skllavërisë, sistem ky i cili ka një të kaluar të gjatë dhe 
ka hapëruar shumë në këtë drejtim. Ai vazhdimisht nxit li- 
rimin e skllevërve dhe thekson se kjo vepër është një adhu- 
rim madhor. Çdo herë kur ndonjë besimtar kryen ndonjë 
vepër për të cilën duhet të paguaj dëmshpërblim, në radhë 
të parë, Profeti, ka theksuar e porositur lirimin e skllevërve. 
Miku më i afërt i Tij Ebu Bekri (r.a.), ka harxhuar shumicën 
e pasurisë së tij për nxitjen e Profetit në lirim të skllevërve. 





Një ditë, Profeti ynë u bë dëshmitar i trajtimit të ashpër, 
por pa dashje, nga Ebu Dheri (r.a.) i skllavit të tij. Pejgambe- 
ri u hidhërua shumë dhe tha: 

"O Eba Dher! Athua ti akoma vazhdon me zakonet e kohës së 
injorancës?" Dhe vazhdoi: 

"Mos dëmto krijesën e Allahut! Nëse nuk të konvenon, atë- 
herë liroje! Mos e ngarko tepër, po e ngarkove, ndihmoje!" (Buhari, 
Iman, 22; Muslim, Ejman, 38; Ebu Davud, Edeb, 123-124) 

Një njeri kishte martuar skllaven e vet me skllavin e 
tij. Më pas donte që t'i shkurorëzojë ata. Skllavi e lajmëroi 
për këtë të Dërguarin e Allahut, e Ai urdhëroi pronarin e 
skllevërve: 

“Ty nuk të përket e drejta e martesës dhe e shkurorëzimit! 
Ti mos ll përziej në këtë punë!" (Ibni Maxhe, Talak, 31; Taberani, Kebir, 
XI, 300) 

Kjo dhe përgjegjësi të tjera, ndikuan që sahabët gjith- 
monë të preferojnë lirimin e skllevërve. Dhe në këtë mëny- 
rë, skllavëria ngadalë ngadalë u çrrënjos në tërësi. Dome- 
thënë, Islami është ai faktor që nxori nga qafa e njerëzimit 
zinxhirin e skllavërisë, njërin ndër realitetet e të drejtës së 
luftës. 

Islami vazhdimisht porosit pronarin e skllevërve që 
"Të ushqejë skllavin me atë që ushqehet vetë pronari, t'i 
japë të pijë atë që pi vetë, ta vesh me rrobat që vesh vetë 
pronari, të mos e ngarkoj tepër kur ai është me agjërim!". 
Për besimtarin nuk ekziston ndonjë rrugë dhe vepër më e 
mirë për të fituar shpëtimin se sa lirimi i skllevërve. Islami 
ka sjellë rregulla të tilla për skllavërinë, gjersa, për personin 
i cili i përfill dhe respekton ato rregulla, është më mirë të 
mos posedojë se sa të posedojë skllevër. Të posedosh sklle- 
vër, është sikur të jesh i skllavëruar. 

I Dërguari i Allahut (a.s.) pak para se të ndërrojë jetë, u 
dha këtë amanet besimtarëve: 

"Namazin, në veçanti keni kujdes namazin. Frikohuni Alla- 
hut për të drejtat e atyre që posedoni në duart tua!" (Ebu Davud, 
Edeb, 123-124/5156; Ibni Maxhe, Vasaya, 1) 

I Dërguari i Allahu (a.s.), i ka mbyllë dyert e hyrjes së 
skllavërisë, kurse i ka hapur deri në fund dyert e daljes së 
skllavërisë, dhe vazhdimisht ka porositur dhe preferuar çli- 
rimin e personave të skllavëruar. A thua mund të ekzistojë 
ndonjë model më i mirë se ky për të përfunduar skllavëri- 
në. 


Shembulli në vijim do të jetë i mjaftueshëm për të kup- 
tuar se në çfarë pozite e ka ngritur Islami skllavërinë. Siç e 
dimë, Bilal Habeshiu ishte një skllav zezak. Me pranimin e 
Fesë Islame ai u bë myezini kryesor i Pejgamberit, dhe pri- 
jësi i të gjithë myezinëve deri në Ditën e Kiametit. Për këtë, 
dëshmi të gjalla janë levhat, tabelat me mbishkrim "Ja, Haz- 
reti Bilal Habeshi (O Hazreti Bilal Habeshi)" të cilat zakonisht 
qëndrojnë në mahfilet e xhamive, monumente këto të cilat 
janë shëmbëlltyrë të qytetërimit islam. 





Thënë ndryshe Islami e ka ngritur skllavin në pozitë të 
zotëriut. Madje edhe politeistët në fillim të revelinut, e kanë 
kundërshtuar Islamin mu për këtë shkak. A thua nuk bartin 
cilësi të njëjta edhe mohuesit e ditëve tona, të shekullit XXI? 
A thua nuk trajtojnë si skllevër shumë njerëz të lirë edhe gra- 
bitësit e sotshëm? A nuk uzurpohen të drejtat e njerëzve të 
mjerë dhe të ngratë, në emër të lirisë, vetëm e vetëm për të 
shfrytëzuar pasuritë materiale? A thua ka dallim ndërmjet 
skllavërimit dhe robërimit modem, i cili emërtohet sot me 
terme të ëmbël për dëgjuesit, dhe tiranëve të së kaluarës? 

Atëherë, Islami, i cili dje me parimet dhe përgjegjësitë e 
veta të larta e zbriti në zero, e më pas e largoi përgjithmonë, 
skllavërinë, edhe sot duhet të jetë recetë e njerëzimit, që me 
qëndrimet e veta synon të lartësojë vlerat njerëzore. Në të 
kundërtën njerëzimi do të shkatërrohet nën kthetrat e me- 
ndësisë që emërohet liri, por në realitet është pragmatizëm i 
skajshëm. Ku është lartësia e Islamit, Profeti i të cilës vend- 
osi kriteret e të drejtës të robërve të luftës dhe shërbëtorëve, 
duke theksuar me gojën e Tij të bekuar në çdo moment këtë 
hadith: 

"Ata janë vëllezërit tuaj; ushqeni ata me çka ushqeheni vetë 
ju; jepuni të pinë çka pini ju !" 32 ... 

Për këtë therni se, zgjedhje e vetme për çlirimin e njerë- 
zimit, ashtu siç ishte dje, edhe sot është ndjekja e rrugës së 
Hazreti Pejgamberit, Muhamedit (a.s.). Lidhja me Atë, nga- 
që Ai e ka llogaritur çdo njeri, qoftë i pasur ose i varfër, pu- 
nëdhënës -punëtor, pronar-shërbëtor, i çfarëdo profesioni e 
pozite sociale qoftë. Si njeri, i ka dhuruar njerëzimit kritere 
të palëkundshme për nderë të dinjitetit njerëzor, deri në atë 
masë sa që shokët e Tij e pyetnin: 

"Gjatë ditës sa herë të falim gabimet e shërbëtorët?" 

Profeti u është përgjigjur: 

"Çdo ditë nga shtatëdhjetë herë faluani!" (Ebu Davud, Edeb, 
123-124/5164; Tirmidhi, Birr, 31/1949) 

Sa e kuptimtë është kjo këshillë e Oqeanit të Mëshirës, 
Profetit (a.s.): 

"Kur dikujt nga ju shërbyesi ia sjell gjellën, nëse nuk e ul 


32. Muslim, Eiman, 36-38. 

edhe atë në tryezë, le t'i jap atij një kafshatë ose diçka nga gjella, 
ngayë me mundin e tij është përgatitur ajo." (Buhari, Et'ime, 55; 
Tirmidhi, Et'ime, 44) 

Sikur të donte Allahu i Madhëruar, do të ndodhte e 
kundërta: ju do të ishit skllevër dhe robër të tyre. Atëherë, 
falënderoni Allahun dhe trajtoni mirë ata. 


Trajtimi i grave nga i Dërguari i Allahut 


Në periudhën paraislamike të injorancës dinjiteti i fem- 
rave nëpërkëmbej. Nga frika që kur të rriten të mos bëhe- 
shin prostituta, vajzat gropoheshin pa mëshirë për së gjalli. 
Me ndërgjegje të ngurtësuar, në emër të ruajtjes nga fatke- 
qësia, kryhej një krim më i rëndë se fatkeqësia. Ja si e për- 
shkruan Allahu i Lartë gjendjen e mjerë të atyre njerëzve në 
ajetin 58 të sures en-Nahl në Kur'anin Fisnik: 

"Kur ndonjëri prej tyre lajmërohet me (lindjen) vaj- 
zë, fytyra e tij i prishet dhe bëhet plot mllef!" 


Gratë dhe vajzat nënçmoheshin duke i parë si mjet dëf- 
rimi në një mënyrë që e thyente dinjitetin e tyre. 

Me urdhrin e të Dërguarit të Allahut (a.s.) u ngrit e 
drejta e femrës. Femra u bë shembull i nderit dhe e vlerës 
në shoqëri. Institucioni amënor u bë i nderuar. 





Femra fitoi vlerën të cilën e meritonte me anë të hadi- 
thit të Muhamedit (a.s.): 

"Xheneti 'esht'e n'ën k'ëmbët e nënave !" 33 

Sa i bukur është ky shembull për të kuptuar se sa Pej- 
gamberi (a.s.) i nderonte dhe çmonte femrat: 

Gjatë një udhëtimi shërbëtorja e quajtur Enxheshe i 
nxiste devetë duke kënduar. 34 Pejgamberi ynë (a.s.), duke 
përdorur një shprehje të figurshme dhe delikate ia tërhoqi 
vëmendjen skllaves mbi mundësinë e dëmtimit të trupit të 
hollë të femrave, që ishin mbi deve, nga nxitimi i tepërt i 
tyre: 


"Oj Enxheshe! Ki kujdes që të mos thyhen xhamat!" (Buhari, 
Edeb, 95; Ahmed, III, 117) 

Në një hadith tjetër Hazreti Pejgamberi (a.s.) thotë: 

"O Zoti im! Ju tërheq vëmendjen të gjithëve, të kenë kujdes 
që t'ë mos keqpërdorin t'ë drejtën e dy të dobëtëve: femrës dhejeti- 
mit." (Ibni Maxhe, Edeb, 6) 

"Të mos keqtrajtojë asnjë mysliman gruan e vet. Nëse nuk 
pëlqen një shprehi të saj, pëlqen ndonjë shprehi tjetër." (Muslim, 
Rada', 61) 


Ngaqë, thënë realisht, femra nuk është një gjembore 
që meriton përçmim, por një trëndafilishte e cila meriton 
dashuri dhe nder. Kjo dashuri, që i takon femrës, është dhu- 
ratë hyjnore nga vetë Allahu i Lartë. Edhe i Dërguari i Alla- 
hut (a.s.) në një hadith thotë: "Nga bota juaj për mua, femrat 
dhe erërat e mira mëjanë bërë të dashura, kurse namazi më është 
bërë drita e syve." (Nesai, Iashretu'n-Nisa, 10; Ahmed, III, 128,199) 


33. Nesai, Xhihad, 6; Ahmed, III, 429; Sujuti, 1,125. 

34. Devet tërhiqen nga zëri i bukur dhe muzika. Barinjtë e deveve e 
shfrytëzojnë këtë veçori dhe këndojn këngë për të shpejtuar kopetë. 
Ky veprim në gjuhën arabe quhet hida. 

- 

Nuk duhet shikuar me sy përçmues fakti që Allahu i 
Lartë ia bëri Profetit të dashura femrat, në trupin e të cila- 
ve formësohet njeriu. 35 Duhet ditur se kjo është dashuria që 
Zoti i Vërtetë e ka vendosur në natyrën e njeriut. Kjo është 
një shkallë e dashurisë drejt miqësisë dhe ashkut hyjnor. Kjo 
dashuri nuk është një anim nënçmues drejt femrës, por dhë- 
nia e vlerës madhështore të cilën edhe e meriton ajo. Gjatë 
historisë njerëzore, femra një vlerë të këtillë hyjnore ka fi- 
tuar vetëm në ambientin e lartë të Islamit. Të gjithë siste- 
met, jashtë Islamit, të cilat pretendojnë se e çmojnë femrën, 
në të vërtetë e vlerësojnë atë vetëm si mjet vitrinash, kurse 
në prapaskenë e përdorin, diskriminojnë dhe e harxhojnë si 
pasuri ekonomike dhe epshore. 

Nisur nga ky fakt themi se sot njerëzimi pozita e femrës 
në shoqëri duhet rishikuar e rivlerësuar nga këndvështrimi 
Islam i begatshëm dhe madhështor, që në këtë mënyrë fem- 
ra të fitojë pozitën e merituar në shoqëri. Femra dhe mash- 
kulli që nga krijimi i tyre janë si dy botë të cilat plotësojnë 


35. Nuk ekziston asnjë tendencë epshore dhe egoiste në asnjërën nga 
martesat e të Dërguarit të All-llahut (a.s.). Ai nuk ka kërkuar asnjë 
vajzë derisa Ai ishte i ri, por pranoi ofertën për martesë të vejushes 
katërdhjetëvjeçare Hazreti Hatixhes, e cila në atë kohë, ishte edhe 
nënë e fëmijëve jetim, dhe kaloi periudhën më të gjatë të jetës me 
të. Martesat tjera do t'i realizojë pas moshës 54 vjeçare, kur Ai ishte 
i shtyrë në moshë. Dhe të gjithë këto do t'i realizojë jo me vullnet 
personal por me urdhër hyjnor, në të cilat, krahas shumë urtësive 
hyjnore, në veçanti do të ketë për qëllim që t'ua mësojë femrave fenë 
e Zotit. Të gjitha gratë e Profetit, të cilat llogariten edhe si nënat e 
gjithë besimtarëve, ishin të moshuara, me fëmijë dhe të mjera. Thënë 
ndryshe, vetë fakti se Profeti u martua me më shumë gra në moshë 
të shtyrë dhe në një kohë kur detyra e Tij profetike ishte më në 
kulm, vërteton realitetin se këto martesa janë realizur me caktim 
hyjnor dhe me qëllim të kumtimit të fesë sa më lehtë masës së gjërë 
të shoqërisë. Për njohuri më të gjëra shih: Osman Nuri TOPBASH, 
Hazret-i Muhamed Mustafa, 1,130-140. 

- 








Morali i lartë i Hazreti Pejgamberit 




njëra-tjetrën. Por në këtë plotësim të ndërsjellët femrës nga 
Zoti i Vërtetë i është dhënë një rol më influent. Ashtu që 
femra është ajo që prish dhe ndërton shoqëritë. Shikuar nga 
këndvështrimi islam, ideal më i lartë konsiderohet edukimi 
i femrës e cila ndërton shoqërinë, në këtë kontekst ekziston 
edhe hadithi i të Dërguarit të Allahut i cili thotë: 

"Kush prejjush ka tri vajza, ose tri motra nën kujdesjen e tij 
dhe i rrit, i edukon mirë, i marton dhe vazhdon me sjellje të butë 
dhe të mirë ndaj tyre ka fituar Xhenetin." (Ebu Davud, Edeb, 120 - 
121/5147; Tirmidhi, Birr, 13/1912; Ahmed, III, 97) 

Në një hadith tjetër Hazreti Pejgamberi (a.s.) thotë: 

"Kush nga ju rrit dhe edukon dy vajza deri në moshën ma- 
dhore, unë dhe ai Ditën e Kijametit do të jemi kaq afër", në këtë 
rast, Profeti bashkoi dy gishtat e Tij të ndershëm. (Muslim, 
Birr 149; Tirmidhi, Birr, 13/1914) 

Më pas Profeti do të theksojë vlerën e gruas së edukuar 
mirë, e do të thotë: 

"Kjo botë është një dobi kalimtare. Qenia më e dobishme që 
i sjell dobi botës është femra fetare dhe e mirë." (Muslim, Rada 64; 
Nesai, Nikah 15; Ibni Maxhe, Nikah 5) 

Zakonisht, pas njerëzve të mëdhenj me ndikim në his- 
tori ka qëndruar një grua e mirë. Për shembull, kur filloi 
shpallja, Hazreti Pejgamberi (a.s.) mbështetjen e parë dhe 
më të madhe e ka gjetur te shoqja e Tij Hazreti Hatixhe- 
ja. Profeti gjatë tërë jetës nuk e ka harruar këtë përkrahje. 
Poshtu, edhe në sukseset dhe rezultatet që arriti Hazreti 
Aliu, është në pah roli dhe mbështetja e shoqes së tij, Haz- 
reti Fatimes. 

Gruaja e mirë është begatia më e madhe dhe më e dobi- 
shme në këtë botë. Për këtë shkak Hazreti Pejgamberi (a.s.) 
në një hadith, si kusht të të qenit i mirë përmend sjelljen e 
mirë ndaj femrave: 

"Shikuar nga aspekti i besimit, besimtar më i përsosur është 
ai i cili posedon moral më të mirë. Kurse më i miri ndër ju është 
ai që është më i mirë në sjellje me gruan e tij." (Tirmidhi, Rada, 
11 / 1162 ) 

Është një mjerim i pashoq, që femra të shikohet si një 
mjet dëfrimi, që ajo të konsiderohet vetëm si pasuri epshore 
dhe egoiste, dhe të merresh vetëm me tiparet trupore të saj. 
Është mosnjohje e femrës, është verbëri ndaj vlerave të larta 
që Allahut i Lartë i ka dhuruar femrës. Shikuar nga aspekti 
i dinjitetit femëror sa i hidhur dhe përçmues është fakti që 
sot femra, në botën e konsumit, vlerësohet dhe keqpërdoret 
si mjet reklamues. 

Femra duhet edukuar në atë mënyrë që të jetë arkitekt 
i vërtetë në shoqëri. Ajo duhet të jetë një prehër qiellor që 
rrit çlirues. Nuk ekziston krijesë tjetër e cila do të meritonte 
dashurinë dhe nderin e këtyre nënave të vërteta, të cilat na 
bartin neve një herë në barkun e tyre, më pas në kraharorët 
e tyre, kurse deri në vdekje në zemrat e tyre. Nënat besnike 
të cilat veten e bëjnë shtrojë dhe fli për familjen, meritojnë 
një dashuri madhore, nderi të thellë dhe falënderim e për- 
kushtim jetësor. 





Kurse sa i përket urtësisë dhe fshehtësisë së dashurisë, 
që Allahu i dhuroi Profetit, për erërat, aromat e mira e të 
këndshme është delikatesa dhe thellësia që u është dhuruar 
shpirtrave. Erërat e mira e të këndshme janë shirok qetësie 
të ëmbla të cilat i pëlqejnë edhe engjëjt, ngaqë të pastërtit 
duan aromë të mirë e të këndshme. Edhe lëkura e nder- 
shme e të Dërguarit tonë (a.s.) ishte e lyer gjithmonë me erë- 

ra të këndshme. Thuajse trëndahlat shfaqeshin nga djersa e 
tij që pikonte. Edhe kur përkëdhelte kokën e ndonjë fëmije 
Ai mbret i trëndafilave, nga koka e fëmijës, për një kohë të 
gjatë, ndjehej era e këndshme. 

Sa i përket namazit, ai ishte drita e syve të Hazreti Pej- 
gamberit. Ngaqë namazi është bisedë dhe takim me Alla- 
hun. Është një adhurim që kryhet sikur ta shohësh Atë. Për 
këtë themi se namazi është dritë e syve. 


Sjellja e të Dërguarit të Allahut ndaj jetimëve 


I Dërguar i Allahut (a.s.) dridhej para jetimëve, nga që 
ajetet kuranore të cilët urdhërojnë mbrojtjen dhe përgjegjë- 
sinë ndaj jetimëve janë të shumtë. Në njërin nga ajetet ku- 
ranore, Allahu i Lartë urdhëron dhe nxit ndjeshmërinë dhe 
delikatesën ndaj jetimëve dhe thotë: 

"Ki kujdes, mos u sill keq ndaj jetimit!" (ed-Duha, 9) 

Në hadithet e Profetit lexojmë këto këshilla dhe sugje- 
rime: 


"Shtëpia më e mirë është shtëpia ku trajtohen mirë jetimët. 
Shtëpia më e keqe është shtëpia ku keqtrajtohen jetimët.” (ibniMa- 
xhe, Edeb, 6) 

"Nëse ndonjëri nga ju e merr dhe e dërgon në shtëpi, që të 
ushqejë dhe gostisë ndonjë jetim i cili gjendet ndër myslimanët, 
nëse ai më parë nuk ka kryer ndonjëfaj që nukfalet, pa fare dyshi- 
mi Allahu do të gradojë atë me Xhenet." (Tirmidhi, Birr, 14/1917) 


'Nëse dikush përkëdhel kokën e ndonjë jetimi vetëm përAlla- 

hun, Allahu do ta shpërblej me sevape, mirësi për çdo fijefloku që 
ka prekur..." (Ahmed, V, 250) 

I Dërguari i Allahut (a.s.) vazhdimisht këshillonte për 
kryerjen e detyrave shoqërore shumë të rëndësishme ndaj 
zemrave të thyera në shoqëri. Në këtë kontekst, përcillet një 
hadith, ku Profeti, duke treguar dy gishtat e Tij të ndershëm 
pran njëri tjetrit, thoshte: 

"Kush sillet mirë ndaj fëmijëve jetimë, meshkuj osefemra, të 
cilët gjenden nën kujdestarinë e tij, do të jetë bashkë me mua në 
Xhenet." (Buhari, Edeb, 24) 

Profeti do të këshillojë, një sahabi për mjekim për të 
cilin shokët ishin ankuar për zemërngurtësi, me këto fjalë: 

"Nëse dëshiron të zbusësh zemrën, ushqeji të varfrit e përkë- 
dhele kokën ejetimit!" (Ahmed, n, 263,387) 


Sjellja e të Dërguarit të Allahut ndaj kafshëve 





Çdo sjellje e të Dërguarit të Allahut kishte themel më- 
shirën dhe dashurinë. Ai kish trajtuar të gjitha krijesat me 
dhembshuri dhe butësi, qe përgjigjur për gjithë nevojat e 
nevojtarëve. Madje, edhe kafshët kanë marrë pjesën e tyre 
nga ky Oqean i Mëshirës. Në periudhën e injorancës para- 
islamike njerëzit i trajtonin kafshët në mënyrë të pakujdes- 
shme dhe të pamëshirshme. Pa mëshirë e dhembje e pritnin 
mishin e kafshëve për së gjalli dhe e hanin, organizonin 
gara me përleshje të kafshëve. Të gjitha këto zakone që njo- 
llosnin ndërgjegjen e njeriut i mënjanoi i Dërguari mëshirë 
për gjithë krijesat nga Allahu i Lartë, Muhamedi (a.s.). 

Sahabiu Ebu Vakidi (r.a.) rrëfen: 

"Kur i Dërguari i Allahut (a.s.) erdhi në Medine, me- 
dinasit hanin mish të prerë nga gungat e deveve dhe nga 
kofshët e dhenve. 


I Dërguari i Allahut (a.s.) ndaloi këtë ves e tha: 

"Çfarëdo që pritet nga kafsha gjersa ajo është e gjallë, llogari- 
tet si e ngordhur, nuk hahet." (Tirmidhi, Sajd, 12/1480) 

Një ditë Profeti (a.s.) pa në rrugë një gomar me fytyrë 
të përgjakur, u dëshpërua dhe tha: 

"Mallkimi i Allahut qoftë mbi atë që ka përgjakur kështu 
këtë kafshë!" (Buhari, Dhebaih, 25) 

Ata të cilët kishin shqetësuar shpezën, zogjtë e të cilës 
ia kishin marrë nga foleja, i urdhëroi dhe u tha: 

"Kush e mundon këtë sivpezë duke ia marrë zogjtë? Shpejt 
vendoni zogjtë nëfolenë e vet!" (Eb Davud, Edeb, 163-164/5268) 

Një herë kur Profeti pa një deve të cilës lëkura i ishte 
ngjitur për kocka, urdhëroi e tha: 

"Frikohuni prej Allahut për hakun e kësaj kafshe e cila 
nuk flet! Shaloni të ngirë, thereni të ngirë!" (Ebu Davud, xhihad, 
44/2548) 


Një ditë i Dërguari pa një njeri që therte një dele. Por 
ai, pasi kishte shtrirë për dhe delen, mundohej të mprehte 
thikën. Profeti i prekur thellë nga kjo sjellje arrogante dhe e 
pamëshirshme, ia tërhoqi vërejtjen atij personi e i tha: 


"A dëshiron të mbysësh kafshën disa herë!? A nuk do të ishte 
më mirë të mprehësh thikën para se të shtrish për dhe kafshën?" 
(Hakim, IV, 257, 260) 

Në një transmetim tjetër Profeti i pyet shokët: 

"A doni që t'ju tregoj se kush është larg Xhehenemit, dhe 
xhehenemi larg tij?" Më pas përgjigjet e thotë: 

"Ata janë personat të cilët janë të butë, të ndershëm, të më- 
shirshëm, të afërt dhe të dhembshur." (Ahmed, i, 415) 

Pejgamberi ynë (a.s.) në një hadith tregon gjendjen e 
atyre të cilët janë të mëshirshëm dhe të atyre të cilët nuk 
janë të mëshirshëm: 

"Një grua mëkatare takon në shkretëtirë një cjen i cili lëpinë 
rërën nga etja cjë e kishte kapluar. Nga mëshira nxori këpucën 
e saj dhe me të mori ujë nga pusi e i dha qenit të pijë. Allahu i 
Lartë ifali mëkatet kësaj gruaje. Një grua tjetër, duke mos përfi- 
llur macen e kishte lënë të uritur. Madje, kishte penguar atë që të 
mos hajë edhe thneglat. Si rrjedhojë e kësaj sjelljeje, macja kishte 
ngordhur. Kjo grua e pamëshirë për këtë shkak mori rrugën e 
Xhehnemit !" 36 


Profeti (a.s.) me këto kritere do të shndërroj shoqërinë 
injorante paraislame në një shoqëri të epokës së lumturi- 
së ( asru sadet). Madje edhe personat që dikur keqtrajtonin 
edhe njerëzit, edhe ata të cilët dikur groposshin vajzat për 
së gjalli, do të shndërrohen në shëmbëlltyrë, mëshira e 
dhembshuria e të cilit përfshinte edhe kafshët. 

Ngaqë i Dërguari i Allahut (a.s.) i cili është shembulli 
më i mirë, që duhet ndjekur madje edhe të drejtën, hakun 
e një zogu të vogël e përfillte dhe i përgatiste ata me një 
kujdes të papërshkrueshëm. 


36. Shih. Buhari Enbija 54; Muslim, Sala, 151,154; Birr, 133; Nesai, Kusuf, 

Edhe gjallesat e dëmshme për njeriun, si gjarprin dhe 
akrepin, urdhëronte që të mbyten me një goditje që të mos 
mundohen tepër. Në këtë kontekst përcillet një hadith ku 
Muhamedi (a.s.) thotë: 

"Kush i mbyt zvarranikët me një goditje fiton njëqind se- 
vape. Nëse e mbyt me goditjen e dytë fiton më pak sevape. Në 
goditjen e tretë fiton edhe më pak sevape." (Muslim, Selam 147; Ebu 
Davud, Edeb 162-163/5263; Tirmidhi, Sajd, 14/1482) 


A nuk është një shembull i pashoq, fakti që të këshillosh 
që edhe gjallesat e dëmshme t'i mbysësh me mëshirë? 

Muhamedi (a.s.) edhe pse posedonte virtyte dhe vle- 
ra eprore, ai asnjëherë nuk lëvdohej. Llogariste dhuntitë që 
Allahu ia kishte falë, thoshte "La fahre: nuk duhet lavdë- 
ruar" dhe kaplohej nga modestia. (Tirmidhi, Menakib, 1; Ibni Ma- 
xhe, Zuhd, 37; Ahmed, I, 5, 281) 

Burimi i kryelartësisë është vetëlavdërimi dhe mburrja. 
Kjo është gjendje e cila lazdëron njeriun. I Dërguari i Alla- 
hut edhe pse ishte njeriu më i ndershëm nga të gjithë nje- 
rëzit, dhe personi të cilin edhe Allahu e kishte lavdëruar, 
vazhdimisht këshillonte dhe sugjeronte shokët e tij duke u 
thënë: 


"Thirrmëni mua "rob dhe i Dërguari i Allahut” . (Buhari, 
Enbija, 48; Ahmed, I, 23) 


Në natyrën e njeriut ekziston cilësia e të qenit rob. Nje- 
riu është ose rob i gjërave dhe i dobisë personale ose rob 
i Zotit të vet. Të qenit rob i Allahut, e mbron njeriun nga 
robëria e egos dhe rob i dobive personale. 

- 

Në shoqëritë njerëzore, në momente të veçuara koho- 
re, hasen heronj të shquar. Kurse Hazreti Pegamberi (a.s.) 
është shembull i vetëm në të cilin janë të tubuara të gjitha 
virtytet e shquara kulmore. 

Ai është shembulli më i përkryer, usvei hasene, i të gjitha 
kohërave. Gjatë tërë jetës i dhuroi njerëzimit vlera, virtyte 
dhe bukuri të pashembullta shpirtërore dhe materiale në 
të qenit rob i Allahut, në veprat dhe në moralin e tij të për- 
kryer. 

Ai ishte udhërrëfyes i lumturisë së përhershme, i cili e 
kishte të qartë përgjithësinë e të qenit shëmbëlltyrë për një 
popull. 

Edhe në baraspeshën që ngriti Ai, mes anëve të ku- 
ndërta të jetës, nuk ka asnjë mangësi, të metë ose pamja- 
ftueshmëri sado të vogël. Është e pamundur të gjendet në 
histori një personalitet i tillë shembullor. 

Në këtë kontekst, vëmendjen që Ai i kushtonte nama- 
zit ishte mbi të gjitha. Vetëm një pjesë të shkurtër të natës 
e kalonte në gjumë, trupi i Tij i bekuar shpesh herë nuk shi- 
jonte shtratin. Kur të gjithë, në natën e thellë ishin në gjumë 
të ëmbël, ai qëndronte në sexhde me sy të përlotur. Madje 
edhe në momentet e fundit të jetës, ai mblidhte veten dhe 
shkonte në faltore për të falë namazin me xhemat. 

Ja si e përshkruan Abdullah bin Shihir (radijallahu 
anhu), gjendjen shpirtërore të Profetit në namaz. 

"Një ditë vajta tek i Dërguari i Allahut (a.s.). Ai ishte 
duke falë namaz, nga të qarit, prej gjoksit të tij dëgjohej një 
zë sikur zëri i kazanit kur valon.". (Ebu Davud, Salat, 156-157/904; 
Nesai, Sehv, 18) 

Edhe pse për besimtarët jashtë muajit të bekuar të ra- 
mazanit nuk ekziston agjërim tjetër i obliguar, të rrallë 
ishin muajt dhe javët në të cilat i Dërguari i Allahut nuk 
agjëronte asnjë ditë. 

Hazreti Aisheja (r.a.) rrëfen se: 

"I Dërguari i Allahut herë-herë agjëronte vazhdimisht pa 
ndërprerje, derisa supozonim se ai nuk do ta prish agjërimin ku- 
rrë". (Buhari, Saum, 53) 

Krahas agjërimit të të hënave dhe të enjteve të cilin e 
kishte zakon, agjëronte, thuajse vazhdimisht, ditët e tre- 
mbëdhjeta, katërmbëdhjeta dhe të pesëmbëdhjeta të çdo 
muaji, gjashtë ditë në muajin sheval dhe agjërimin e ashu- 
res të muajit muharrem. 

Me ajetin kuranor që flet mbi zekatin, urdhëroi myslima- 
nët që të japin zekatin dhe të kontribuojnë me pasurinë e tyre 
në të mirë. Por kontribuhn më të mirë me pasuri e bëri vetë 
Ai. Jetësonte në formën më të bukur urdhrin kuranor, në të 
cilin Zoti i Vërtetë thotë: 

"...dhe japin në rrugë të Allahut prej asaj, rizkut, që u 
kemi dhënë." (el-Bekare, 3), dhe lavdëronte e lutej për tregta- 
rët e sinqertë dhe të devotshëm të cilët harxhojnë pasurinë 
në rrugë të hajrit. 





KRITERET NE YJE 


Njëra ndër cilësitë e veçanta të personalitetit të lartë të 
të Dërguarit të Allahut (a.s.) është mos fshehja e asgjësë që 
ai posedonte nga kjo botë, dhe harxhimi i çdo gjëje që ishte 
pronë e tij në rrugë të Allahut. Shoku i Profetit Ebu Dherri 
rrëfen e thotë: 


"Ishim duke shëtitur me të Dërguarin e Allahut nëpër 
një luginë me gurë të Medines. Kur para nesh u shfaq kodra 
e Uhudit ai më tha: "O Ebu Dherr, edhe sikur të posedoja thesa- 
re sa kodra e Uhudit kjo nuk do të më gëzontefare. Me përjashtim 
të pjesës që do ta kisha ndarë për të paguar ndonjë borxh, nuk do 
të lejoja që qoftë edhe një dinarë të qëndrojë më tepër se tre ditë në 
shtëpinë time. ” (Muslim, Zekat, 32; Buhari, Istikrad, 3) 


Profeti herë-herë dy, herë-herë tri ditë pa ndërprerë 
agjëronte saumi visal, agjërim ky i veçantë vetëm për profe- 
tin. Dhe kur vërente se edhe dikush prej sahabëve donte të 
bënte të njëjtën gjë, e ndalonte duke u thënë: 

"Ju nuk kenifuqi të përballoni këtë." (Buhari, Saum, 48) 





Duhet theksuar fakti se aq sa është e nevojshme të dimë 
se i Dërguari i Allahut është udhërrëfyes dhe shëmbëlltyrë 
e vetme për ne, po aq është e nevojshme të dimë kriteret 
tona në shëmbëllimin e tij. Nga që veprat dhe qëndrimet e 

tij ndahen në dy kategori: 

1. Vepra të cilat kanë të bëjnë vetëm me personalitetin 
e Tij dhe 

2. Vepra të cilat i dedikohen gjithë njerëzimit. 

Dhe për këtë shkak themi se ne nuk jemi të ngarkuar 
të ndjekim dhe të shëmbëllejmë virtytet e larta të cilat i de- 
dikohen vetëm personalitetit të Tij. Ngaqë këto situata dhe 
sjellje janë sikur kriteret e yjeve, të cilat ne nuk kemi kapa- 
citet t'i ndjekim dhe imitojmë. 

Kurse, sa u përket situatave, sjelljeve dhe fjalëve që bëj- 
në pjesë në kategorinë e dytë, ne jemi të ngarkuar dhe për- 
gjegjës që të hapërojmë pas gjurmëve të tij të shndritshme 
dhe të ndjekim e të imitojmë ato gjatë jetës sonë, në bazë të 
mundësive dhe aftësive tona. 

Edhe pse askush nuk ka mundësi që të arrijë përsosmë- 
rinë dhe pjekurinë njerëzore që zotëronte Hazreti Muhame- 
di (a.s.), çdo kush që mundohet të ecë drejt gjurmëve të tij, 
sipas mundësive dhe aftësive që posedon, mund të shërbejë 
sikur një Muhamed në miniaturë për popullin e vet. 

VENDOSMERIA SHPIRTERORE NE 
NDJEKJEN E TE DERGUARIT TE 
ALLAHUT 


Për të arritur moralin e lartë të as'habëve të ndershëm, 
duke përfituar nga shembulli më i lartë i të Dërguarit të 
Allahut, duhet që hllimisht të përfitojmë vendosmëri shpirt- 
ërore. Sa i përket shembullit më të lartë, Allahu i Lartë në 
Kur'an thotë: 

"Për ata të cilët shpresojnë shpërblimin e Allahut në 
botën tjetër, dhe ata që atë shpresë e shoqërojnë duke e 
përmendur shumë shpesh Allahun kanë shembull më të 
lartë, usvei hasene, në të Dërguarin e Allahut." (el-Ahzab, 
21 ) 


Siç shihet, në këtë ajet kuranor theksohet se shkallaret 
më të rëndësishme për të përfituar nga shembulli i lartë i të 
Dërguarit të Allahut janë: "shpresa në shpërblimin e Alla- 
hut dhe në botën tjetër" dhe "përmendja shpesh e Allahut 
Adhurimet kryhen në kohë të caktuara, kurse mbrojtja e 
besimit është kusht i përhershëm. Qëndrueshmëria kundër 
furtunave që rrezikojnë zemrën e njeriut mund të arrihet 
vetëm me përmendje dhe përkujtim të vazhdueshëm të 
Allahut të Lartë. 

Allahu i Madhëruar në ajete të ndryshme kuranore ur- 
dhëron dhikrin dhe thotë: 

"O besimtarë? Përkujtojeni Allahun sa më shpesh ." 37 
Meqë pas ajetit në fjalë nuk ekziston ndonjë përkufizim në 
numër e as në sasi, nënkuptohet se urdhri për dhikër, për- 
kujtim të Allahut është për çdo kohë e vend. 38 Për rrjedhojë, 
ajo që duhet të bëjë robi është që në çdo moment dhe çdo 
herë kur ka mundësi të përkujtojë Allahun. Në një ajet tjetër 
kuranor Allahu thotë: " ... Allahu, e le të humbur atë që 
do, kurse atë që pendohet nga të këqijat e shpie në rrugë 
të drejtë. Ata që besuan dhe me të përmendur Allahun, 
zemrat e tyre qetësohen, pra ta dini se me të përmendur 
Allahun zemrat qetësohen." (er-Rad, 27-28). 

Të përkujtosh e të përmendësh Allahun nuk do të thotë 
që vetëm të përsëritësh emrin e Allahut, por, përmendja dhe 
përkujtimi i Allahut të rezultojnë me qetësi dhe kënaqësi 
të zemrës. Zemra e cila qetësohet me dhikër, shërohet nga 
sëmundjet, pastrohet dhe purifikohet nga ndryshkja dhe 
papastërtitë, mbushet me dritë hyjnore dhe, duke zotëruar 
njomësi dhe ndjeshmëri, fiton etje për fshehtësitë hyjnore. 

Kur të rrahurat e zemrës përgatiten sipas asaj që do 
Zoti, fitojmë pozitë. 

Në këtë kontekst i Dërguari i Allahut ka thënë: 

"Ndër shenjat e dashurisë sëAllahut, është dashuria për për- 
kujtim dhe përmendje, dhikër të Allahut. " (Sujuti, n, 52) 

37. el-Ahzab, 41; Në veçanti shih: el-Xhum'a, 10; 

38. Nëse pas ndonjë urdhëri nuk ka ndonjë prapashtesë e cila ka kuptim 
përkufizimi, nënkuptohet se ai urdhër duhet përfillur në masë sa më 
të lartë që është e mundur. 

=2^ - 

Të dashuruarit asnjëherë nuk harrojnë atë që dashuroj- 
në, nuk largojnë atë nga gjuha dhe zemra e tyre. Zemrat 
të cilat duan të arrijnë kënaqësinë dhe qetësinë e jetës me 
besim, pa ndërprerë përmendin dhe e përkujtojnë Allahun. 
Ata kur qëndrojnë në këmbë, kur janë ulur dhe kur janë të 
shtrirë përkujtojnë Allahun dhe, duke u zhytur në fshehtë- 
sitë, hollësitë dhe imtësitë e qiejve dhe tokës, thonë: 

"Zoti ynë? Këtë nuk e krijove kot, i lartësuar qofsh, 
ruana prej dënimit të Xhehenemit." (Ali Imran, 191) 

Allahu nuk e do zemrën e cila nuk arrin të përfitojë 
këtë thellësi dhe hollësi. 

Allahu në ajetin 22 të sures ez-Zummer thotë: 

"Të mjerë janë ata që nga zemërngurtësia e tyre nuk 
përmendin Allahun." 

Njeriu i larguar nga përmendja i Allahut për të cilin flet 
ajeti kuranor, është njeriu i larguar nga dinjiteti njerëzor. 

Domethënë për të ndjekur dhe për të përfituar nga 
vlerat e të Dërguarit të Allahut duhet mbushur zemra me 
dashuri hyjnore, duhet zhveshur nga dashuritë e fundme 
dhe duhet stolisur me përmendje e përkujtim të Allahut 
(i dhikrull-llah) dhe shpresë e qëllim për takim me Allahun 
dhe botën e ardhshme. 










NDJEKJA E TE DERGUARIT TE 
ALLAHUT ME DASHURI 


Rezultat i dashurisë së vërtetë për të Dërguarin e Alla- 
hut (a.s.) duhet të jetë që pluhurin e rrugës së tij ta shndë- 
rrosh në kurorë, të nderosh dhe respektosh atë me gjithë 
zemër dhe t'i nënshtrohesh Atij, ngaqë, Ai është personali- 
tet, çdo aspekt i të cilit është si një oqean mëshire për tërë 
njerëzimin. Sa bukur ky ajet kuranor përshkruan mëshirën 
dhe dhembshurinë e Tij për besimtarët: 

"Juve ju erdhi i dërguari nga lloji i juaj, atij i vjen 
rëndë për vuajtjet tuaja, sepse është lakmues i rrugës së 
drejtë për ju, është i dhembshur dhe i ndershëm për be- 
simtarët." (et-Teube, 128) 

Njëri ndër hadithet të cilat tregojnë dhembshurinë dhe 
mëshirën e Tij është edhe ky: 

“O besimtarë! Allahu ju mbrojtë! Ju mbrojtë nga të këqijat! 
Ju ndihmoftë! Ju udhëzoftë! Ju mbrojtë nga çdo fatkeqësi, dhe 
ruajt ipër ju fenë tuaj." 39 

Ai me veprat, fjalët dhe sjelljet e tij ishte një mëshirë 
që përfshinë tërë njerëzimin, ishte udhërrëfyes në rrugën e 





39. Taberani, Evsat, IV, 208; Ebu Nuajm, Hiljetul-evlija, Bejrut 1967, IV, 
168. 

udhëzimit, brengat dhe mundimet më të mëdha ishin mbi 
supet e Tij. Ai herë-herë (me qëllim që umeti, ndjekësit dhe 
pasardhësit e tij të përhtojnë udhëzimin dhe mëshirën) gje- 
ndej në vendosmëri dhe përpjekje të tillë, derisa Allahu ia 
tërhiqte vërejtjen që të mos shkatërroj veten, duke i thënë: 

"A thua ti do ta shkatërrosh veten nga hidhërimi pas 
tyre, nëse ata nuk i besojnë këtij libri (Kur'anit)" (el- Kehf, 6) 

"(O Muhamed) A mos do të mbysësh veten pse ata 
nuk bëhen besimtarë?!" (esh-Shuara, 3) 

Ajetet kuranore janë dëshmi të qarta se i Dërguari i 
Allahut synonte që të gjithë njerëzit të besojnë në Allahun, 
të shpëtojnë nga dënimi i Xhehenemit dhe të arrijnë mëshi- 
rën dhe dhembshurinë. 

Ne si pjesëtarë të umetit të Profetit jemi të obliguar që 
të mendojmë se sa i përgjigjemi dashurisë, dhembshurisë, 
mëshirës që ndjente i Dërguari i Allahut ndaj umetit. 

Kriter i dashurisë sonë ndaj të Dërguarit të Allahut ësh- 
të, duke marrë për udhërrëfyes Kur'anin dhe të Dërguarin 
e Allahut, sa e ndjejmë prezencën e tij në shpirtin tonë. Si 
e ndjenin dhe përjetonin atë as'habët, shokët e ndershëm të 
cilët e donin dhe flijonin çdo gjë për të? Si u mishëruan me 
gjendjen e Tij, dhe si reflektuan moralin e Tij në jetë. Duhet 
ta matim dashurinë tonë ndaj Tij në bazë të këtyre kritereve 
dhe duhet t'i stolisim zemrat tona me moralin e Tij? 

Mëkatet, fajet, gabimet dhe pakujdesitë tona duhen pa- 
struar me moralin e Tij të pastër si uji i zemzemit, duhet 
përfituar dhe praktikuar një gjallëri shpirtërore me kupti- 
min dhe fshehtësinë e biografisë së Tij të bekuar. 

Fshehtësia e të qenit i vaasil ilallah qëndron në afrimin 

me zemër të pastër ndaj librit të Allahut dhe Synetit, tradi- 
tës së Dritës së ekzistencës, gjegjësisht moralit dhe sjelljeve 
të larta të Tij, t'i pëlqejmë e gjërave të cilat i donte i Dërguari 
dhe të urrejmë ato që urrente i Dërguari i Allahut. 

Dashuria hyjnore e gjallëron zemrën, e shëron dhe 
orienton kah e mira. Dashuria dhe urrejtja, këto dy dukuri 
të kundërta nuk mund të ekzistojnë së bashku në një zemër. 
Por zemra nuk pranon zbrazëtinë, në rast të mos ekzisten- 
cës së njërës, mundëson ekzistencën e tjetrës. 

Rruga mes këtyre dy cilësive diametralisht të kundërta, 
është e pafund. Ja si i udhëzon dhe si ua tërheq vërejtjen po- 
eti i mirënjohur turk Kemal Edip Kyrkçyogllu, besimtarëve 
neglizhentë të cilët qëndrojnë larg Synetit dhe dashurisë së 
të Dërguarit të Allahut: 

Mjerë, mjerë për të pakujdesshmit 

Mjafton mjerimi i të dy botëve për neglizhentët!... 

O Zot, na bën neve umet i denjë i cili do të jetë i lidhur 
me Atë më dashuri! Ngaqë, Ai është një horizont mëshire e 
dhembshurie i pashoq!... 

A nuk mjafton si dëshmi se Ai gjendej në maje të pa- 
arritshme të dhembshurisë, mëshirës, zemërgjerësisë, bes- 
nikërisë dhe flijueshmërisë kulmore, lutja për udhëzim për 
banorët e qytetit të Taifit, të cilët e gjuajtën me gurë dhe e 
fyen Atë. Realitet ky, që mund ta gjejmë edhe në përgjigjen 
dhënë Zejd bin Thabitit, i cili në këto momente të vështira e 
pyeti Profetin, duke i thënë: 





"O i Dërguar i Allahut, ata të dënojnë Ty me një dënim 
të ashpër, e Ti edhe më tej lutesh për ata?" 

Kurse Profeti i urtë i qetë iu përgjigj: 

"Unë jam i dërguar për mëshirë, e jo për dënim." 

Me të vërtetë, njerëzimi në saje të profecisë së të Dër- 
guarit të Allahut (a.s.) ka patur udhërrëfyesin më të përso- 
sur që priste. Për këtë shkak, ata të cilët sot jetojnë një jetë 
epshore dhe egoiste janë në pozitë më me përgjegjësi se ata 
të cilët jetonin një jetë injorante në periudhën para ardhjes 
së këtij shembulli të lartë. 

Shikuar nga ky këndvështrim, themi se, sot njerëzimi 
në një kohë kur posedon fuqi madhore dhe i është nën- 
shtruar sundimit të egos, kanë shumë nevojë për persona- 
litetin shembullor të Dritës së Ekzistencës për të ndërtuar 
karakterin dhe personalitetin e tyre.... 

Kurse sot, kur vështrojmë gjendjen tonë vërejmë se një- 
ra ndër realitetet më mjeruese është kriza në sferën shpirt- 
ërore, e cila është pasojë e numrit tejet të vogël të personali- 
teteve të tilla shembullore. 

Që edhe sot të arrijmë pozitën e Pejgamberit (a.s.), të 
atyre që ndoqën gjurmët e tij, e në veçanti të heronjve be- 
simtarë të historisë sonë të cilët ishin me zemra të mbushura 
plot entuziazëm, kemi nevojë për njerëz shembullor të kë- 
tillë. Kemi nevojë të dëgjojmë rrëfime për ata, t'i kuptojmë 
ata, dhe të marrim hise nga bota e zemrave të tyre. Gjegjë- 
sisht, kemi nevojë që t'i njohim qëndrimet e tyre ndaj botës 
kalimtare, t'i mësojmë mënyrat se si ata arritën që njerëzimit 
t'i shtrojnë rrugën e lumturisë duke përdorur mendjen, vull- 
netin, vetveten dhe pasurinë që ua kishte dhuruar Allahu. 








PERIUDHA E LUMTURISE PASQYRE E 
MORALIT DHE E DASHURISE SE TIJ 


Edukata e jashtme dhe ndikimi i brendshëm i të Dër- 
guarit të Allahut (a.s.) ishin një fuqi e tillë që një popull 
gjysmë të egër, shumica të painformuar mbi njerëzimin, 
për një periudhë relativisht të shkurtë, e ngriti në një pozitë 
të paimagjinueshme, me dinjitet të "sahabëve-shokëve", të 
cilëve ua kanë lakmi historia njerëzore. I bashkoi ata nën 
një fe, një flamur, një ligj, një kulturë, një qytetërim dhe një 
qeverisje. 





Shndërroi njerëzit injorantë dhe tiranë në njerëz të kul- 
turuar, të egërit në të qytetëruar, personat me karakter të 
prishur dhe të shëmtuar në persona të devotshëm, në per- 
sona të denjë të cilët jetojnë me dashuri dhe frikë prej Zotit. 
Shoqëria injorante paraislame, e cila nuk kishte kultivuar 
asnjë njeri me vlera gjatë tërë historisë, në saje të udhëzimit 
dhe vlerave shpirtërore të cilat i posedonte Profeti (a.s.), do 
të nxjerrë në pah shumë persona të stolisur me virtyte dhe 
tipare të larta. Dhe, që të gjithë këta, si fanarë të besimit, të 
diturisë dhe urtësisë do të bartnin frymëzimin që kishin në 
të katër anët e botës. Drita e cila zbriti në shkretëtirë, mori 
nën hijen e vetë pafundësinë dhe i dhuroi gjithë njerëzimit 
drejtësinë, të vërtetën dhe vlerat e mirëfillta. 








Periudha e lumturisë pasqyrë e morait dhe e dashurisë së tij 


U shfaq dhe u bë realitet fshehtësia e cila gjendet në 
shprehjen "Laulake laulake- sikur të mos ishe ti, sikur të mos 
ishe ti." 40 U realizua qëllimi i ekzistencës. 

Njerëzit e periudhës së lumturisë, (asru seadet), të edu- 
kuar nën kujdesin e të Dërguarit të Allahut, të cilët janë she- 
mbujt më të përsosur të botës njerëzore, ishin një shoqëri 
diturie dhe urtësie. 

Ajo ishte një periudhë e një mendimi të thellë, periu- 
dhë e njohjes nga afër e Allahut dhe të Dërguarit të Tij. As'- 
habët, shokët e ndershëm të Profetit vendosën në qendër të 
idealit dhe mendimit të tyre tevhidin, njëshmërinë e Allahut, 
larguan dhe hodhën nga zemra dobitë e kësaj bote. Pasuria 
dhe trupi për ata u bën mjete. U shijua kënaqësia e besimit. 
U përhap mëshira. Shërbimi njerëzimit u bë konditë jete. U 
prezantua një flijueshmëri e madhe dhe personalitet islam. 
Sahabët për të dëgjuar dhe mësuar, madje, edhe një hadith 
udhëtonin një muaj rrugë. 

Çfarë përfituan as'habët nga i Dërguari i Allahut: 

1. Tjetërsimin, (tjetërsimin në gjendjen e të Dërguarit 
dhe reflektimin e saj), 

2. Fituan afërsi (afrim me Allahun, njohje të Zotit me 
zemër). 

Dhe në saje të virtyteve në fjalë, në jetën e tyre do të bë- 
hen të qarta e mira dhe realiteti, me të gjitha bukuritë, dhe e 
keqja dhe e shëmtuara me të gjitha mangësitë e tyre. 


40. "Sikur të mos ishe ti nuk do të krijoja gjithësinë." Për hadithin i cili 
përshkruan këtë realitet shih: Hakim, II, 672/4228 

Sahabët do të kuptojnë sërish konceptin Zot, gjithësi 
dhe shpirt. Ashtu si reflektohet dielli në pasqyrë, edhe që- 
llimi flnal i tyre ishte që të përvetësojnë dhe reflektojnë qe- 
nien e të Dërguarit të Allahut. 

Kufljtë e qytetit-shtet të vogël islam të themeluar prej, 
diku rreth katërqind familjeve në Medine, brenda dhjetë vi- 
teve do të arrijnë deri në Irak dhe Palestinë. Në kohën kur 
Hazreti Pejgamberi (a.s.) përjetonte momentet e fundit të 
jetës, myslimanët ishin në luftë me Bizantin dhe Persët. Por 
situatat, qëndrimet, mënyra e të jetuarit, pozita e zhvillimit 
dhe arkitektura e vendbanimeve të tyre nuk kishte ndry- 
shuar nga ajo e para dhjetë viteve. Ata edhe më tej vazhdo- 
nin të jetonin si asketë. Konsumimin e tepërt, pangopësinë, 
luksin dhe çallëmin nuk e njihnin. Ata gjithmonë ishin nën 
ndikim të qëndrimit: "Nesër konaku yt do të jetë varri". 
Për këtë shkak, ata gjithmonë distancoheshin nga të bërit 
e begative botërore pronë joshjeje për vete dhe nga har- 
xhimet e tepërta. Me gjithë kënaqësinë dhe entuziazmin 
e besimit, imanit, këto dhunti përdorën si mjete për udhë- 
zim dhe lumturi të njerëzimit. Jetën e tyre e formuan drejt 
fltimit të miratimit dhe kënaqësisë së Allahut. Njëri ndër 
pretekstet për përhapjen e Islamit ndër popujt e shtypur, të 
diskriminuar, të margjinalizuar dhe të kolonizuar në më- 
nyrë të shpejt si agimi i mëngjesit, është edhe fakti që as'ha- 
bët kudo që arrinin, me modestinë e tyre, manifestonin një 
identitet islam të përsosur. 





As'habët, nxënësit personal të të Dërguarit të Allahut, 
ishin besimtarë të veçantë të cilët trajtonin robërit e Alla- 
hut, njerëzit, me dhembshurinë dhe mëshirën e të Vërtetit, 
Hakut, të mbushur me altruizëm, sinqeritet, drejtësi, pasu- 
ri shpirtërore dhe dritë profetike. Ata kishin të vendosur 
në qendër të miqësisë Zotin dhe Profetin e Tij. Dhe në këtë 

mënyrë një shoqëri e cila nuk dinte shkrim e këndim ish- 
te ngjitur në maje të qytetërimit. Që të gjithë mendjet dhe 
zemrat gjendeshin në emocione të larta kur thonin: "Çfarë 
do Allahu prej nesh, nuk e preferon i Dërguari i Allahut të 
na shohë neve". 

Me këta njerëz u formësuan shekujt dhe kohërat. Iu 
dhurua njerëzimit një periudhë lumturie (asru seadet). 

Ata u çliruan nga pozita në të cilën egoja, ( nefsi) e shtyn 
njeriun kah e keqja dhe e shëmtuara, në besimtarë autokri- 
tikë. Njerëzit e egër dhe beduinë u bënë si engjëj. 

Në këtë kontekst njëri ndër personalitetet më me rëndë- 
si të metodologjisë të së drejtës islame Karrafi (v. 684) thotë: 
"I Dërguari i Allahut, edhe sikur të mos kishte asnjë mre- 
kulli tjetër, do të mjaftonte brezi i as'habëve të ndershëm, të 
cilin ai vetë i edukoi, për dëshmi të profecisë së tij." 

Ata ishin shembuj të gjallë të mrekullisë kuranore. Ata 
ishin maja e njerëzimit, të cilët kishin arritur kulminacionin 
në përfaqësimin e të kuptuarit, shkathtësisë dhe vlerave tje- 
ra njerëzore. 

Në atë periudhë funksioni i mendjes dhe zemrës të 
cilat e ngritën në piedestal besimtarin, u përdorën me një 
harmoni të lartë dhe të koordinuar. Duke u ruajtur vitali- 
teti i emocioneve dhe dashurisë tek besimtari, u thellua të 
menduarit. Njerëzit jetonin të vetëdijshëm se kjo botë është 
një vend sprove. Zemrat përvetësuan rrjedhat e madhërisë 
dhe fuqisë hyjnore. Udhëtuan për të urdhëruar në të mirë 
dhe për të ndalur nga e keqja deri në Kinë, Semarkand, e më 
vonë, deri në Andaluzi (Spanjë). Ajo shoqëri injorante e pe- 
riudhës paraislame u shndërrua në "njerëz që dinë të vërte- 

tën". Mbrëmjet u shndërruan në ditë. Dimrat u bën behare. 
U zhvillua të menduarit, filluan mendimet rreth njeriut të 
krijuar nga një pikë uji, rreth shpezës së shfaqur në natyrë 
nga veza, rreth drunjve të shfaqur në natyrë nga një farë e 
imët, etj... 

Jeta u përqendrua në kënaqësinë e Allahut. Çaste më 
të këndshme dhe më të kuptimta për sahabët ishin momen- 
tet kur ata u përcillnin njerëzve mesazhin e njëshmërisë së 
Allahut, teuhidin. Njëri ndër sahabët fatzi, të cilit tiranët i 
njohën vetëm tre minuta kohë para varjes, do të shprehet: 
"Domethën kam edhe tre minuta kohë për kumtim të teu- 
hidit." 

Thënë ndryshe, as'habët e Profetit (a.s.) jetuan me 
Kur'anin, për Kur'anin dhe ia dhuruan jetën Kur'anit. Ata 
shfaqën një aktivitet dhe shërbim të paparë gjatë historisë. 
Përjetuan keqtrajtime, diskriminime, dhunë, por asnjëherë 
nuk u larguan nga vlerat që besonin. Me qëllim të përhapjes 
së fjalës së Allahut ata u shpëmdanë nëpër botë duke lënë 
pas vetes pasuritë, vendlindjet, familjet, rehatinë dhe flijuan 
çdo gjë për këtë ideal të lartë. Vazhdimisht mundoheshin që 
të mësojnë diçka nga Kur'ani dhe të jetësojnë atë që e kishin 
mësuar prej Kur'anit. Nuk u ndan nga Kur'ani, madje, edhe 
në momentet më të vështira. 

Sahabiu Abdall (r.a.) të cilin i Dërguari i Allahut e kish- 
te caktuar rojtar gjatë një udhëtimi, do të lajmërojë për sulm 
të armikut bashkërojtarin Ammar (r.a.) vetëm pasi kishte 
marrë disa shigjeta në tmp. E kur Ammari e pyeti: "E pse 
nuk më lajmërove fill pasi të goditi shigjeta e parë", ai iu 
përgjigj: "Lexoja një sure nga Kur'ani dhe nuk pëlqeja që të 
ndërpres namazin para se ta përfundoja. Por kur më godi- 
tën shigjetat njëra pas tjetrës, ndërpreva leximin, bëra ruku 

- 









Periudha e lumturisë pasqyrë e morait dhe e dashurisë së tij — 

dhe kështu përfundova namazin. Pasha Allahun, sikur të 
mos kisha frikë se do të humbasim këtë pozitë të cilën na 
urdhëroi Profeti ta ruajmë, do të kisha preferuar vdekjen 
para se të ndërpres leximin e sures kuranore." 

As'habët e ndershëm jetuan një jetë të përqendruar 
rreth boshtit kuranor. Çdo element përbërës i fesë për ata 
ishte një kënaqësi e pafund. Çdo ajet kuranor që zbriste, për 
ata ishte si tryezë e zbritur nga qielli. Qëllimi final i tyre 
ishte të mësojnë dhe praktikojnë Ku'anin dhe Synetin, res- 
pektivisht që të jenë shembull i bukur. Një shprehje ma- 
dhështore që tregon entuziazmin e besimit, është rasti i 
një sahabeje e cila gjatë kurorëzimit e pranoi për mehir 41 të 
mjaftueshëm që i shoqi t'i mësojë pjesët kuranore që ai i 
zotëronte. 42 

Ata ishin as'habët, shokët që preferonin namazin e na- 
tës, leximin e Kur'anit dhe dhikrin gjatë natës karshi shtre- 
tërve të ngrohtë. Njerëzit që kalonin afër shtëpive të tyre 
gjatë natës, dëgjonin zërin e sahabëve të cilët lexonin Kur'- 
an, prandaj edhe i përmendnin dhe i kujtonin, bënin dhikër 
Allahun. Pejgamberi i Allahut atyre ua mësonte Kur'anin 
madje edhe në rrethana shumë të vështira. 

Sahabiu Enes (r.a.) rrëfen se Talha (r.a.) njëherë kishte 
vajtur tek i Dërguari i Allahut dhe e kishte parë në këmbë 
duke ua mësuar Kur'anin as'habi sufes, kurse Profeti kishte 
të lidhur një gurrë për stomaku me qëllirn që të drejtojë tru- 
pin e rraskapitur nga uria. (Ebu Davud, Hilje, 1,342). 

41. Mehër- Pasuria të cilën femra kërkon nga kandidati me të cilin do të 

martohet. 

42. Shih. Buhari, Nikah, 6, 32, 35; Fedailul-Kur'an, 21, 22; Muslim, Ni- 

Detyrë parësore e tyre ishte mësimi dhe kuptimi i lib- 
rit të Allahut, kurse dëshira më e madhe ishte leximi dhe 
dëgjimi i Kur'anit. As'habët shëmbëllenin të Dërguarin e 
Allahut, dhe si rrjedhojë, qyteti i Medines së Ndritshme u 
mbush me hahzë dhe dijetarë. 

Ja e këtillë ishte periudha e lumturisë, asru saadet. 

A thua sikur të tuboheshin të gjithë sociologët, psiko- 
logët, pedagogët, social-antropologët, arkitektët e shoqëri- 
së, filozofët dhe ekspertë të proviniencave tjera, të të gjithë 
botës, do të mund të krijonin një shoqëri të vogël e cila do 
t'i ngjante shoqërisë së periudhës së lumturisë, e cila ishte e 
stolisur me të gjitha virtytet më të larta që ekzistojnë. Edhe 
projekti i shoqërisë ideale, "Medinetu'l-fadila", i imagjinuar 
nga Farabiu ngeli ushqim molëzash... 











KENGE TE PERMALLSHME PER 
DASHURINE PROFETIKE 


Kroi i vetëm i mëshirës dhe dashurisë i cili përcjell nje- 
riun në oqeanin e dashurisë së Allahut është Hazreti Pejga- 
mberi, Muhamedi (a.s.). Me që dashuria për të dërguarin 
do të thotë edhe dashuri për Allahun, mospërfillja e të Dër- 
guarit të Allahut do të thotë edhe mospërfillje e Allahut. 

Allahu i Lartë në një ajet kuranor urdhëron e thotë: 

"(O i dërguar) Thuaj: Nëse e doni Allahun, atëherë 
ejani pas meje që Allahu t'ju dojë e t'ju falë mëkatet..." 

(Ali Imran, 31). 

Pas kelimei tevhidit, fjalës së njëshmërisë « aJJ! n/I *Jl M », 
("Lailahe il-lallah"), vjen fjala, « ‘dll Jj~“j », ("Muha- 
medur-resul-ull-llah"). Çdo kelimei tevhidë dhe salavati 
sherif, (uratë e ndershme), është fryt i dashurisë dhe afërsi- 
së së të Vërtetit. Lumturia e kësaj dhe botës së mëtejme dhe 
gjithë çlirimet shpirtërore arrihen vetëm me fryte të dashu- 
risë së Tij. Gjithësia është manifestim i dashurisë hyjnore. 
Esenca themelore e këtij manifestimi është "drita muhame- 
dane" kurse rruga e vetme për të arritur deri te Qenia Hyj- 
nore kalon nëpër dashurinë për Profetin. 

Përjetimet shpirtërore të adhurimeve, principialiteti 

në sjellje, vlefshmëria etike, delikatesa e zemrës, drita dhe 
ëmbëlsia në pamje, thellësia në vështrim, të gjitha bukuritë 
janë vlera të reflektuara në zemër nga dashuria për Dritën e 
Ekzistencës, Muhamedin (a.s.). 

Sa e qëlluar në këtë kontekst është thënia e poetit mis- 
tik Mevlana Xhelaled-din er-Rumi: 

"Eja moj zemër! Festë e vërtetë është njësimi me Muhamedin 
e Lartë. Ngaqë, drita e gjithësisë, vjen nga nuri i asaj ekzistence 
të bekuar." 


Mu për këtë, pretekst i patejkalueshëm për të merituar 
dashurinë dhe miratimin e Zotit, është ndjekja e përvojës 
së të Dërguarit të Allahut. Domethënë, asnjë besimtar nuk 
mund të arrijë gradën e njeriut ideal, “insani kamil-njeriut 
të përsosur", të cilën e mëton feja islame, nëse në adhuri- 
met dhe sjelljet e tij nuk hapëron sipas rrugës së Synetit 
të Hazreti Muhamedit (a.s.). Nuk do të mund të përjetojë 
kënaqësinë dhe qetësinë e vërtetë të fesë. Allahu i Lartë ka 
ekspozuar modelin e "njeriut të përsosur-msam kamil", të 
cilin e synon islami në personalitetin e Hazreti Pejgamberit 
(a.s.). Allahu e dërgoi atë mëshirë për të gjithë botërat dhe 
personalitet shëmbëlltyrë për të gjithë besimtarët. 

Atëherë, çfarë ndere me vlerë është kjo nder të cilën 
Allahu i Lartë e ka bërë kusht për ne robërit për të arritur 
dashurinë Hyjnore?! 





Pa mëdyshje, kjo gjendje e lartë fillon me dashurinë e 
përzemërt për të Dërguarin e Allahut (a.s.) dhe me pjesë- 
marrjen nga bota e Tij shpirtërore. Allahu i Madhëruar në 
Kur'anin Pisnik urdhëron që të ndiqet i Dërguari i Allahut 
(a.s.) i cili është "shembulli më i mirë", e thotë: 

"...çka t'ju lejojë pejgamberi, atë merreni e çka t'ju 
ndalojë, përmbajuni dhe kini frikë Allahun, se Allahu 
është ndëshkues i ashpër." (el-Hashër, 7) 

"O ju besimtarë, respektoni Allahun dhe të Dërgua- 
rin e tij dhe mos i çoni kot veprat tuaja." (Muhamed, 33) 

"Kushdo që i bindet Allahut dhe të dërguarit, të tillët 
do të jenë së bashku me ata që Allahu i shpërbleu: Me 
profetët, besnikët e dalluar, dëshmorët dhe të mirët. Sa 
shokë të mirë janë ata." (en-Nisa, 69) 

Kur'anin Fisnik, i cili është si një ferman dhe rregullo- 
re hyjnore e zbritur për umetin nga Allahu, është i ekspo- 
zuar në zemrën e të Dërguarit të Allahut. Sigurisht që edhe 
fshehtësitë kuranore shfaqen sipas nivelit të shndërrimit 
të zemrës në botën shpirtërore të Profetit të Allahut. Nëse 
edhe ne, sikur as'habët e ndershëm kemi nderin të hyjmë 
në atë botë dhe kemi fatin që të shikojmë bukuritë hyjnore, 
urdhrat, ndalesat, dituritë e urtësitë, manifestimet e atje- 
shme, shkurt, nëse lexojmë fjalën hyjnore me manifestimet 
dhe komentet e gjendjen shpirtërore të Tij, atëherë zemrat 
tona do të bëheshin si flutura rreth Tij, sikur të dashurua- 
rit profetik të periudhës së lumturisë, asru saadet dhe për 
çdo fjalë urdhër dhe aludim të Tij do të arrinim dashurinë, 
entuziazmin dhe nënshtrimin ndaj shprehjes "të qofshim 
kurban ty o i Dërguar, nëna, baba, pasuria dhe shpirti im". 
Qenia e ndritshme e Profetit është një vendstrehim dhe bu- 
rim frymëzim i njerëzimit. Të urtët ( arifët) e dinë që pretekst 
i ekzistencës së qenieve është dashuria ndaj dritës muha- 
medane, për këtë shkak e gjithë ekzistenca i është kushtuar 
dritës së qenies së Hazreti Muhamedit (a.s.), gjithë ekzis- 
tenca është krijuar për nder të Hazreti Muhamedit, ngaqë ai 
është një ekzistencë e tillë që Allahu i lartë i thotë "i dashuri 
im" ( Habibi) 43 . 





43. Shih: Tirmidhi, Menakib, 1/3616; Darimi, Mukaddime, 8; Hejthemi, IX, 29 







Personalitet shembullor i pashoq HAZRETI MUHAMMED MUSTAFAJA pfa, 


Sa mirë për ata besimtarë të cilët i kanë dhënë zemrën 
dhe e dashurojnë Allahun dhe të Dërguarin e Tij dhe janë 
në gjendje që këtë dashuri ta mbajnë mbi gjithë dashuritë 
tjera. Mundësia për t'iu afruar realitetit muhamedan, ësh- 
të më shumë se me arsye, me dashuri dhe pasion. Qiejt e 
rebiul-evvelit , 44 të cilët i nderoi Ai, janë hapur për besimtarët 
si mëshirë dhe falje. Sipas të dhënave që ofrojnë burimet 
tona, njëra ndër mëndeshat (nënat e qumështit) me fat të 
të Dërguarit tonë është edhe Thuvejbeja. Ajo ishte skllave e 
Ebu Lehebit, armikut të përbetuar të Profetit, e kur Thuvej- 
beja do t'i japë myzhde Ebu Lehebit për lindjen e nipit, ai, 
vetëm e vetëm nga fanatizmi fisnor do ta lirojë Thuvejben. 
(Halebi 138) 

Madje edhe ky gëzim, nga fanatizmi fisnor, do të mja- 
ftojë për lehtësimin e dënimit të Ebu Lehebit, në Xhehenem, 
gjatë ditëve të hëna. Në këtë kontekst, ja çka na rrëfen Abasi 
(r.a.). 

Një ditë, pas vdekjes e pashë në ëndërr vëllain tim Ebu 
Lehebin, ishte në një gjendje shumë të rëndë, dhe unë e pye- 
ta: 


"Si u trajtove në varr?", 
Ebu Lehebi m'u përgjigj: 


"Ngaqë u gëzova për lindjen e Muhamedit dhe lëshova 
të lirë Thuvejben, ditët e hëna dënimi paksa më lehtësohet. 
Atë ditë një çikë freskohem me ujë që më del mes gishtit të 
madh dhe atij tregues." 45 





44. Pranvera e parë, muaji në të cilin lindi Muhamedi (a.s.). 

45. Ibni Kethir, el-Bidaje, Kajro 1993, II, 277; Ibni Sa'd, 1,108,125 

Kurse Ibni Xhezeri në këtë kontekst thotë: "Nëse dë- 
nimi i Ebu Lehebit, armikut të përbetuar të Profetit, lehtë- 
sohet vetëm e vetëm pse u gëzua për lindjen e të Dërguarit 
të Allahut, atëherë duhet menduar se çfarë do të jetë favori 
dhe fisnikëria të cilën Zoti i Lartë do të tregojë për ata be- 
simtarë të cilët nderojnë natën e mevludit, natën e lindjes 
së Krenarisë së Gjithësisë, dhe vetëm e vetëm nga dashuria 
për atë hapin zemrat dhe tryezën?... 

Ajo që duhet bërë gjatë muajit të lindjes së Profetit ësh- 
të, që të organizohen kuvende, takime dhe biseda shpirtëro- 
re për të ripërtërirë frymëzimin, me qëllim të shfrytëzimit 
të begative të muajit të shenjtë, të organizohen gosti për të 
afërmit, të ndihmohen jetimët, të varfrit, të mjerët, të gëzo- 
hen ata me sadaka dhe të mësohet e të lexohet Ku r'ani." 


Dashuria e as'habëve të ndershëm për të Dërguarin 
e Allahut 


As'habët, shokët e ndershëm të Profetit aq shumë e do- 
nin të Dërguarin e Allahut saqë është e pamundur të për- 
shkruhet kjo dashuri. Një dashuri e tillë mund të realizohet 
vetëm e vetëm me dashuri e frymëzim hyjnor, pëmdryshe 
është e paaritshme. 


As'habët e ndershëm ishin të radhitur me sinqeritet 
rreth të Dërguarit të Allahut, sikur ujvarë dashurie, dhe 
ishin shndërmar në ujë qiellor. Ashtu që kishte nga ata të ci- 
lët vetëm e vetëm "ngaqë Ai kështu kishe vepruar", dhe për 

- =2^ 

të shijuar ndjenjën e ndjekjes dhe emitimit, ecnin nëpër rru- 
gët nëpër të cilat kishte ecur Ai, mermin erë trëndahlat që 
kishte marrë Ai, ndaloninnë vendet në të cilat ishte ndaluar 
Ai. Janë të panumërta manifestimet nga zemrat e djegura e 
të përvëluara me dashurinë dhe ashkun e të Dërguarit të 
Allahut të as'habëve të ndershëm. Ja disa nga këta: 

Ja si e përshkman fytyrën e ndritshme të Dërguarit të 
Allahut Hazreti Aisheja, e cila e donte atë pa masë: 




"Sikur të dëgjonin populli i Egjiptit për bukurinë e të Dër- 
guarit tëAllahut. 

Nuk do të harxhonin madje asnjë metalik në tregtinë e Ju- 

sufit. 

Gratë qëfyen Zylejhanë, sikur të kishin parë ballin e Pro- 

fetit. 

Që shndërritte si nurë, në vend të duarve do të kishin prerë 
zemrat". 

Pa mëdyshje Pejgamberi është, ashtu si që shprehim 
edhe në dëshmi, shehadet, një njeri dhe rob i Zotit, shikuar 

nga aspekti njerëzor, por nga aspekti biografik ai është 
mbreti i të dërguarve. Sa bukur e përshkruan këtë aspekt po- 
eti mistik Aziz Mahmud Hudaji, i cili kap këtë hollësi dhe 
botë të fshehtë: 

Kjo botë është pascjyrë egziston nga i Vërteti 

Nga pasqyra e Muhamedit Allahu shihet çdo herë\... 

Profeti (salallahu alejhi veselem) është epiqendra e ma- 
nifestimit të dashurisë hyjnore e lartësuar nga dashuritë fi- 
gurative të krijimit duke u përkryer. Pa dyshim besimtari, 
kur ai ndjen rrënqethjet hyjnore dhe emocionet e thella, kur 
shpirti shprazet nga të gjitha pamjet dhe nuancat që i takoj- 
në frymës, nefsit karshi të Dërguarit të Allahut (a.s.) është në 
rrugë të njësimit, të marrjes pjesë nga dashuria profetike. 

Poeti Mevlana Xhelaludin er-Rumi shprehet e thotë: 

" Dy botë janë krijuar për një zemër! Mendo kuptimin e 
shprehjes, 'po të mos ishte ti nuk do të kisha krijuar këtë botë' 
! " 


Për këtë, themi se dashuria për të Dërguarin e Allahut 
është një pasojë kulmor e cila e shenjtëron njerëzimin në 
të dy botët. Edhe as'habët e ndershëm me ndërmjetësim 
të kësaj dashurie, domethënë meqë ata janë ngjyrosur me 
dashurinë e Krenarisë së Gjithësisë, kanë arritur grada të 
paarritshme. 

Një panoramë tjetër e cila prezenton dashurinë e pa- 
shoqe të as'habëve të ndershëm është edhe kjo: 

Gjatë Hixhretit, shpëmguljes, kur Hazreti Ebu Bekri 
dhe Profeti ynë ngjiteshin për në shpellën Theur, Ebu Bekri, 

hapëronte herë para e herë pas të Dërguarit të Allahut. Kur 
i Dërguari i Allahut e vuri re këtë gjest e pyeti, Ebu Bekrin: 

“O Eba Bekër, pse vepron kështu?" 

Ebu Bekri iu përgjigj: "O i Dërguari i Allahut! Në mo- 
mentet kur frigohem që politeistët mekas mund të na ndje- 
kin, ndalem e eci pas teje, e kur shoh gjurmë të ndonjë prite 
shpejtoj e eci përpara teje". 

Në fund arritën në shpellën Theur. Ebu Bekri i tha të 
Dërguarit të Allahut: "O i Dërguar i Allahut, ju pritni për 
një moment këtu derisa unë të pastroj shpellën!," dhe hyri 
brenda pastroi bukur dhe kontrolloi shpellën me dorë, dhe 
kur gjente ndonjë birrë e mbyllte atë me pjesë të grisura nga 
rrobat e tij, kështu mbylli të gjitha birrat me pjesët e grisu- 
ra të teshave të tija, me përjashtim të një vrime, dhe pasi e 
mbylli atë me thembër i tha të Dërguarit: 

"E tash mund të vish brenda në shpellë." 

Në mëngjes kur zbardhi drita, i Dërguari i Allahut e pa 
Ebu Bekrin, me rroba tejet të grisura dhe e pyei për shka- 
kun. Kur Ebu Bekri i trgoi çfarë kishte bërë me teshat, i Dër- 
guari u prek dhe u emocionua tej mase, çoi duart lartë dhe 
iu lut, bëri dua, Allahut për Ebu Bekrin. 46 

Sa mësimdhënëse është dashuria e gruas së fisit Dinar, 
nënë e pesë dëshmorëve, shehidëve e cila pati humbur ba- 
banë, të birin dhe burrin në luftën e Uhudit. 

Ditën e betejës së Uhudit qyteh i Medines ishte i tro- 





46. Shih: Ibni Kethir, el-Bidaje, III, 222-223; Ali el-Kari, Mirkat, Bejrut 
1992, X, 381-382/6034; Ebu Nuajm, Hilje, I, 33. 

nditur me një lajm. Dhe kur në qytet u hap lajmi nga per- 
sona të cilët bërtitnin "Muhamedi vdiq!" hlluan vajet, zëri 
i vajeve shpërtheu qiellin, të gjithë dolën në rrugë, dhe për- 
piqeshin të marrin ndonjë lajm nga ata që vinin që andej, 
gruaja ensarase Sumejra edhe pse paraprakisht u informua 
për vdekjen e dy djemve, burrit dhe babasë, pa mos u thyer 
pyeste për gjendjen e të Dërguarit të Allahut, për çështjen 
e cila me të vërtetë e mundonte atë, e thoshte: "A mos i ka 
ndodhur diçka Atij", as'habët iu përgjigjën: "Falë Zotit Ai 
është mirë. Ai është gjallë ashtu siç dëshiron ti." 

Sumejra vazhdoi duke thënë: 

"Pasha Zotin, nuk mund të bindem e të qetësohem de- 
risa të shoh Atë me sytë e mi." 

Kur e pa Profetin, vrapoi dhe e kapi për cepin e teshave 
dhe i tha: 

"Nënë e baba të qofshin fli, o i Dërguari i Allahut! 
Meqë, Ti je gjallë unë nuk mërzitem për asgjë tjetër!" (Va- 
kidi, I, 292; Hejthemi, IV, 115) 

Enes Bin Maliku rrëfen: 

"Njëherë një person erdhi tek i Dërguari i Allahut dhe 

i tha: 


"O i Dërguari i Allahut, kur do të krisë Kiameti?" 
I Dërguari e pyeti atë: 

"Çfarë ke përgatitur ti për ahiret, botën e përtejme ?" 
Ai iu përgjegj e i tha: 

"Dashurinë për të Dërguarin e Allahut!" 

Atëherë i Dërguari i Allahut i tha: 

"Atëherë ti në atë botë do të jesh sëbashku me atë që e do." 

Enes Bin Maliku në vazhdim të transmetimit në fjalë 
thotë: 


" Neve nuk na ka gëzuar asnjë lajm tjetër, përveç lajmit 
për hyrje në islam (pranim të islamit), aq shumë sa lajmi: 

"me të vërtetë, ti do të jesh në atë botë së bashku me atë 
që e do." 

Ja edhe unë e dua Allahun, të Dërguarin e Tij, Ebu Bek- 
rin dhe Omerin dhe, edhe pse nuk mund t'i bëj veprat që 
bënë ata, shpresoj të jemë së bashku me ata në Ahiret. (Mus- 
lim, Birr, 163) 

Pa mëdyshje, që çdo besimtar të hyjë në kuadër të këtij 
përgëzimi të të Dërguarit të Allahut (salahll-llahu alejhi ve 
sel-lem) duhet të stolisë zemrën e tij me ashkun, dashurinë, 
dritën dhe nurin e Profetit. 





Kur ndërroi jetë i Dërguari i Allahut (salallahu alejdi ve 
sellem) gjendja e as'habëve ishte sikur qiriu i cili shkrihet, 
atë ditë zemrat nga ndarja me të Dërguarin e Allahut për 
një çast u poqën nga zjarri i pikëllimit. As'habët të pikëlluar 
përjetonin situata të ndryshme. Madje, Hazreti Omeri, me 
një çast kishte kaluar veten. Hazreti Ebu Bekri mundohej që 
të qetësojë as'habët dhe të mbajë nën kontroll situatën. Nga- 
që zemrat e të dashuruarve të cilët nuk mund të qëndronin, 
madje, asnjë ditë pa mos parë të Dërguarin e Allahut, nuk 
do të shihnin Atë në këtë botë kalimtare kurrë më. 







Këngë të përmallshme për dashurinë profetike - 

Sahabiu Abdulla bin Zejd, i cili nuk mund të përba- 
llonte këtë pikëllim ndarjeje, drejtoi duart kah qielli dhe me 
zemër të thyer do t'i lutet Allahut me një sinqeritet dhe do 
t'i thotë: 

"O Zoti im! Tashmë verbëromi sytë! Të mos shoh asgjë 
në botë pas Profetit të cilin shumë e dua!" Dhe në të vërtetë 
në atë moment iu verbëruan sytë. 47 

Ebu Bekri (r.a.) pas vdekjes së të Dërguarit të Allahut 
kur donte të përcillte ndonjë hadith, përkujtonte të Dërgua- 
rin e Allahut dhe qante, dhe mezi e përcillte hadithin. 

Ja si e përshkruan Ebu Hurejreja këtë gjendje të tij: 

"Njëherë Ebu Bekri hypi në mimber, shkallore të xha- 
misë, dhe tha: e dini që vitin e kaluar në vendin ku unë qën- 
droj tash qëndronte...," dhe hlloi të qajë, më pas përsëriti 
këtë fjalë dhe përsëri filloi të qajë, kjo gjendje u përsërit disa 
herë." ( Tirmidhi, Deava, 105/3558; Ahmed I, III) . 

Ebu Bekri, gjersa ishte gjallë i Dërguari i Allahut, edhe 
pse vazhdimisht e shoqëronte Atë, ai përsëri ndjente mall 
për Të. Kurse pas vdekjes së Tij ky mall do të ndizet e do të 
përvëlojë Ebu Bekrin. Ja si i përshkruan emocionet dhe ma- 
llin e Ebu Bekrit për takim me Hazreti Pejgamberin e bija e 
tij, Aisheja (radiallahu anha): 

"Babai gjersa ishte në shtrat të vdekjes më pyeti: çfarë 
dite është sot!" 

"E hënë", iu përgjigja. 

Ai i emocionuar më tha: 





47. Kurtubi, el-Xhami, Bejrut 1985, V, 271 

"Nëse ndërroj jetë sot, mos vononi varrimin tim deri 
nesër, ngaqë, për mua dita më e dashur është dita kur jam 
më afër të Dërguarit të Allahut." (domethënë çasti kur do të 
takoj Atë). (Ahmed, I, 8) 

Disa nga as'habët e ndershëm, shikonin me zili të së- 
murët të dashuruar në të Dërguarin e Allahut, të cilët syno- 
nin që sa më shpejtë të vijë çasti i takimit me Allahun dhe 
të Dërguarin e Tij, dhe përcillnin selame dhe përshëndetje 
nëpërmjet tyre deri tek sulltani i zemrave tona, i Dërguari 
i Allahut. 

Për shembull, njëherë Muhamed bin Munkedir (r.a.) 
vizitoi gjatë sëmurjes së vdekjes ashikun e të Dërguarit të 
Allahut, Hazreti Xhabirin. Kur kuptoi se vdekja i është af- 
ruar Xhabirit, Muhamed bin Munkediri, ashiku i Profetit, 
zemra e të cilit ishte përmalluar për Profetin i tha Xhabirit: 

"Përcilli Muhamedit (salallahu alejhi ve sel-lem) sela- 
rne prej nesh!" (Ibn Maxhe, Xhenaiz, 4) 

As'habët fisnikë, ashikë të profetit kishin dëshirë të ri- 
kujtojnë momentet që kanë të bëjnë me Hazreti Pejgambe- 
rin. 


Bera (r.a.) tregon se i ati i saj në çdo çast mundohej të 
dëgjonte ndonjë kujtim mbi të Dërguarin, dhe në këtë kon- 
tekst përcjell këtë ngjarje: 

"Ebu Bekri bleu një samar 13 dirhem prej babait tim. 
Ebu Bekri i tha babait tim: 





"Thuaj Berasë që të dërgoj në shtëpinë time këtë sa- 
mar", kurse babai im, ashiku i Profetit të Allahut, i tha: 







Këngë të përmallshme për dashurinë profetike 




"Jo! Derisa të më rrëfesh udhëtimin tënd me të Dërgua- 
rin e Allahut prej Mekës deri në Medine, ndërsa politeistët 
mekas u ndiqnin." 

Ebu Bekri hlloi të rrëfejë Hixhretin, dhe i tha: 

"U larguam nga shpella dhe u nisëm në rrugë atë natë, 
dhe nesër pa ndërprerë ecëm deri në drekë. Në drekë ho- 
dha një sy përreth që të gjeja ndonjë hije, diku larg pashë 
një shkëmb dhe mendova se aty mund të gjejmë pak hije. 
Kur vajtëm tek shkëmbi, i shtrova të Dërguarit të Allahut 
një shtrojë nën hije të shkëmbit, dhe i thashë: 

"O i Dërguari i Allahut, urdhëroni uluni e pushoni 
pak!" 

Profeti u ul të pushojë kurse unë vështroja përreth, në 
ndërkohë pashë një bari që po kulloste kopenë në drejtim të 
shkëmbit, edhe ai siç dukej, kërkonte hije. 

"Bariu i kujt je ti?" e pyeta. Ai tregoi emrin e një perso- 
ni prej kurejshëve të cilin unë e njihja. 

Unë e pyeta: 

"A kanë qumësht dhentë?" 

"Po", ma ktheu përgjigjen. 

Atëherë unë i thash: 

"Mirë, a ka mundësi të na mjelësh pak qumësht nga 
dhentë?" 


Po, pse jo." u përgjigj ai. 

Më pas, nga kopeja zuri një dele dhe e moli. Parapra- 
kisht i thashë bariut të pastrojë mirë duart dhe gjinjtë e 
deles. Moli delen dhe na dha pak qumësht. Unë kisha një 
matare për të Dërguarin të cilën e mbyllsha me një bez. Më 
pas qumështit i shtova dhe pak ujë dhe ia dërgova Profetit, 
Krenarisë së Gjithësisë, i cili në ato momente ishte zgjuar 
nga gjumi, dhe i thashë: 

"Urdhëroni, o i Dërguari i Allahut/ 

I Dërguari i Allahut (a.s.) piu qumështin, kurse unë 
paksa U qetësova ..." 48 (Buhari, As'habu'n Nebi, 2; Ahmed, I ;2) 

As'habët aq shumë e nderonin, respektonin dhe dashu- 
ronin Profetin, aq sa, ca prej tyre nuk qethnin flokët ngaqë 
ua kishte prekur i Dërguari i Allahut. (Ebu Davud, Salat, 28/501) 

Sa manifestim i bukur i dashurisë profetike është ha- 
dithi në të cilin zonjat sahabe motivonin dhe u mbjellnin 
dashurinë profetike fëmijëve të tyre. 

Zonjat sahabe qortonin fëmijët e tyre kur ata kalonin 
kohë të gjatë pa mos u takuar me të Dërguarin e Allahut. 

Meqë sahabiu Hudhejfe (r.a.) disa ditë nuk kishte ta- 
kuar Profetin, e ëma e tij u nxeh, dhe e qortoi atë. Ja si rrëfen 
këtë ngjarje vetë Hudhejfeja: 

"Nëna më pyeti: Kur je takuar për së hmdi herë me të 
Dërguarin e Allahut?" 

48. Sipas traditës arabe paraislame qumshti i të gjithë kafshëve, për ud- 
hëtarët konsiderohej i lejueshëm. Pronarët e kopeve ua bënin me dije 
barinjve të tyre këtë moment, dhe i këshillonin që të mos refuzojnë 
asnjë udhëtar, që do të kërkonte qumësht nga kopetë. (Suhejli, Ravdul- 
nuuf, Bejrut 1978, II, 152) 

=1^ - 

Unë iu përgjigja dhe i thash: 

"Kanë kaluar ca ditë që nuk jam takuar me të Dërgua- 
rin e Allahut." Nëna ime u nxeh dhe më qortoi fortë. 

Unë i thashë: 

"Prit nënë, mos u nxeh do të shkoj menjëherë tek i Dër- 
guari i Allahut, do të fal namazin e mbrëmjes së bashku me 
të, dhe do ta lus që të bëj dua për ty dhe për mua....!" (Tirmi- 
dhi, Menakib, 30/3781; Ahmed, V, 391-392) 

Gjendja e muezinit kryesor të Profetit, bilbilit të xha- 
misë Profetike, Hazreti Bilalit (r.a.) ishte krejtësisht ndry- 
she. Kur ndërroi jetë Krenaria e Gjithësisë, Muhamedi (a.s.) 
Bilali sikur gëlltiti gjuhën, mbylli gojën për të mos e hapur 
kurrë. Medineja iu duk e ngushtë. 

Halifeja i atëhershëm Hazreti Ebu Bekri iu lut atij disa 
herë që të thirrte ezanin, që të ringjallte kujtimet e shenjta 
të ezaneve të kohës së të Dërguarit të Allahut. Kurse Bilali 
iu përgjigj: 

"O udhëheqës i besimtarëve, nëse më pyet mua, unë 
nuk kam fuqi të thërras ezanin. Mos më lodh, të lutem më 
lër të qetë." 

Hazreti Ebu Bekri (r.a.) i përmalluar për të Dërguarin 
e Allahut, këmbëngulte që Bilali të thirrte ezanin, duke, i 
thënë atij: 

"Apo e privon umetin, pas vdekjes së Profetit edhe nga 
muezini i dashur i tij?" 

Bilali i cili nuk mundte të përballojë insistimet e tij, një 
ditë në namazin e sabahut, sytë e mbushur me lot e i për- 

mallur u ngjit në minare të xhamisë. Por, kur për një çast 
iu kujtuan ato ditë të lumturisë, e kaploi vaji dhe nuk pati 
mundësi të përfundojë ezanin, dhe zbriti nga minareja. Ebu 
Bekri, kuptoi këtë gjendje të thellë të bilbilit, dhe nuk insis- 
toi edhe më tepër. 

Bilali, i mbushur me kujtime të shenjta të kohës profeti- 
ke, nuk mundi të qëndrojë edhe më tej në Medine, dhe pas 
namazit të mëngjesit të kësaj dite, mori rrugën për në Sham 
(Damask). 

Me mall për takim me të Dërguarin e Allahut, ai vazh- 
dimisht merrte pjesë në luftërat rreth kufijve të shtetit në 
kërkim të rënies dëshmor. Por, caktimi i Allahut ishte i tillë, 
ai kthehej vazhdimisht prej lufte si luftëtar fitimtar. Dhe kë- 
shtu kaluan vite të tëra, madje, edhe pas kohës së kolerës 
e cila u përhap në Sham, e që mori jetën e mbi 25. 000 per- 
sonave, Bilali do të ngelte i gjallë e i shëndoshë. Por, gjatë 
gjithë jetës zemra do t'i përvëlohej nga kjo ndarje. Një ditë, 
Bilali e pa në ëndërr të Dërguarin e Allahun (a.s.), ku Profeti 
i thoshte Bilalit: 

"Ç'është kjo ndarje, o Bilal, a thua, ende nuk erdhi koha e 
takimit!” 





Bilali i pikëlluar, në atë moment u zgjua dhe mori rru- 
gën për në Medine, për të vizituar varrin e ndershëm të të 
Dërguarit të Allahut. Dhe, gjersa qante e vajtonte para varrit 
të Profetit, aty erdhën nipat e Pejgamberit, Hazreti Hasani 
dhe Hazreti Husejni. Kur Bilali i pa dy nipat e Profeht, të 
cilët Profeti i përqafonte dhe thoshte se, ata janë si dy dyert 
e Xhenetit, për një çast humbi veten, pastaj u këndell dhe 
përqafoi ata me mall. Ata i thanë Bilalit: 

"O Bilal, shumë kemi dëshirë të dëgjojmë thirrjen të- 
nde të ezanit." 

Bilali nuk mundi të refuzojë këtë ofertë madhore dhe 
filloi të thirrte ezanin. Medineja për një çast u dridh nga ku- 
mbimi i zërit të muezinit të Profetit. Kur Bilali, gjatë ezanit 
përsëriti shprehjen: 

"Eshhedu ene Muhamede'r-Resulallah", të gjithë banorët 
e Medines burra, gra, fëmijë, vrapuan drejt Xhamisë Pro- 
fetike duke menduar se Profeti është ringjallur. Nuk është 
parë kurrë që në Medine, pas vdekjes së Profetit, të ishte 
qarë e vajtuar kaq shumë. 49 

Ky ashik i të Dërguarit të Allahut, do të ndërrojë jetë 
në moshën 60 vjeçare në Damask, në çastet e vdekjes gëzo- 
hej e përsëriste vazhdimisht fjalët: "Nesër, inshallah, do të 
takoj shokët e mi të dashur, Hazreti Muhamedin dhe shokët 
e tij." 


Me njërën anë bashkëshortja e tij, duke qarë për Bila- 
lin thoshte "mjerë për mua", në anën tjetër, Bilali i gëzuar 
thoshte: 

"Ah sa bukur, sa mirë!" (Dhehebi, Sijer, 1,359) 

Këtë dashuri të as'habëve fisnikë e gjejmë qartë edhe 
në përcjelljen e haditheve. Kur as'habët përcillnin një ha- 
dith nga Muhamedi (a.s.) nga frika që të mos bëjnë ndonjë 
gabim në përcjellje, u dridhej trupi dhe u zverdhej fytyra. 
Për shembull kur sahabiu Abdulla Bin Mesud, thoshte: 





49. Ibni Ethir, Usdul-gabe, I, 244-245; Dhehebi, Sijeru a'lami'n-nubela, 
Bejrut 1986-1988,1, 357-358. 










Personalitet shembullor i pashoq HAZRETI MUHAMMED MUSTAFAJA 


"Kale resulullah-ka thënë i Dërguari i Allahut!", e kap- 
lonte një e dridhur e fortë. Shumë as'habë transmetues, 
duke i pasur parasysh dobësitë njerëzore, kur i atribuonin 
ndonjë fjalë të Dërguarit të Allahut thonin: 

"Kështu, ose diçka ngjashëm me këtë ka thënë i Dër- 
guari i Allahut." (Ibn Maaxhe, Mukadime, 3) 

Ndodhte kështu sepse ai ishte një Pejgamber, për të 
cilin edhe trungu i hurmës, mbi të cilin ai mbante ligjëratën 
e së premtes, do të qajë me mall. Derisa edhe të pranish- 
mit do të dëgjojnë edhe rënkimet e të qarit të trungut. Nga 
gishtat e Tij do të rrjedh ujë për umetin e etur. Të sëmurët të 
cilët pinin ujë nga ena me të cilën ai merrte abdesin, gjenin 
shërim. Personat të cilët gjendeshin në shoqëri të Tij rreth 
sofrës dëgjonin zërin e tesbiheve, lartësimeve të ushqimit 
që gjendej në sofër. 50 Qimet e bekuara të mjekrës dhe flokë- 
ve të tij, të quajtura " sakalli sherif' do të mugullojnë mëshi- 
rë për besimtarët, duke u ruajtur në minberet (shkallaret) e 
xhamive. 

Ai, imami i ringjalljes në Kiamet! 

Ai, ndërmjetësues për falje për mëkatarët! 

Ai, që ka qarë për umetin e Tij, duke u lutur: umeh im, 
umeti im! 

Livaul-hamd (flamuri i falënderimit) në dorën e tij! 


Të gjithë profetët, nën hijen e Tij! 


Dora e parë që do të hapë portat e Xhenetit, dora e Tij 





50. Për këto dhe mrekulli të ngjajshme me këto shih:Buhari, Menakib, 
25. 

Sa bukur e përshkruan këtë pamje poeti Shejh Galib: 
Hutbeja të këndohet nga minberi i klimës së përjetësisë. 
Vendimi yt dëgjohet në gjyqin e ditës së llogarisë 
Korali i pritjes të këndohet në qiellin e Zotit të gjithësisë 
Në qiej e në tokë përmendet emri yt i nderuar i mirësisë! 
Tije Ahmed, Mahmud dhe Muhamed zotëriu ynë! 

Mbret i vendosur për ne nga Zoti, zotëriu ynë! 


Ujëvarat e dashurisë së periudhës pas as'habëve të 
ndershëm 


Ky karvan i ashkut dhe dashurisë profetike, i cili mu- 
gullon mëshirë për gjithë botët, ka vazhduar të ekzistojë 
edhe pas periudhës së as'habëve, i njëjtë si burim freskie 
dhe entuziazmi, drejt oqeanit të takimit ( vusllat ). Paqja dhe 
lumturia e të dy botëve janë të mundura vetëm e vetëm me 
posedimin e dashurisë dhe afërsisë për të. Në një hadith 
tregohet fakti që të dashuruarit për të Dërguarin e Allahut 
do të ekzistojnë deri në Kiamet, në të cilin thuhet: 

"Një pjesë nga umeti im që do të më duan mua më shumë, do 
të shfaqen në botë, ndër ata që do të vijnë pas meje. Ata do tëjenë 
të gatshëm të flijojnë pasuritë dhe familjet e tyre për të më parë 
mua." (Muslim, Xhenet, 12; Hakim IV, 95/6991). 


Zoti ynë, na bën neve të mundur që edhe ne të jemi 
pjesëtarë të këtij grupi të njerëzve! Amin. 

Sa mësimdhënës është ky shembull, në të cilin trego- 
het se dashuria dhe pasioni për të Dërguarin e Allahut i të 
dashuruarve, ashikëve në Të, i tejkalon të gjitha mundimet 
kalimtare: 

Abdull-llah bin Mubarek rrëfen e thotë: 

"Isha tek Imam Maliku, ai na përcillte neve hadithe të 
të Dërguarit të Allahut, në ndërkohë nga gjurmët në fytyrë 
mësohej se ishte nën mundime. I ndërrohej ngjyra në fyty- 
rë, dridhej, por megjithëkëtë nuk ndërpriste interpretimin 
e haditheve. Kur mbaroi mësimi dhe u shpërndanë të pra- 
nishmit, iu afrova dhe e pyeta: 

'O Eba Abdullah! Sot vërejta tek ju diçka të jashtëza- 
konshme?' 

Ai m'u përgjigj: 

'Po, gjatë ligjërimit erdhi dhe më kafshoi një akrep disa 
herë, i përballova dhe i durova që të gjitha dhimbjet nga 
respekti dhe nderi që kam ndaj të Dërguarit të Allahut.' 51 

Imam Maliku (r.a.), në shenjë respekti për tokën ku 
pati shkelur Profeti, sa ishte në Medine, nuk kaloi hipur 
mbi kafshë, nuk mbathi këpucë. Kur dikush e pyeste atë 
për ndonjë hadith, ai bënte një parapërgatitje të gjatë, merr- 
te abdes, e rithurte çallmën, parfumosej me erëra të mira 
misku, ulej mbi ndonjë vend të lartë, dhe vetëm pastaj i pra- 
nonte vizitorët apo nxënësit. Ai përgatitej për t'iu përgjigjur 
me dinjitet frymës shpirtërore profetike të përfaqësuar në 
hadithe. Ai tregohej shumë i kujdesshëm e i vëmendshëm 
në përcjelljen e haditheve. 





51. Munavi, Fejzul-Kadir, Bejrut 1994, III, 333; Sujui, Miftahul-Xhenne, s. 
52. 

Derisa ai ishte imam në Xhaminë Profetike, Mesxhi- 
d'un-Nebevi, në të cilin gjendet edhe varri i Profetit, gjith- 
monë fliste me zë të ulur, në shenjë respekti për Profetin. 
Një herë kur në xhaminë e Profetit kishte ardhur halifi i ko- 
hës, Ebu Xhafer el-Mensuri, i cili nga pakujdesia, fliste me 
zë të lartë, Imam Maliku, ia pati tërhequr vërejtjen Halifit 
që të kontrollonte zërin e të mos fliste me zë të lartë, duke 
i thënë: 

"O Halif! Ule zërin në këtë ambient! Paralajmërimi i 
Allahut që të mos flitet me zë të lartë në prani të Profetit u 
qe bërë sahabëve që, pa mëdyshje, kanë qenë shumë më të 
shquar se ju!" 52 

Po ashtu Imam Maliku e pati falur valiun e Medines, që 
i pati bërë padrejtësi, duke i thënë: 

"Më vjen turp të jem paditës në Ahiret për një person 
që është nip i të Dërguarit të Allahut!" 

Prijësi i madh i umetit, i lidhur ngushtë me të Dërgua- 
rin e Allahut, Sejjid Ahmed Jesevi, nga dashuria dhe pasio- 
ni i lartë që ndjente për Profetin, kur arriti në moshën 63 
vjeçare, në këtë moshë ka vdekur edhe Pejgamberi, u për- 
shëndet nga qëndrimi mbi dhe dhe vazhdoj detyrën e tij si 
kumtues në një vend si varr. 

Dijetari i madh e i shquar i hadithit, ideatori Imam Ne- 
veviu, ishte i lidhur aq shumë pas Profetit, saqë nuk pati 
ngrënë shalqi kurrë në jetë, vetëm e vetëm pse s'e dinte se 
në çfarë mënyre kishte ngrënë shalqirin Profeti. Ky dijetar 
i urtë, është larguar nga të ngrënit shalqi meqë nuk ka da- 





52. Këtu aludon në këtë ajet ku'anor: "O ju që keni besuar, mos ngritni 
zërin tuaj mbi zërin e Pejgamberit.." (el-Huxhurat, 2) 

shur që, madje, edhe në një çështje të veprojë jashtë modelit 
të Profetit, të cilin e kishte ndjekur në të gjitha sferat e je- 
tës. 


Në të kaluarën ka qenë zakon që në vula të shënohej 
diçka tejet domethënëse apo proverbiale, veçanërisht në 
poezi. Për të shënuar faktin se Zoti e krijoi këtë gjithësi në 
saje të dashurisë për dritën muhamedane, Nëna Mbretëre- 
shë, Valide Sulltan, e mbiquajtur Bezmi Alem, pati shkruar 
në vulën e saj këto vargje: 

Muhamedi nga dashuria u krijua; 

Nga dashuria pa Muhamed ç'është krijuar?! 

Nga dalja e Tij, Bezmi Alem ubëe paharruar!... 

Kurse poeti i mirënjohur mistik Fuzuli, në të famshmen 
Kaside e Ujit, kështu e shpreh këtë djegie e përmallim: 

O s y, mos derdh ujë mbi zjarrin e përflakur të zemrës sime, 

Se sTa ç'i bën uji këtij zjarri të ndezur me kaq flakërime! 

S'e di, a ngjyrë uji ka qielli që vërtitet pa pushuar, 

Apo uji i derdhur nga sytë e mi qiellin ka mbuluar? 

Le të mos mundohet kot kopshtari ta ujisë trëndafilishtën që 
nuk çel, 

Se një mijë trëndafilishte të ujisë, sifytyra jote trëndafil nuk 
çel! 

O miq, në vdeksha me dëshirën për t'ia puthur dorën Atij, 

Bëni një shtambë me dheun tim e jepni ujë të dashurit ma- 
dhor të pijë! 

Për ta anitur atë tokë ku ka shkelur këmba e tij plot nur, 

Një jetë të tërë vrapon uji duke përplasur kokën gur më gur! 

Autori i mevludit, kryeveprës së letërsisë turke Sulej- 
man Çelebiu, thotë se, madje, edhe dielli rrotullohet si flu- 
tur përreth Tij, duke u shprehur: 

Një nur i çuditshëm që dielli i vërtitet përreth siflutur... 

Poeti Nabi, në rrugë për në haxh, kur karvani iu afrua 
Medines së Ndritshme, u prek dhe u hidhërua shumë kur 
pa një pasha i cili nga pakujdesia i kishte zgjatur këmbët 
drejt varrit profetik. I prekur thellë poeti do të recitoj këto 
vargje, me të cilat tregon respektin ndaj të Dërguarit: 

Ruhu nga pa edukata, është ky vendi i të dashurit të Zotit 
ky. 

Eshtë vend vëzhgimi hyjnor, është posti i Mustafasë ky. 

Me plotë edukatë hyr, o Nabi, në këtë vendprehjeje. 

Vendi ku vërtiten engjëjt, është pragu i puthur nga profetët ky! 

Njëri nga të urtët e mëdhenj të kohëve të fundit, Meh- 
met Esad Efendiu, e ka shprehur kështu zjarrin përvëlues të 
dashurisë që ndjente për Profetin: 

Nga manifestimi i bukurisë sate, i dashuri im, pranvera di- 
gjetflakë! 

Trëndafili, bilbili, zymbyli, tokë e gjemba digjen flakë! 

Sa të bukura janë këto vargje të poetit lirik të kohëve 
të vona, të mbiquajtur Jaman Dede, i cili megjithëse i krish- 

terë, pas shijimit të kënaqësisë së njohjes së të vërtetës mu- 
hamedane, qe kthyer në një besimtarë sylotë dhe në një të 
dashur të pasionuar të Pejgamberit (a.s.): 

Pa ujë në shkretëtirë shpirt në dhënça, dhimbje s'ndjej; 

Në gjoks më vlojnë vullkanet, në oqeane freskim s'ndjej; 

Flakë në reshofshin nga qiejt dhe më prekshin, s'ndjej; 

Me bukurinë tënde më lehtëso se u dogja, o Resulull-llah! 

Ç'fat të mbyll sytë me dashurinë, në rrugën tënde të jap 
shpirt! 

A s'mundet, mbreti im, në intimitetin tënd tëjap shpirt! 

Me sytë në të shuar, e lehtë në vëllazërinë tënde të jap 
shpirt! 

Me bukurinë tënde më lehtëso se u dogja, o Resulull-llah! 

U nënshtrova, i dërrmuar, shërimi i këtij mjerimi është tek 
ti! 

M'u plasën buzët nga zjarri, m'i lehtëson kur përmendësh 
ti! 


Kur të ta dojë zemra, përkëdhele këtë Kitmirin, ti! 53 

Me bukurinë tënde më lehtëso se u dogja, o Resulull-llah! 

Harenë dhe entuziazmin e banorëve të qiellit me rastin 
e miraxhit të të Dërguarit të Allahut, poeti Kemal Edip Kyr- 
kçyogllu e shpreh kështu: 


53. Kitmir: simbolikisht, qen roie i derës. 

Me që ia soditi fytyrën natën e miraxhit, 

Bie në tokë në sexhde falënderim qielli mefytyrë përdhe... 

Çdo natë hyn në ihram Shpirti i Shenjtë 

Për të hyrë te intimiteti i nderuar si mik me zemër plot 
hare... 

Allah, Allah, sikur ta shoh dhe një herë, thotë, 

Pas fytyrës së bukur i mahnitur e humb mendjen kush e 
sheh... 


I Dërguari i Allahut (a.s.) është personalitet të cilin 
ndjekësit dhe ata që e kanë pranuar Atë si udhërrëfyes kanë 
qenë për njerëzimin personalitete të shkëlqyeshëm si yjet 
në qiell. As'habët e ndershëm, miqtë e Zotit dhe të mirët 
kanë fituar vlerë në bazë të afërsisë që ata kanë pasur me 
atë Krenari të Gjithësisë. 

Vallë në zemrat tona sa kemi pjesë nga klimat shpirt- 
ërore të personave si Abdullah bin Zejdi, Bilal Habeshiu, 
Imam Neveviu, Sejid Ahmed Jeseviu? 

Edhe ne, duhet të mbajmë nivelin e dashurisë ndaj të 
Dërguarit të Allahut në korniza të manifestimeve të dashu- 
risë, e cila duke filluar nga as'habët e ndershëm, me këto 
kritere duhet mbajtur sa ne të jetojmë si umet i denjë ndaj 
Tij dhe shpirtit tonë i duhet bërë një vaksinim me qëllim ri- 
përtëritje dhe rizgjimi. 

Kriteret për të matur situatat e prijëtarëve shpirtërorë, 
për të cilët e kemi fjalën këtu, janë kriteret e heronjve shpirt- 

ërorë të ekstazës të cilët janë personalitete yje. Por ajo që i 
bën ata yje në qiejt e zemrave të besimtarëve që do të vijnë 
në të ardhmen deri në kiamet është dashuria, ashku, pasio- 
ni dhe lidhja e tyre me të Dërguarin e Allahut. 

E dimë se dashuria dhe pasioni janë si lidhje korrenti 
ndërmjet dy zemrave. Është kusht i patejkalueshëm që të 
mbjellësh në zemër këtë potencial nëse do të jeshë një be- 
simtarë i mirë. Krizat të cilat i përjeton njerëzimi në ditët 
tona vijnë si rrjedhojë e humbjes së këtij potenciali të zem- 
rës. Mu për këtë, sa e sa vlera asgjësohen, humben dhe co- 
pëtohen në dhëmbëzoret e egos. Kur rrjedhat dhe tendencat 
janë çdo herë egoiste dhe vetëm për këtë botë, askush nuk 
ka mundësi të gjejë rrugën për shkënditë e shpirtit. Që zem- 
ra të realizojë ngritje nga dashuria figurative drejt dashuri- 
së reale, që udhëtimi i Mexhnunit i cili hllon prej Lejlas të 
përfundojë në Zotin, duhet që zemra e rëndomtë, duke u 
pjekur, si rrjedhojë e ushtrimeve shpirtërore, të arrijë fuqi 
për dashuri të tillë. Të gjitha këto krime, trazira dhe situata 
të papëlqyeshme vijnë si pasojë e mungesës së dashurisë së 
vërtetë. 


Madhësia e dashurisë së vërtetë matet me flijimin dhe 
riskun që personi e bën për të dashurin kur ka nevojë. Ai që 
diçka dashuron shumë, kur nevojitet, flijon veten dhe nuk 
shijon ndjenjën e flijimit. Lëviz qetë sikur paguan borxhin. 
Por ata të cilët nuk e njohin dashurinë e vërtetë, ata të cilët 
nuk kanë hyrë në rrugën e përsosmërisë, harxhojnë dhe 
mundojnë zemrën duke jetuar nën sundimin e egos, nefsit. 





Të ngarkohesh me amanetin të cilin nuk e kanë pra- 
nuar, madje, as malet, do të thotë privilegji hyjnor dhuruar 
njeriut. Kusht për të përfituar me plotë kuptim të fjalës këtë 
privilegj dhe dobi është arritja e dashurisë të vërtetë. Ngaqë 

kjo përplasje dhe ndeshje në shpirtin e njeriut mund të tretet 
dhe të humbasë vetëm në dashuri të vërtetë. Njeriu i përso- 
sur me reflektimet që flton nga një personalitet shembullor, 
zhvesh shpirtin nga tendencat shtazarake dhe ndryshon 
zemrën në bahçe Xheneti, prej ku do të hapen dritare për 
pamje hyjnore. Zoti ynë në Kur'ani Fisnik në ajetin 29 të 
sures el-Hixhër thotë: "Dhe i dhashë atij nga shpirti im", 
ku ia përkujton njeriut esencën madhështore që ia dhuroi 
Allahu. 

Nëse ky sihariq dhe kjo esencë madhështore do të lar- 
tësojë njeriun, si rrjedhojë e pasionit dhe dashurisë, në për- 
sosmëri, atëherë zemra flllon të ngrihet drejt botës së fshehtë 
hyjnore. Sekretet e botës hyjnore nxjerrin në shesh realitetin 
e ekzistencave, sekretin e quajtur njeri dhe gjithësi. Atëhe- 
rë robi flllon të shohë pamjet e manifestimeve të zemrës së 
shëndoshë. Kur njeriu arrin këtë përsosmëri, atëherë fllloj- 
në të hapen perdet e errësirës ndërmjet njeriut dhe Allahut; 
njeriu shijon ndjenjën e fshehtësisë: "të vdesësh para se me 
vdekur". Kjo botë, dhe dashuria e fundme për të, e gjithë 
bukuria kalimtare, largohet nga syri dhe del nga zemra. 
Shpirti, në këtë mënyrë, arrin kënaqësinë e papërshkruar të 
afërsisë me Krijuesin e tij. 

Kurse ata të cilët nuk kanë pasur fatin të shijojnë da- 
shurinë e vërtetë, janë ata të cilët sillen e rrotullohen në 
komizat shtazarake që pëmdryshe, ekzistojnë te njeriu, dhe 
nuk kanë hedhur asnjë hap drejt sferës engjëllore. Njohja 
është në dashuri, ngaqë pretekst i ekzistencës është dashu- 
ria. Mëshira hyjnore e cila do të bartë njeriun nga robëria në 
lumturi, është i Dërguari i Allahut, i prezantuar për njerë- 
zimin si shëmbëlltyrë më e bukur. Rruga e lumturisë reale 
arrihet vetëm nëse dashurinë e vërtetë e mësojmë nga vetë 
Ai, Profeti, duke u tretur në Të dhe duke ndjekur atë me 

këtë dashuri, ngaqë i Dërguari i Allahut është bebëza e sy- 
rit, esenca dhe preteksti i krijimit të gjithësisë. Eshtë udhë- 
rrëfyes takimi, mes njeriut dhe Allahut. Ai me gjendjet e Tij 
kulmore, ka qenë një shembull i përkryer që portretizon 
nënshtrimin para Allahut, gjendje këto para të cilave rrëh- 
met dhe shpjegimet ngelin të mangëta nga përshkrimi real. 
Shkurt, Ai është mëshirë dhe pasion, dashuri që përfshin 
tërë gjithësinë. Zemrat e të dashurve, ashikëve, të cilat i janë 
nënshtruar Atij, në këtë botë gjithmonë digjen dhe përvëlo- 
hen me dashurinë që kanë për të dhe në çdo moment do të 
kapërdinë pikëllimin e takimit madhështor me Atë. 

Kjo është ajo dashuri e cila e bën Junusin Junus, e bën 
Mevlanan Mevlana 54 . Poeti Mevlana Xhelaled-din er-Rumi 
në saje të kësaj dashurie do të hedhë hapat në drejtim të 
klimës së lumturisë së vërtetë të përhershme. Lumturia e tij 
ishte e pafund, eterne, për takim me të Fuqishmin Absolut, 
Allahun. Ngaqë ata kur zhveshën nga robërimi material i 
lëkurës së fundme dhe ngjiten drejt pafundësisë, gëzohen 
vetëm e vetëm me pafundësinë. A thua si dhe sa mund të 
jetë e mundur lumturia me të fundmit? 

Nga një aspekt fjalët në vazhdim të Mevlana Xhelaled- 
din er-Rumiut, rrëfejnë burimin e lumturisë dhe haresë së 
tij: 


"Unë do tëjem rob i Kur'anit gjersa të kem shpirt. 

Unëjam pluhuri i këmbës së Hazreti Muhamedit. 

Nëse dikush do të përcjell prej meje, madje, qoftë edhe një 


54. Autori këtu e ka fjalën për dy poetët e njohur sentimental mistik is- 
lam, Junus Emre dhe Mevlana Xhelaled-din er-Rumi, të cilët kanë 
ndikim të madh tek ai. (N. R.) 

- 

fjalë tjetër, unëjam larg tij dhefjalës së tij!" 

Domethënia e të qenit pluhur i këmbës së Hazreti Mu- 
hamedit dhe vënies së kokës në rrugë të Tij do të thotë të 
jetosh i lidhur me dashuri për Të dhe të ndjekësh synetin, 
rrugën e Tij në çdo sferë të jetës. 

Një rrugë tjetër që duhet htuar për të ndjekur denjë- 
sisht dhe për të përvetësuar botën shpirtërore të Dritës së 
Ekzistencës, është bërja shprehi e përsëritjeve të uratave për 
Profetin. Shprehi kjo që do të frymëzojë në zemrat tona da- 
shuri profetike. 











PERSHENDETJE TE NDERSHME 


Zoti i Vërtetë, në Kur'anin Fisnik betohet në jetën e Pro- 
fetit tonë (a.s.). Përmend emrin e lartë të Tij së bashku me 
emrin e Vet dhe e ka bërë kusht për të qenë rob besimta- 
rë, besimin në profetësinë e Tij. Ka shprehur pakënaqësinë 
për ngritjen e zërit në prezencë të Tij dhe për përmendjen e 
emrit të Tij si ndonjë emër të rëndomtë. Dhe, për më tepër, 
duke treguar se Allahu dhe engjëjt e përshëndesin atë me 
shumë urata, ka këshilluar e kushtëzuar besimtarët që ta 
përshëndesin shpesh me salate dhe selame. 

Ashtu siç kuptohet edhe nga ajeti i 56-të i sures el-Ah- 
zab, në të cilin thuhet: 

"Me të vërtetë Allahu dhe engjëjt e Tij i dërgojnë ura- 
ta Profetit. O ju besimtarë madhëroni atë duke i dërguar 
urata dhe përshëndetje", për besimtarët është një urdhër 
hyjnor që të përshëndesin Atë me salate dhe selame. 

Njëri ndër as-habët e dalluar të Profetit, sahabiu Ubej 
bin Kab (r.a.) rrëfen e thotë: 

"Pasi kaloi një e treta e natës, i Dërguari i Allahut (a.s.) 
u zgjua dhe tha: 

'O njerëz! Përmendeni dhe përkujtojeni (bëni dhikër) Alla- 
=2^ - 






Salavati Sherife / Përshëndetje të ndershme 


hun. Përmendeni dhe përkujtojeni Allahun! Do të fryje suri i 
parë, i cili do të dridh botën. Më pas do të pasojë i dyti. Vdekja 
do të vijë me të gjitha vështirësitë. Vdekja do të vijë me të gjitha 
vështirësitë.' 

Atëherë unë e pyeta Hazreti Pejgamberin: 

"O i Dërguar i Allahut! Unë përsëris shpesh salavatet e 
ndershme për ju, a thua se sa duhet ta bëj këtë gjatë ditës?" 

Profeti më tha: 

"Përsërit sa të duash." 

Unë përsëri e pyeta: 

"A thua mjafton që një të katërtën e lutjeve t'ua kush- 
tojmë salavateve?" 

Profeti m'u përgjigj; 

"Sa të duash kushtoua salavateve. Por, sikur të bësh më te- 
për, për ty është më mirë ." 

Atëherë i thash: 

"Do t'ua kushtoj gjysmën e lutjeve salavateve." 

Kurse Ai më tha: 


"Sfl të duash kushtoua salavateve. Por sikur të bësh edhe më 
tepër, për ty do të jetë edhe më mirë ." 

Unë përsëri e pyeta: 

"Atëherë a mjafton që dy të tretën e kohës së ndarë për 
lutje t'ua kushtoj salavateve." 

Ai më tha: 

"Sa të duash, por sikur të shtosh do tëjetë më mirë për ty." 

Unë përsëri e pyeta: 

"E çfarë mendoni sikur t'ua kushtoj salavateve gjithë kohën 
të cilën e ndaj për lutje." 

M'u përgjigj: 

"Atëherë Allahu i Madhëruar do t'i largojë të gjitha brengat 
dhe do t'ifalë të gjitha mëkatet." (Tirmidhi, Kijame, 23/2457) 

Ja ky është preteksti pse ashikët e Profetit i bëjnë shpre- 
hi dhe ushqim shpirtëror salavatet dhe selamet. Salavatet 
dhe selamet ndikojnë që në zemër të besimtarit të shtohet 
dashuria ndaj të Dërguarit të Allahut. 

Pa mëdyshje, për të ndjekur denjësisht dhe për të për- 
htuar nga shëmbëlltyra më e bukur e Tij, është kusht që të 
kuptohet realiteti kuranor dhe Syneti. Kurse kjo do të jetë e 
mundur me afrim ndaj moralit shembullor dhe thellësive të 
Hazreti Muhamedit (a.s.). 

Asnjë njeri nuk arriti që të përshkruajë virtytin e vër- 
tetë të Tij. Nuk mundi të kuptojë denjësisht moralin dhe 
natyrën e Tij. Dijetarët, të urtët, mbretërit e zemrave dhe 
Xhebraili e konsideruan nderë ndjekjen e rrugës së Tij, prit- 
jen në derën e Tij e llogaritën respekt. 

Nga ana tjetër, sipas edukatës islame, lutjet fillojnë e 
mbarojnë me falënderime e madhërime për Allahun dhe 
salavate për të Dërguarin e Allahut. Ekziston një mendim 
dhe qëndrim se Allahu nuk refuzon salavatet të cilat, në 
të njëjtën kohë, janë edhe lutje. Prej këtu buron realiteti që 









Salavati Sherife / Përshëndetje të ndershme - ' 5a ****«* as ' »- 

lutjet tona t'i stolisim, në fillim dhe në fund, me salavate. 
Domethënë të fusim lutjen tonë ndërmjet dy lutjeve dhe të 
shpresojmë për pranimin e tyre. 

Në këtë kontekst Hazreti Omeri (r.a.) thotë: 

"Lutja rri varur mes tokës e qiellit. Nuk ngrihet deri tek 
Allahu derisa nuk themi salavate për të Dërguarin e Alla- 
hut." (Tirmidhi, Vitr, 21/486) 

I Dërguari i Allahut (a.s.) një ditë prej ditësh pa një 
njeri i cili i lutej Allahut pas namazit, pa falënderuar dhe pa 
thënë salavate për të Dërguarin e Allahut, dhe tha: 

"Ky njeri shpejton." 

Më pas e ftoi këtë person dhe e këshilloi duke i thënë: 

"Kur dikush nga ju do t'i lutet Allahut, fillimisht le tëfalë- 
nderoj dhe madhërojë Allahun, më pas le të çoj salate dhe selame 
për të Dërguarin eAllahut. E më pas le të lutet çka të dojë." (Tir- 
midhi, Deavat, 64/3477) 

Ibën Abbasi përcjell një hadith në të cilin theksohet rë- 
ndësia e ndërmjetësimit të Profetit të Allahut në lutje, ku 
thuhet: 


Zhvillohej luftë ndërmjet hebrenjve të Hajberit 
dhe fisit Gatafan, hebrenjtë hajberas pësonin disfatë në çdo 
ballafaqim. Në fund iu lutën Allahut në këtë mënyrë: 

"O Zot! Të lutemi, që për hir të profetit të umetit 
të kohës së fundit, për të cilin ke premtuar Ti se do të vijë, 
na ndihmo neve që të jemi ngadhënjyes", dhe me të vërtetë 
hajberasit në këtë luftë ngadhënjyen kundër fisit Gatafanë. 

Por, më pas, ata refuzuan profecinë dhe librin 
të cilin e solli Muhamedi (a.s.), për hir të të cilit Allahu u 
kishte ndihmuar në ballafaqim me armikun e tyre. Për këtë 
shkak Allahu i Lartë zbriti këtë ajet kuranor: 


"E kur u erdhi atyre prej Allahut libri ( Kur'ani ) 
që është vërtetues i atij, që e kishin pranë, e që para se 
t'iu vinte e kërkonin ndihmën e tij kundër mosbesimtarë- 
ve, e mohuan atë ( Muhamedin) që e njihnin, kur u erdhi. 
Pra mallkimi i Allahut qoftë kundër mosbesimtarëve!" (el- 
Bekare, 89) (Kurtubi, II, 27; Vakidi, f. 31) 


Siç kuptohet, madje edhe jomyslimanët të cilët i luten 
Allahut për hir të Profetit (a.s.) shfrytëzojnë mëshirën dhe 
begatinë që solli Ai për gjithë botët. 

Allahu i Lartë në Kur'anin Fisnik, duke iu drejtuar të 
Dërguarit të Allahut thotë: 

"Po, Allahu nuk do t'i dënojë ata, derisa ti ( Muhamed) 
je në mesin e tyre dhe Allahu nuk do t'i dënojë, derisa ata 
kërkojnë falje (bëjrië istigfarë)." (el-Enfal, 33) 





Ky lajmërim hyjnor ka ardhur për politeistët. Ja, nëse, 
edhe politeistët fitojnë privilegje të këtilla vetëm e vetëm pse 
gjendeshin në afërsi materiale me Atë, janë të pakapshme 
dhe të paarritshme për arsyen njerëzore begatitë hyjnore që 
do t'i arrijnë besimtarët. Dhe nëse besimtarët nuk mjaftohen 
vetëm me besimin në atë qenie të bekuar, por marrin pjesë 
edhe nga dashuria profetike prej të Dërguarit të Allahut për 
të formuar esencën e besimit në fjalë...Ja, këtu, fjala ngel e 
mangët!...Me të vërtetë, çfarë grade do të arrijë zemra e nje- 
riut në dashurinë për të Dërguarin e Allahut, prehja dhe 

lumturia shpirtërore që do të arrijë në këtë botë dhe pozita 
që do të meritoj në ahiret, do të jenë të atij niveli. 

Për këtë arsye, kujdes, mos harro t'i çosh shpirtit të Tij 
të ndershëm salavate dhe selame! Ngaqë je nevojtar për 
ndërmjetësimin e Tij në ditën më të tmerrshmeL. 



























NE SHKOLLEN E ARSYES DHE ZEMRES 
PERSONALITETI SHEMBULLOR 


Edukata hyjnore: arsimimi që bën njeriun njeri 


Allahu i Madhëruar ka krijuar tokën dhe qiejt për 
njeriun . 55 Kurse njeriun, nuk e ka lënë të papërgjegjshëm 
për gjërat që ia ka lënë në disponim dhe për vetveten . 56 Do- 
methënë Allahu, e ka drejtuar edhe gjithësinë edhe njeriun 
sipas ligjeve hyjnore. Ai, kështu, ka caktuar që njeriu të jetë 
në baraspeshë të lirisë së ëmbël dhe përgjegjësisë. Ja si e 
përshkruan Allahu i Madhëruar këtë segment në Kur'an: 

"Ai e ngriti edhe qiellin dhe ai vuri drejtësinë. Që të 
mos kaloni kufirin në drejtësi." (er-Rahman, 7-8) 

Domethënë njeriu është njësuar me harmonin hyjnore 
të gjithësisë. Ashtu siç nuk ekziston asnjë prishje të baraspe- 
shës në gjithësi, edhe njeriu, nuk duhet të devijojë nga rruga 
drejt Allahut. Të urtë janë ata të cilët kanë jetuar në suaza 
të baraspeshës dhe harmonisë në fjalë. Ata janë robërit më 
fatlumë të të dy botëve. Ata që jetojnë të pasionuar vetëm 
pas kënaqësive dhe argëtimeve kalimtare, janë të privuar 
nga fshehtësia e ardhjes dhe vajtjes nga kjo botë. 


55. el-Xhathije, 13. 

56. el-Kijame, 36. 

Këta nuk kanë arritur të mëshirohen me harmonin dhe 
artin hyjnor të Zotit të Vërtetë, nuk kanë kuptuar harmonin 
madhështore. Mjerë për ata të cilët kalojnë jetën në hum- 
nerën e injorimit dhe mashtrimit, Ahireti për ata do të jetë 
pikëllim i madh. 

Zgjidhja e kësaj çështjeje gjendet e fshehtë në realitetin 
njeri. Është e vërtetë e pakontestueshme se njeriu, i cili ësh- 
të dërguar në këtë botë me qëllim sprove, është i përshtat- 
shëm edhe për të mirën edhe për të keqen. Ngaqë, sprova 
kërkon që njeriu të ketë mundësi edhe për të drejtën edhe 
për gabimin. 

Rrjedhimisht jeta e njeriut, në botën e brendshme dhe 
të jashtme, është në konflikt ndërmjet të së mirës dhe të së 
keqes, dhe që të dyja këto duan të sundojnë mbi njeriun. 
Domethënë, te njeriu ashtu siç ekziston fuqia e së mirës ek- 
ziston edhe fuqia e së keqes (frymës, nefsit të paedukuar). 





Arsyeja, të menduarit, të gjykuarit dhe vullneti nuk 
janë të mjaftueshme që e mira të dalë ngadhënjimtare kar- 
shi të keqes në këtë konflikt. Sikur të mjaftonin vetëm këto 
elemente, atëherë Allahu i Lartë nuk do të ndihmonte nje- 
riun e parë të krijuar, Hazreti Ademin, edhe me revelatë. 
Nuk do t'i kumtonte atij të vërtetat të cilat do të udhëzojnë 
njerëzimin në lumturinë e kësaj dhe botës së pasme. Por, 
Allahu i Lartë ka udhëzuar njerëzimin vazhdimisht drejt të 
Vërtetës me shpallje, zbulesë hyjnore, dhe me profetë. Ka 
dërguar libra të cilat kanë mbështetur e përforcuar arsyen 
dhe zemrën e njeriut, ka edukuar njerëzimin me edukatë 
hyjnore. Ngaqë arsyeja është si ndonjë thikë me dy teha, e 
shtyn njeriun në të keq, po ashtu e çon njeriun të bëjë vepra 
të pëlqyeshme. 

Njeriu me arsye arrin në “formën më të bukur", respek- 
tivisht, në pozitën më të lartë që mund ta arrijë njeriu. Por 
shpesh njeriu për shkak të arsyes zbret në nivelin " rnë in- 
ferior se të kafshëve". Atëherë themi se arsyeja duhet mbajtur 
nën disiplinë. Kjo disiplinë është edukata hyjnore e shpa- 
llur, është udhëzimi profetik. Nëse arsyeja gjendet nën kon- 
troll të shpalljes e dërgon njeriun në shpëtim. Nëse privohet 
nga udhërrëfimi i shpalljes, mund të jetë shkak për pasoja 
të hidhura. 

Në historinë njerëzore mund të gjesh shumë tiranë të 
cilët në të njëjtën kohë kanë qenë edhe në kulm të arsyes. 
Por këta njerëz, që sa e sa të këqija dhe padrejtësi kanë kryer 
e nuk kanë ndjerë fare mundimin e ndërgjegjes, ngaqë, kri- 
met që kanë kryer, janë vepra të mençura për ta! Për she- 
mbull mbreti hun, Hulagu, gjatë pushtimit në Bagdad, do 
të mbyste 400 mijë njerëz të pafajshëm, por ai nuk ndjente 
asnjë mundim të ndërgjegjes. Po ashtu edhe prindërit e fë- 
mijëve të Mekes, të periudhës së injorancës paraislame, i 
dërgonin fëmijët e tyre femra në shkretëtirë për t'i varrosur 
për së gjalli, pa mos ua varur veshin britmave të zemrave 
të nënave të përvëluara. Sipas tyre, ishte e njëjtë të presësh 
një dru dhe një skllav. Madje ata këtë e pranonin si të drejtë 
legjitime dhe si diçka normale. 

Edhe këta ishin njerëz të cilët posedonin arsye dhe 
ndjenja. Por ishin sikur dhëmbët e ndonjë dhëmbëzori të 
cilët punojnë prapshtë. Vepronin prapësht. 

Këta dhe shumë momente të ngjashme me këta dësh- 
mojnë se njeriu është krijesë e cila nga prirjet dhe dëshirat 
që vijnë nga krijimi, ka nevojë për udhëzim, edukim dhe 
udhërrëfim. Por edhe udhëzimi duhet të jetë në përshtatje 
me natyrën e njeriut. Kjo është e mundshme vetëm e vetëm 

me edukim hyjnor, me kumtimin dhe udhëzimin e profetë- 
ve. Në të kundërtën, nëse ndodh një udhëzim i papërshtat- 
shëm për natyrën e njeriut, kjo mund të jetë pretekst për të 
keqe dhe dëm. 

Cila cilësi sundon në karakterin e njeriut, ajo do të luajë 
rol asgjësues për cilësinë e kundërt. Nëse mbisundon e mira 
atëherë e zhduk ndikimin e së keqes. E nëse mbisundon e 
keqja, atëherë mundohet të mbisundojë mbi të mirën. Dhe 
kështu konflikti i brendshëm i njeriut zgjatë gjatë gjithë je- 
tës. Për këtë shkak Zoti i Vërtetë, me favorin e vetë, dërgoi 
profetë dhe evlija, miq të Zotit, si udhërrëfyes dhe edukues. 
Vetëm ai njeri i cili është i edukuar nën përkujdesjen e duar- 
ve të shkathta, frymëzuese dhe të bekuara ka zbuluar bu- 
kuritë e natyrës njerëzore. Nën këtë përkujdesje cilësitë e 
ngrira si akulli, shndërrohen në kopshte behari. Ashtu si 
njerëzit injorant të kohës paraislame në saje të udhëzimit të 
Krenarisë së Gjithësisë do të shndërrohen në personalitete 
më të çmueshme të njerëzimit. 

Respektivisht, nëse njerëzit u përmbahen udhëzimeve 
profetike shndërrohen në njerëz me të cilët është i kënaqur 
Allahu, dhe të cilët meritojnë lëvdata. Kurse ata të cilët bien 
nga provimi hyjnor, konflikti ndërmjet frymës, dhe shpirt- 
it, bien në pozitën e më të poshtërve. Edhe jeta e kësaj bote 
është krijuar për të sprovuar njeriun se cilën nga këto që- 
llime do të realizojë. Njeriu me vullnetin e tij të lirë do të 
drejtojë tendencat pozitive dhe negative në njërën nga këto 
dy rrugë me kahe të kundërta. 





Ky orientim do të realizohet sipas përfundimit të kon- 
fliktit ndërmjet frymës dhe shpirtit. Por gjersa të realizohet 
kjo, njeriu përjeton momente të llojllojshme. Nëse njeriu 
gjendet në një kopsht me trëndafila shndërrohet në aromë 

të këndshme. E nëse gjendet në vende të kundërta me këto, 
mbushet me erëra të papëlqyeshme. Pa mëdyshje, reflekti- 
mi i rrethit shihen tek ai. Dhe për këtë themi se qenia më e 
nevojshme për udhëzim, edukim dhe pastrim është njeriu. 

Bota e brendshme e njerëzve të paedukuar dhe per- 
sonave, zemra e të cilëve nuk ka gjetur prehje, i pëmgjanë 
pyllit në të cilin janë të strehuar kafshë të shumta. Në çdo 
njeri, sipas natyrës së tyre gjendet i fshehur një karakter si i 
kafshës. Dikush është kumac si dhelpër, dikush mishngrë- 
nës si hienë, dikush energjik si milingonë, e dikush helmues 
si gjarpër. 

Dikush kafshon kur e përkëdhel, dikush thithë gjak 
si shushunjë, dikush para teje qesh kurse pas të bën varrin. 
Që të gjithë këta janë karaktere që gjenden tek kafshët. 

Nuk ka shpëtuar veten me edukim shpirtëror nga 
sundimi i frymës, njeriu i cili nuk ka arritur të ndërtojë një 
karakter të shëndoshë, njerëzit e këtillë gjenden në harkun e 
virtyteve të shëmtuara. Te dikush sundon një, te dikush tje- 
tër disa nga karakteret shtazarake. E kur ky realitet i brend- 
shëm reflektohet në fytyrë, nuk është vështirë të njihen këto 
karaktere, për ata që janë kompetentë. Për rrjedhojë, sjellja 
e tyre është si pasqyrë e sinqertë e cila reflekton botën e 
brendshme të tyre. 

A nuk është komunizmi, sistem ky i themeluar mbi 
gjakun e njëzet milion njerëzve, reflektim i një zemre të 
egër? A nuk janë piramidat, të cilat në të njëjtën kohë janë 
varreza të mijëra njerëzve për një Faraon, dëshmi të një ti- 
ranie të padhimbshme? Këta, edhe më tej nga sa e sa in- 
jorantë, konsiderohen si monumente historike magjepsëse, 
shikuar nga aspekti racional. Por kur këta vështrohen nga 

prizmi i të vërtetës dhe të drejtës, bie në sy një portret i cili 
do të mahniste madje edhe hienat më gjakatare. 

Që të gjitha këto dëshmojnë faktin se nëse në një po- 
pull sundojnë njerëz me karakter bretkose, ai vend shndë- 
rrohet në baltovinë. 

Nëse udhëheqin njerëz me karakter gjarpri dhe kolo- 
pendre, helmohet populli i tërë, fillon terrori dhe anarkia. 
Por kur në një popull sundojnë persona me natyrë trëndafi- 
li, i tërë vendi shndërrohet në lulishte, njerëzimi gjen preh- 
jen dhe lumturinë e vërtetë. 

Ja për këtë themi se edukata hyjnore është kusht i pa- 
tejkalueshëm. Personat që gjenden larg edukatës hyjnore të 
shpallur, madje edhe nëse nuk manifestojnë pamje të këtillë 
terrori, dhe herë-herë veprojnë me drejtësi dhe sjellje bukur, 
ata çdo herë janë potencial për të manifestuar sjellje terrori, 
ngaqë bukuritë e fituara pa edukatë hyjnore janë kalimtare. 
Në veçanti në momente të vështira dhe gjatë momenteve 
kur dëshirat egoiste rebelohen, te personat e privuar nga 
edukata hyjnore, shfaqen, çdo lloj sjelljesh të shëmtuara 
dhe të shtrembëta. Egoja e paedukuar i përngjet një maceje 
të dashuruar me miun. Kjo mace, duke ngrënë ushqimin e 
mjaftueshëm për të, nëse sheh një mi, lë anësh dhe nëpër- 
këmb ushqimin e shijshëm që gjendet para saj, dhe hidhet 
në ndjekje të miut. Edhe njeriu nëse nuk edukohet në sua- 
za të kritereve hyjnore, edhe pse zemra i është nënshtruar 
bukurive të panumërta, egoja e shtynë atë zemër të ndjekë 
miun dhe shkatërron njeriun. Nëse shikojmë jetën e Farao- 
nit dhe Nemrudit, shohim se sa e sa njerëz, këta tiranë gjak- 
pirës, kanë ekzekutuar vetëm e vetëm për hir të dëshirave 
personale, duke i vënë njerëzit në pozitë të një miut të pa- 
vlerë. Kurse edukata hyjnore, jo vetëm kundërshton mbyt- 

jen e njeriut të pafajshëm, por urdhëron, që njeriu të jetë si 
një qiri e të dridhet edhe para një hakut të vogël të robit. 
Hazreti Muhamedi (a.s.) ka ndaluar prerjen e paqëllimtë 
qoftë edhe të një dege të gjelbër të ndonjë druri. Krenaria e 
Gjithësisë, për çlirim e Mekes, ndërroi rrugën e ushtrisë së 
Tij, vetëm e vetëm, që të mos frikojë një bushtër që i jepte gji 
këlyshit. Osmanlliu i edukuar me këtë frymë, me tharmën 
e mëshirës që trashëgoi nga Hazreti Pejgamberi, do të the- 
melojë vakëfe të shumtë ku do të arrihet më e mira në shër- 
bim të njeriut dhe do të shprehet dhembshuri ndaj krijesave 
tjera. Këtë dhembshuri e kanë vërejtur edhe vizitorët dhe 
udhëtarët e rastit që vinin në atë kohë në Stamboll. Sipas 
të cilëve, madje, edhe qentë dhe macet që gjendeshin në la- 
gjet ku jetonin myslimanët shëtitshin rreth njerëzve, kurse 
në lagjet tjera kur ata shihnin ndonjë njeri largoheshin me 
vrap. 


Që të gjitha këto janë manifestime të edukimit apo të 
mosedukimit të njeriut. Njeriu është ai i cili derdh gjak, ai 
që ujit tokën me gjak, ai që pi gjak, po ashtu njeriu është ai 
i cili i ofron gjak ose trëndafil nevojtarit. Por ja që në këtë 
botë njerëzit me karaktere të kundërta jetojnë së bashku. 
Nëse do të shëmbëllenim këtë realitet do të shohim, se kjo 
situatë i ngjanë gjendjes së drenushës së butë e cila është e 
mbyllur në një ahur së bashku me kafshë tjera me natyrë të 
vrazhdë e të egër. Herë-herë jetojnë afër njëri-tjetrit një kop- 
rrac dhe një bujar, një i urtë dhe një injorant, një tiran dhe 
një i mëshirshëm. Koprraci është i pamëshirshëm, frikacak, 
larg shërbesës. Në të kundërtën bujari është i mëshirshëm, 
modest, në shërbim të njerëzve. I padituri, injoranti, nuk 
kupton dijetarin e urtë, tirani mendon se është i drejtë dhe 
çdo herë përdor forcën. Domethënë, në këtë botë jetojnë së 
bashku persona të cilët kanë shpirt engjëllor dhe pranë tyre 

hienat. Njëri është në rrugën e njohjes, kërkesës dhe shërbe- 
sës së të Vërtetit, tjetri llogarit lumturi të jetuari me tipare 
të qenieve inferiore, qëllimi hnal i të cilëve është: ushqimi, 
epshet, pozita dhe pasionet e ndryshme. Në realitet, është 
një sprovë e rëndë të jetosh në një botë e cila ngërthen në 
vete karaktere të ndryshme. Qëllimi i vërtetë i njeriut është 
të kalojë këtë provim dhe të fitojë miratimin dhe takimin 
me Allahun. Për këtë shkak ai duhet të zhvishet nga e shëm- 
tuara dhe të përvetësojë virtytet e lavdëruara. 

Qenia njerëzore, e cila është qiellore nga aspekti shpirt- 
ëror, fizikisht është e krijuar nga dheu. Kur shpirti do të 
kthehet tek Allahu, trupi do të kthehet në tokë. Njeriu, nga 
aspekti fizik mban cilësi të qenieve tjera. Për këtë shkak, 
është e nevojshme që ai të përgatisë veten me një edukatë 
dhe pastrim hyjnor, të mbajë nën kontroll egon e tij dhe të 
ushqejë dhe forcojë shpirtin. Në të kundërtën është e patej- 
kalueshme disfata karshi djallit nga jashtë, dhe fuqive de- 
struktive egoiste, nga mbrenda. Në këtë kontekst Allahu i 
Lartë në një ajet kuranor thotë: 

"Pasha njeriun dhe Atë që e krijoi atë! Dhe ia mësoi 
se cilat janë të këqijat dhe të mirat e tij. Pra, ka shpëtuar ai 
që e pastroi vetveten (nga papastërtitë shpirtërore dhefizike). E 
ka dështuar ai që e poshtëroi vetveten." (esh-Shems, 7-10) 

Ja si i komenton dhe i përshkruan poeti Mevlana Xhe- 
laled-din er-Rumi, të keqen dhe të mirën të cilat Allahu i 
Lartë i përmend në këtë verset kuranor: 

"O ti cjë udhëton drejt të Vërtetës,Hakut! Nëse dëshiron të 
mësosh të vërtetën, nuk ka vdekur as Musai e as Faraoni, sot ata 
jetojnë në ty, janë tëfshehur në qenien tënde, vazhdojnë luftimet 
në zemrën tënde. Për këtë shkak, duhet të kërkosh në veten tënde 

këta dy persona që vazhdojnë të luftojnë ndërmjet veti!" 

Po ashtu, Rumiu këshillon dhe thotë: 

"Mos ushqe e mos zgjero lëkurën! Ngaqë, nëfund ajo do të 
jetë një kurban që do t'i jepet dheut. Ti, shiko të ushqesh zemrën 
tënde! Eshtë ajo që do të ngrihet në madhëri dhe do të nderohet!" 

"Ushqeje trupin me pak ushqim të yndyrshëm dhe me pak 
mjaltë. Ngaqë ai i cili ushqen tepër atë, nëfund, bëhet pre e dëshi- 
rave egoiste dhe poshtërohet!" 

"Ushqeje shpirtin me ushqime shpirtërore. Afroji mendim të 
pjekur, kuptim të hollë dhe ushqime shpirtërore, le të shkojë ifortë 
dhe i qëndrueshëm në vendin e vajtjes!" 

Egoja e paedukuar i përngjet drurit me rrënjë të kalbu- 
ra. Shenjat e të kalburit vërehen në degët, gjethet dhe frytet 
e saj. Nëse ka ndonjë sëmundje në zemër, kjo manifestohet 
në lëvizjet e trupit. Këta janë cilësi egoiste, frymore, si zi- 
lia, urrejtja, kryelartësia, të cilat kanë nevojë për kurim të 
shpejtë. Përmirësimi i këtyre cilësive negative është i mu- 
ndur nëse ndiqet udhëzimi që dëshiron dhe ka porositur 
Allahu. Dy tendenca elementare që shërbejnë që njeriu të 
ndërtojë personalitetin e tij konform miratimit të Allahut të 
Lartë janë: shëmbëllimi dhe imitimi. 

Tendenca për shëmbëllim dhe imitim 


Njeriu, që nga momenti i lindjes, në çdo sferë të 
jetës, ka nevojë për të marrë për shembull dikë. Ngaqë 
mendimet, besimet dhe veprat e veta, si gjuhën, fenë, 
moralin dhe shprehitë, elemente këto që e formojnë jetën 
e tij, gjithmonë i percepton nga përshtypjet e shembujve që 
i ekspozohen. Edhe pse herë-herë ndodhin përjashtime të 
vogla, në përgjithësi kjo është kështu. Për shembull: fëmija 
fillimisht mëson gjuhën që flasin prindërit e tij, më pas me 
shembuj tjerë mëson gjuhën e dytë, të tretë dhe të katërt. 
Respektivisht, nga një aspekt, edukimi dhe arsimimi i njeriut 
nuk është gjë tjetër vetëm se imitim i gjërave pozitive dhe 
negative që vijnë si pasojë e prirjes për imitim që gjendet 
në natyrën e vetë njeriut. Dhe për këtë njeriu është nën 
influencën e të ëmës, në duart e të cilës është rritur, të atit, 
rrethit familjar dhe të ambientit në të cilin jeton dhe bëhet 
anëtar i shoqërisë si një personalitet pozitiv ose negativ, si 
rrjedhojë e ndikimeve në fjalë. 





Derisa, zakonisht, njeriu aftësitë e dukshme, si gjuhën, 
i mëson lehtë, ai ballafaqohet me sfida serioze gjatë formi- 
mit fetar, moral dhe botës shpirtërore. Ngaqë, pengesat si 
nefsi, fryma, dhe djalli, pengesa këto të pandara nga njeriu, 
të cilat vullneti hyjnorë ia dhuroi njeriut me qëllim sprove, e 
largojnë njeriun nga imitimi i këtyre vlerave. Njerëzit, si re- 
zultat i tendencës për imitim dhe shembullin që gjendet në 
natyrën e tyre, pasionohen pas personave të cilët i pranojnë 
si udhërrëfyes dhe mundohen që sipas mundësive të ndje- 
kin ata. Për rrjedhojë njerëzimi, derisa feja, morali dhe bota 
shpirtërore e tyre nuk formohen nga pejgamberët dhe miq- 
të e Zotit, nuk mund të shpëtojë nga rebelimi, neglizhenca 
dhe sajimi. Në këtë mënyrë lumturia e përhershme e tyre 

shndërrohet në dështim të hidhur. Për rrjedhojë, sot, sa e 
mjerueshme është gjendja e disa njerëzve të cilët i marrin 
për model dhe mundohen t'i arrijnë disa "personazhe yje", 
të cilët notojnë në argëtim të pakontrolluar, dhe në këtë më- 
nyrë humbin lumturinë e përhershme. 

Kjo gjendje e mjerueshme nuk është gjë tjetër vetëm se 
shkatërrim i frontit të zemrës së zbrazur, duke ua dhuruar 
personave të gabuar me qëllim të mbushjes së saj. Ja si e 
shëmbëllen këtë gjendje të mjerueshme poeti Mevlana Xhe- 
laled-din er-Rumiu: 

"Nuk të habitfakti se qengji ik nga ujku, ngaqë ujku është 
gjuetari dhe armiku i qengjit. Por ajo që të bën të habitesh është 
kur qengji ia dhuron veten ujkut. ” 

Për këtë shkak themi se njerëzimi gjithmonë ka nevojë 
për udhërrëfyes shpirtëhollë, të ndjeshëm dhe delikatë. 


Personaliteti shembullor i Profetit 


Meqë ndjekja dhe imitimi i personave të cilët njeriu 
i pëlqen dhe i do është një tendencë që buron nga natyra 
njerëzore, është një moment shumë me rëndësi që njeriu të 
gjejë shembull më të përsosur dhe të hapërojë pas gjurmë- 
ve të tyre. Për këtë shkak Zoti i Vërtetë, favori dhe fisnikë- 
ria e të cilit janë të pafundme, krahas librave që ua shpalli 
njerëzimit, dërgoi edhe profetë, të cilët janë manifestime të 
gjalla të këtyre librave dhe posedues të mijëra e mijëra ti- 
pareve hyjnore. Ata janë personalitete shembullore të cilët 
manifestojnë sjellje të përsosura në sferën e fesë, diturisë 

dhe moralit. Për rrjedhojë të gjithë këta profetë do t'i ofrojnë 
njerëzimit shërbesa të pashembullta, duke lartësuar sjelljet 
shembullore gjatë historisë njerëzore. 

Nëse në ndonjë skaj të botës vërehet ndonjë sistem i 
drejtë në mes njerëzve, nëse ka dhembshuri dhe mëshirë 
që lidh zemrat e njerëzve më njëra tjetrën, ose nëse në një 
shoqëri të pasurit ndihmojnë të vobektit me dhembshuri, 
nëse të fuqishmit mbrojnë të diskriminuarit, nëse të shë- 
ndoshët mbajnë në dorë nevojtarët e sëmurë, nëse pronarët 
e thesareve kujdesen për jetimët dhe ushqejnë dhe mbrojnë 
vejushat, dijeni, se pa mëdyshje, këto vlera janë përcjellë në 
këtë shoqëri nga profetët dhe ndjekësit e tyre. 





Familja njerëzore, që ka hlluar me Hazreti Admin dhe 
Havanë (a.s.) për të jetuar në prehje fetare dhe në ambient 
lumturie kanë zgjedhur vendin e Qabesë në Mekë për vend 
adhurimi. Më pas njerëzimi, bijtë e Ademit të shpëmdarë 
nëpër tokë, si rezultat i nevojave jetike dhe shoqërore, do të 
vazhdojnë jetën e tyre fetare duke u udhëzuar herë herë me 
profetë dhe, disa herë kur të vërtetat hyjnore ndryshohe- 
shin nga disa manipulues dhe injorantë, Zoti i Vërtetë, dër- 
goi profet dhe rigjallëroi fenë duke larguar këto ndërhyrje. 
Njerëzimi në këtë mënyrë do të arrijë në kohën e fundit, 
duke u mbrojtur, me favorin hyjnor, nga krizat personale 
dhe shoqërore. Dhe në fund, erdhi "periudha e lumturisë" e 
cila i përngjet mesditës, dhe me Zotëriun tonë Hazreh Mu- 
hamedin (a.s.) jeta fetare në vendin e fillimit do të tregojë 
një maje përsosmërie të fundit. Është e pamundur të su- 
pozohet ndonjë përsosmëri tjetër pas përsosmërisë muha- 
medane. Ngaqë feja është përkryer duke u rigjallëruar me 
profet të dërguar dhe feja islame është bërë fe me të cilën 
është i kënaqur Allahu (xhel-le shanuhu). Atëherë themi se 
për tendencën imituese të njeriut, e cila është pjesë e natyrës 

njerëzore, shembull i përkryer është i Dërguari i Allahut, 
i cili gjatë jetës së tij ka manifestuar shembuj konkret dhe 
të panumërt. Pa dyshim suksesi në imitim të Profetit tonë, 
është i lidhur me dashurinë tonë ndaj Tij, duke qenë të pa- 
sionuar në karakterin dhe përsosmërinë e tij. 









SA E DUAM NE ATE? 


Të përdorim zemrën dhe arsyen 


Allahu i Lartë, e krijoi njeriun shembullor, e nderoi atë 
duke e bërë qenien më të lartë. Derisa, gjithçka që ekziston 
në qiej dhe në tokë, i është vënë në shërbim të tij, natyrisht, 
të gjithë këta vetëm për ata që mendojnë, që do të thotë se 
detyra jonë më e lartë është të mendojmë dhe meditojmë 
mbi dhuntitë e Allahut, që na ka dhuruar neve, dhe të vlerë- 
sojmë ata sipas qëllimit të tyre. Në veçanti jemi të obliguar 
të shfrytëzojmë dhe të përdorim zemrën dhe arsyen tonë në 
formën më të drejtë 

Si duhet përdorur arsyeja? 

Arsyeja nuk duhet t'i nënshtrohet egos-frymës, por 
duke njohur të vërtetat hyjnore duhet të jetë e vetëdijshme 
që gjendet në botë të sprovave. 

Si duhet përdorur zemra ? 





Zemra është vend i vërtetë i dashurisë, pasionit real 
ndaj Zotit të lartë. Është vendshikimi hyjnor. Për rrjedhojë, 
duhet mbajtur pastër nga çdo lloj mëkati dhe çdo gjëje që 
e largon nga Zoti, duhet të jetë e mbushur me përmendje 






Sa e duam ne Atë? 


dhe përkujtim dhe njëshmëri të Allahut. Dhe në fund duhet 
dërguar para Allahut një zemër e shëndoshë. Për të reali- 
zuar këtë duhet që: 


Shembulli i vetëm -Hazreti Pejgamberi 


Allahu i Lartë, na ka dërguar profetë me qëllim udhë- 
zimi dhe tërheqje vërejtjeje. Si rezultat i favorit dhe fisnikë- 
risë së Tij të pafund, kanë ardhur, në periudhën deri para 
1400 vjetëve, mbi 124 mijë profet. Allahu i Madhëruar më 
në fund do të dërgojë Profetin më të dashur, më të zgjedhur, 
më të çmuar dhe më të veçantë. Çdo profet ka qenë i dër- 
guar për një popull. Profetët i udhëzonin popujt e tyre, te të 
cilët ishin dërguar, sipas përkatësisë së tyre shoqërore. Kur- 
se, Zoti i vërtetë dërgoi Krenarinë e Gjithësisë, të Dërguarin 
e Allahut, Muhamedin (a.s.) për gjithë njerëzimin. I dhuroi 
periudhës deri në kiamet kumtimin e Tij. Allahu, i dhuroi 
botës Atë, në kohën kur femohimi dhe injoranca ishin në 
kulm, udhërrëfyes si një diell. Na dhuroi neve si një dhuratë 
dhe një favor. 


Mrekullia më e madhe 


Allahu i Madhëruar i dhuroi të Dërguarit të Allahut 
(a.s.) mrekullinë më të madhe: Kur'anin Fisnik. Kur'ani deri 
në Kiamet do të dëshmojë se është fjalë e Allahut dhe do të 
dëshmojë profecinë e të Dërguarit të Allahut. I gjithë njerë- 

kulli të Profetit (a.s.). Hazreti Pejgamberi, në saje të mre- 
kullisë kuranore, do të nxjerr në shesh një shoqëri të tillë 
që do të njihet me epitetin periudha e lumturisë. Asnjëherë 
nuk ka ekzistuar, as që do të ekzistojë ndonjë shoqëri në 
botë sikur kjo, ngaqë atë kohë, nga njerëzimi i injorancës, 
respektivisht nga njerëzit e fundit të Oqeanit Indian, do të 
shfaqen njerëz me vlera më të larta se majat e Himalajeve. 
Një shoqëri e egër e cila varroste vajzat e tyre për së gjalli, 
në saje të edukimit, inspirimit dhe shpirtit të Profetit, do 
të stoliset me ndjenjën e mëshirës, dhembshurisë dhe për- 
gjegjësisë, e cila nuk do të mund të përballojë, madje, edhe 
gëlltitjen e qengjit nga ujku diku në breg të lumit Dixhle. 
Vetëm ky sukses mjafton për të dëshmuar madhërinë e per- 
sonalitetit të Profetit dhe për të provuar se ç' shembull i për- 
kryer ishte Ai. 


Të verbrit mohojnë diellin 





Nëse sytë nuk janë të verbër detyrimisht e shohin Atë, 
nëse nuk janë me të meta fizike nuk mund të gjejnë asnjë 
mangësi tek Ai. Ata të cilët duan t'i veshin atij ndonjë man- 
gësi, nuk bëjnë gjë tjetër vetëm se manifestojnë dobësitë, 
gabimet dhe mangësitë e tyre. Historia është e stërmbushur 
me akuza të pahijshme dhe tirani që popuj të ndryshëm 
kanë manifestuar kundër profetëve. Të vërtetat hyjnore, të 
cilat i kumtonin profetët, ua prishnin rehatinë egoiste disa 
personave. Për këtë shkak ata, për të arsyetuar dhe legali- 
zuar mënyrën e tyre të jetesës egoiste, mundoheshin t'ua 
vishnin mangësitë e tyre profetëve. Për rrjedhojë, edhe sot 
të gjitha fushatat që zhvillohen kundër Profetit, reflektojnë 

imoralitetin dhe paaftësinë e atyre që i bëjnë këto akuza. 

Çdo qenie mund të zhvillojë jetën vetëm në një ambient 
të përshtatshëm për natyrën e saj. Edhe qenia njerëzore nuk 
bën përjashtim nga ky rregull. Ashtu siç është e pamundur 
të adaptosh për jetë një bletë, ushqimi dhe hapësira e fry- 
mëmarrjes të së cilës është bota brenda esencës së lules, në 
një ambient jashtë botës në të cilën është mësuar të jetojë, po 
ashtu nuk është e mundur të bësh të jetojë një mi, natyra e 
të cilit është e përshtatshme për ndyrësira, në një bahçe me 
trëndafila. Ashtu siç ushqehen shpirtrat e lartë me inspiri- 
met që reflektohen nga realiteti muhamedan, po ashtu edhe 
shpirtrat mëkatarë dhe të ndyrë prehen me ndyrësira. 

Hazreti Ebu Bekri (r.a.) shikon në fytyrën e ndershme 
të Profetit (a.s.), magjepset dhe thotë: "Oh, sa e bukur është 
kjo fytyrë e bekuar!" Kjo, në realitet, do të thotë shikim i 
botës së brendshme të reflektuar në atë pasqyrë. 


Ebu Bekri thënies së Profetit: "Nuk kam shfrytëzuar as- 
një pasuri tjetër sa kam shfrytëzuar pasurinë e Ebu Bekrit" , do 
t'i përgjigjet me fjalët: "A nuk ekzistojmë unë dhe pasuria 
ime vetëm për Ty, o i Dërguari i Allahut?!..." (Ibn Maaxhe, 
Mukadime, II), nga kuptohet se Ebu Bekri dhe gjithçka që ai 
posedonte ishin të nënshtruar dhe të tretur në të Dërguarin 
e Allahut, ngaqë bota e tij e brendshme ishte si një pasqy- 
rë që reflekton moralin e profetit fisnik Muhamedit (a.s.). 
Kurse kryearmiku i Allahut dhe Profetit, Ebu Xhehli nga 
ajo fytyrë e bekuar fiton përshtypje të kundër dhe ngel i 
huaj përballë bukurisë dhe madhërisë së fytyrës së bekuar. 
Pretekst për këtë është fakti se që të dy ata e shihnin veten e 
tyre, respektivisht, botën e tyre të brendshme, në pasqyrën 
muhamedane. Ngaqë, profetët janë sikur pasqyrë, çdokush 
e sheh veten e vet tek ata. Asnjë pasqyrë nuk gënjen për 

hatër, nuk tregon të bukurën të shëmtuar, të shëmtuarën të 
bukur? Reflekton vetëm atë që gjendet para saj. 

Feja Islame është në mbrojtje të Allahut të Madhëruar. 
Të gjithë ata të cilët pretendojnë të sulmojnë Kur'anin dhe 
Hazreti Pejgamberin, kurdo do të përjetojnë dënimin hyj- 
nor. Theksojmë se është e pamundur të asgjësohet tendenca 
për të vërtetën dhe të vërtetin, të cilin Allahu e ka krijuar në 
natyrën e njeriut. Edhe pse pabesia përhapet me dhunë, ajo 
nuk mund të pengojë shfaqjen e rrënjëve të vendosura në 
thellësitë fetare shpirtërore dhe të ndërgjegjes. Nuk mund 
të ndalohet nevoja e njeriut për t'u afruar tek Zoti i vetëm. 
Nuk mund të mënjanohen këto kënaqësi të natyrës së nje- 
riut, ngaqë, fuqia hyjnore, nevoja për fe dhe afrim kah Zoti 
janë ligje të pandryshueshme të Zotit të Vërtetë. Sa bukur 
poeti Mevlana Xhelaled-din er-Rumi, e përshkruan gjend- 
jen e personave që sillen si të verbër karshi realitetit dhe 
mundohen të shuajnë dritën hyjnore, kur thotë: 

"Të shash diellin, i cili shndrit gjithësinë, të kërkosh mangësi 
tek ai, të verbërjanë sytë e mi, të errësuar janë, mjegullim është të 
vetfyhesh, të vetnënçmohesh ." 

"Nëse Allahu do që të gris perden e dikujt, nëse do të nxjerrë 
në shesh turpin e tij, i dhuron zemrës së tij dëshirë për të fyer 
njerëzit e mirë ." 

Njerëzimi duhet të mendojnë si të falënderojnë Hazre- 
ti Pejgamberin, ngaqë ajo zemër e cila nuk është mbushur 
me ndjenja falënderimi karshi mundimeve të Tij, nga lind- 
ja deri në vdekje për të shpëtuar dhe udhëzuar njerëzimin, 
nuk është zemër. 

Dashuria e profetit për ne ishte shumë më e lartë se 

=2^ - 









Sa e duam ne Atë? 


dashuria e prindërve për fëmijët e tyre. Profet ky, i cili na 
tregon se nuk ekziston asnjë njeri të cilit i janë kanosur sa 
Atij, se askush nuk është munduar dhe persekutuar sa Ai, 
nuk është detyruar askush të rrijë i uritur sa Ai. (Tirmidhi, 
Kiamet, 34/2472) 

Por, Ai asnjëherë nuk është ankuar për veten, kurse 
mundimet që përjetonte umeh i Tij, ia përvëlonin zemrën. 
Ai ishte një profet i mëshirshëm dhe mendonte për ne në 
këtë botë dhe do të mendojë, do të përpiqet dhe do të për- 
kujdeset për faljen dhe për shpëtimin tonë edhe në mahsher 
(Vendgrumbullim), madje do të bëjë sexhde dhe do t'i lutet 
Allahut me sy të lotuar për ndërmjetësim, derisa Allahu t'ia 
pranojë lutjet e tij për umetin të cilin e do shumë.. . 57 

Ne sot duhet të duam atë më shumë se veten tonë, të 
bëhemi besimtarë ashtu siç dëshiron Ai dhe të lidhim zem- 
rën me atë Profet, i cili gjersa ishte në këtë botë mundohej 
aq shumë për ne, kurse në Ahiret do të lutet për ndërmje- 
tësim. 


I dashuruari ndjek të dashurin 


Profeti ynë në një hadith thotë: "Njeriu është së bashku 
me atë që e do ." (Buhari, Edeb, 96) 

Sa e duam ne zotëriun tonë Pejgamberin (a.s.)? Naty- 
risht kjo dashuri kërkon të ndahet mes veti, duke u mirë- 
kuptuar dhe bashkëjetuar. Njeriu është me atë që e do në të 
folur, njeriu është me atë që e do në bisedë, në sjellje, në qe- 


57. Shih. Buhari, Enbija, 3, 9; Muslim, Iman, 327, 328; Tirmidhi, Kiamet, 10. 

nie, në ndjenja, në mendime dhe në të jetuar. Respektivisht, 
nëse në dashuri nuk ekzistojnë këto momente të bashkimit 
dhe nëse i dashuruari ndjek rrugë krejtësisht të kundërt nga 
i dashuri, atëherë nuk mund të jenë së bashku ngaqë kjo do 
të thotë se ai nuk e do atë. Atëherë ne sot sa e duam Zotë- 
riun tonë, Profetin (a.s.), sa e ndjekim synetin, traditën e tij? 
Fëmijëve dhe rrethit tonë, sa u tregojmë për Profetin tonë? 


Për të ndjekur Atë duhet pasur edukim shpirtëror 


Për të arritur lumturi në këtë botë me brenga dhe në 
këtë mejdan me britma kemi nevojë që të ndjekim në çdo 
sferë të jetës Muhamedin (a.s.), duhet marrë si shembull Ai 
në marrëdhëniet shoqërore, në marrëdhëniet familjare, në 
punë, e tjerë, e tjerë... Ai është shembulli i vetëm i cili duhet 
ndjekur nga gjithë njerëzit e shtresave të ndryshme. Si do 
të ndjekim atë? A thua duke lexuar nga ndonjë fletë! Jo, por 
duke e kalitur, edukuar zemrën tonë me njohuri mbi Atë.... 
Ja si i përshkruan Allahu i Madhëruar themelet e këtij edu- 
kimi në ajetin 21 të sures el-Ahzab: 

"Ju e kishit shembull më të lartë (usvei hasene) në të 
Dërguarin e Allahut, kuptohet ai që shpreson në shpër- 
blimin e Allahut në botën tjetër, ai që atë shpresë e shoqë- 
ron duke e përmendur shpesh Allahun" (el-Ahzab, 21) 

Kushti i parë i këtij edukimi është shpresa për takim 
me Allahun. Duhet mos harruar kurrë fakti se një ditë do 
të japim llogari para Allahut dhe duhet të jetojmë me këtë 
A vetëdije. 

‘h&p? - 





Sa e duam ne Atë? 


Kusht i dytë i këtij edukimi është shpresa për takim me 
Atë? Duhet kuptuar ajo që është kalimtare dhe duhen tej- 
kaluar kuhjtë e saj. Sa bukur e paraqet këtë moment poeti 
Mevlana Xhelaled-din er-Rumi: 

" Jeta e kësaj bote është një ëndërr. Tëjesh pronar i thesareve 
në botë i përngjet gjetjes së pasurive në ëndërr. Pasuria e kësaj 
bote ka ngel në këtë botë duke u bërë hir prej brezi në brez." 

Shikuar nga ky aspekt, është e obligueshme që të jemi 
të vetëdijshëm se gjendemi në një botë sprove. Dhe në këtë 
mënyrë duhen larguar dëshirat egoiste dhe duhet pranuar 
zemra jonë si udhëpërshkruese e pafund, duhet fituar vetë- 
dije sipas të cilës Ahireti do të jetë një shesh takimi. Për të 
arritur këtë duhet marrë hise nga personaliteti shembullor i 
Profetit tonë. Atëherë, Allahu na premton Xhenetin dhe na 
jep fjalën se do të na mundësoj të shohim bukurinë e Alla- 
hut të Madhëruar. 

Kurse kushti i tretë i këtij edukimi është përmendja 
(i dhikri) i shpeshtë i Allahut. Duhet që zemra të jetë vazhdi- 
misht me Allahun. Allahu i Madhëruar në Kur'anin Fisnik, 
sa i përket këtij momenti, urdhëron e thotë: "përkujtojnë 
Allahun, kur janë në këmbë, kur janë ulur, kur janë të 
shtrirë në krah..." (Ali Imran 191), domethënë vazhdimisht 
janë me Allahun, vazhdimisht janë me vetëdije se gjenden 
nën kamerën hyjnore. Zoh ynë është më afër nesh se aorta 
jonë, atëherë ne sa jemi afër Tij? Për të formuar këtë afërsi, 
kemi nevojë për të marrë shembull Profetin Tonë (a.s.). 

Vlera e Profetit dhe ne 


Pa mos e kuptuar mirë vlerën dhe nderën e të Dërgua- 
rit të Allahut, nuk mund të marrësh rrugë drejt Allahut të 
Madhëruar. Vetë Allahu i Lartë, në Kur'anin Fisnik, na tre- 
gon vlerat e Pejgamberit të Allahut ku thotë: 

"Eshtë e vërtetë se Allahu dhe engjëjt e Tij me ma- 
dhërim e mëshirojnë Pejgamberin. O ju që keni besuar, 
madhërojeni pra atë (duke rënë salavatë) dhe përshënde- 
teni atë me selam." (el-Ahzabë, 56) 


Allahu i Lartë dhe engjëjt i dërgojnë urata (salavate) 
krijesës më të ndershme, Muhamedit (a.s.). Ky realitet i tej- 
kalon kufijtë e zemrave, arsyeve dhe mundësive tona. Si 
mund të dërgojë urata Allahu i Madhëruar për një qenie 
që vetë ai e ka krijuar? Edhe pse ka shumë komente mbi 
këtë çështje, por kjo, edhe më tej ngel një enigmë hyjnore 
(sëri ilahi). Por është shumë e qartë se Allahu i Madhëruar, 
ka një dashuri dhe respekt shumë të veçantë ndaj Profetit 
tonë Muhamedit (a.s.). Allahu i Lartë kërkon që edhe ne të 
kuptojmë këtë realitet dhe urdhëron e thotë: 

"O besimtarë! Edhe ju dërgoni salate, (urata) të panu- 
mërta atij, dhe me një nënshtrim të vërtetë jepni atij selam 

(luteni për paqe)?" 





Por këto salate dhe selame nuk duhen përsëritur vetëm 
me gojë. E gjithë qenia jonë duhet të përjetojë dhe të jetë e 
vetëdijshme për këto urata dhe përshëndetje. Çdo sjellje në 
jetën tonë familjare, në punën tonë të përditshme, në marrë- 
dhëniet tona ndërnjerëzore, duhet manifestuar në pajtue- 
shmëri me salatet dhe selamet për të Dërguarin e Allahut. 






Sa e duam ne Atë? 


Duhet menduar se a thua i Dërguari i Allahut (a.s.) buzë- 
qesh i kënaqur nga sjelljet tona në familje, nga marrëdhë- 
niet tona tregtare, nga marrëdhëniet ndëmjerëzore? A thua 
buzëqesh nga mënyra e edukimit të fëmijëve tanë? A thua 
buzëqesh i kënaqur nga adhurimet tona? Në se këto pyetje 
nuk ia parashtrojmë vetes sot, nëse sot nuk bëjmë llogari 
nesër (në ditën e mahsherit) kjo do të jetë e tmerrshme. Pa- 
dyshim ditën e kiametit do të na thuhet: 



"Lexo librin tënd! Sot mjafton për ty vetja jote si llo- 
garitës." (el-Isra, 14). 

Atëherë në librat e veprave tona do të kemi mundësi 
të shohim të gjitha gjendjet tona, do të shikojmë jetën tonë, 
filmin e jetës sonë. Si i kemi falur namazet? Si i kemi agjë- 
mar ramazanet? Si i kemi kryer ibadetet vetëm formalisht, 
apo edhe me zemër, me shpirt dhe vetëdije? Çfarë kemi 
bërë karshi dhuntive të panumërta të cilat na i ka dhumar 
Allahu në këtë botë? Sa i kemi shfrytëzuar ato në rrugë të 
mbarë, si shpirtin, arsyen, pasurinë dhe tmpin. Nesër në 
Kiamet të gjitha këto do të na ekspozohen e ne do t'i vësh- 
trojmë ne ekranet e kiametit. Por çështja kryesore është që 
gjendjen dhe veprat tona t'i shikojmë në këtë botë dhe të 
marrim masa të nevojshme. 

Sprova e dashurisë dhe edukatës 


Të gjithë njerëzit në këtë botë janë në sprovë, kjo botë 
është një shkollë sprove hyjnore. Njëra nga sprovat me 
rëndësi të kësaj shkolle është dashuria për Hazreti Pejga- 
mberin, respekti dhe edukata ndaj Tij. Allahu i Lartësuar në 
Kur'an thotë: 

"O ju besimtarë, respektoni Allahun dhe të Dërgua- 
rin e tij dhe mos i çoni kot veprat tuaja." (Muhamed, 33) 

"O ju që keni besuar, mos ngritni zërin tuaj mbi zë- 
rin e Pejgamberit dhe mos iu ngërmoni atij si i ngërmo- 
heni njëri-tjetrit, e të zhduken veprat tuaja duke mos e 
ditur ju. 

Ata që ulin zërat e tyre pranë të Dërguarit të Allahut, 
Allahu zemrat e tyre i ka përshtatur për devotshmëri, ata 
kanë falje mëkatesh dhe shpërblim të madh. 

Ata që të thërrasin përtej mureve, shumica e tyre janë 
që kuptojnë. (el-Huxhuratë, 2-4) 

Domethënë, respekti ynë ndaj të Dërguarit të Allahut, 
ndjekja e synetit të profetit, njohja jonë mbi Profetin, janë 
sprova të devocionit së zemrës sonë, janë ndërmjetësues të 
afërsisë sonë me Allahun. 

Ata që sillen në formë banale ndaj Tij, flasin me zë të 
lartë në prezencë të Tij, ata që nuk e nderojnë janë njerëz 
të cilët nuk logjikojnë, njerëz me të meta. Atëherë, si duhet 
marrë për shembull i Dërguari e Allahut? Përgjigjen e kësaj 
pyetje e gjejmë në Kur'anin Fisnik, në të cilin Allahu i Lartë 
thotë: 









Sa e duam ne Atë? 


"Kush i bindet Pejgamberit, ai i është bindur Allahut, 
e kush e refuzon, (dije o i Dërgur se) Ne nuk të dërguam ty 
roje kundër tyre." (en-Nisa, 80) 


Kriteret e dashurisë ndaj Profetit 


Hadithi në vazhdim i përcjellë nga Abdullah bin Hi- 
sham ka shumë kuptim kur është në pyetje niveli i dashu- 
risë ndaj Profetit: 

"Njëherë ishim në shoqëri me të Dërguarin të Allahut 
(a.s.), Profeti Fisnik, nga të pranishmit e kishte të kapur për 
dore Omerin (r.a.), atëherë Omeri iu drejtua Profetit dhe i 
tha: 


'O i Dërguari i Allahut, në përjashtim të vetes sime, ti je 
më i dashur se çdo gjë tjetër për mua'. 

I Dërguari i Allahut në këtë rast i tha Omerit: 

'Jo, pasha Zotin, në duart e të cilit është shpirti im, derisa 
unë nukjam më i dashur për ty edhe se shpirti yt nuk konsidero- 
hesh se ke besim, iman të plotë!' 

Atëherë Omeri tha: 

'Pasha Allahun, Ti je më i dashur për mua se shpirti 
im?', kurse i Dërguari i Allahut ia ktheu: 

‘Tash u bë tamam, o Omer!" (Buhari, iman 3) 


Edhe ne duhe të ndjekim dhe respektojmë të Dërgua- 
rin e Allahut me një dashuri të këtillë. Duhet ta pranojmë 

atë si sundimtar të vetëm të fronit tonë shpirtëror dhe si 
udhërrëfyes në jetën tonë 

Allahu i Madhëruar në Kur'anin Fisnik, në suren el- 
Ahzabë, thotë: 


"Pejgamberi, për besimtarët është më prioritar se sa 
vetja e tyre..." (el-Ahzab, 6) 

Ai për ne është më afër se shpirti ynë. Edhe në një ha- 
dith tjetër dashuria ndaj të Dërguarit të Allahut është pa- 
raqitur si kusht i besimit të vërtetë, në të cilin përcillet se 
Profeti ka thënë: 

‘‘Vasha Allahun, në duart e të cilit gjendet shpirti im, asnjëri 
prej jush nuk llogaritet se posedon besim të plotë, derisa unë të 
mos jem për atë më i dashur se vetja e tij, nëna e tij, babai i tij, 
fëmijët e tij, dhe gjithë njerëzimi." (Buhari, Iman, 8) 

Shokët e të Dërguarit të Allahut këtë realitet gjithmo- 
në e theksonin duke e përsëritur shprehjen: "Të qofshim 
fli nëna, babai, shpirti im dhe çdo gjë, o i Dërguari i All- 
ahut!" 

Qëndrimi indiferent, ose mosnderimi i kësaj dashurie 
është rrjedhojë e injorancës. Kurse përqafimi i kësaj dashu- 
rie është recetë e këtij shpëtimi. 









Sa e duam ne Atë? 


Shenjat e dashurisë profetike 


Njeriu përmend shpesh atë që e do shumë, në çdo 
moment hapë fjalën mbi të, dhe flet me ëndje për temat që 
kanë të bëjnë me atë. Biznesmeni i dhënë pas punës së tij, 
vazhdimisht flet rreth tregtisë së tij. Kështu fitova, kështu 
humba, në këtë tregti ka aq dobi, etj. etj.... Dikush e do shu- 
më fëmijën e tij dhe në çdo rast në çdo vend flet për të. Por, 
as'habët e ndershëm dhe evliatë, miqtë e Allahut gjithmonë 
kanë folur për të Dërguarin e Allahut, dhe për këtë kanë 
ndjerë kënaqësi të pafundme. Ja kjo është njohje e vërtetë, 
imitim dhe dashuri e plotë, mall për të qenë me Atë së bash- 
ku! Lusim Allahun që të na mundësojë të gjithë neve që ta 
njohim nga afër dhe ta duam më gjithë zemër Krenarinë e 
Gjithësisë, Muhamedin (a.s.). 

AminL. 

Njëra prej të fshehtave të dashurisë, e cila është shkaku 
i ekzistencës së gjithësisë është hyrja e atij që e do dikë, në 
rrugën e tjetërsimit përkah natyra e atij që duhet, sado i do- 
bët e i paaftë të jetë ai që do, dashuria e bën që, megjithatë, 
të dalë diçka në përputhje me madhështinë e emrit ndaj të 
cilit është prirë. 

Vështirë është të përshkruash Atë ashtu siç e meriton 
Ai 


Komandanti i njohur Halid bin Velid (r.a.) gjatë një 
udhëtimi, do të ndalet për pushim tek një popull. Kryepari 
i atij populli, do ta ftojë Halidin, dhe do t'i thotë: 

"A mund të ma përshkruash Muhamedin (a.s.)?" Hali- 
di iu përgjigj: 

- 

"Fjalët e mia janë të mangëta për të përshkruar të Dër- 
guarin e Allahut, nëse dëshiron të përshkruaj çdo imtësi, 
unë nuk kam mundësi të bëj këtë!" 

Kryepari përsëri iu lut e i tha: 

"Na përshkruaj atë aq sa ke mundësi. Na përshkruaj 
atë shkurt?" 

Halid bin Velidi atëherë i tha: 



"I Dërguari posedon vlerat e Atij që e ka dërguar!" (do- 
methënë i Dërguari posedon tipare dhe vlera të Zotit të Gji- 
thësisë, Krijuesit të ekzistencës, tash ti llogarit vlerat e tij!) 58 

Allahu i Madhëruar na dhuroftë neve pjesë nga dashu- 
ria që as'habët e ndershëm posedonin për Pejgamberin (a.s.) 
na mundësoftë që jetën tonë ta zbukurojmë me dashuri për 
Muhamedin (a.s.). 


Amin! 






58. Munavi, V, 92/6478; Kastalani, Mevahib-i Ledunnijje Tercumesi, 
Stamboll 1984, s. 417. 








PASTHENIE 


Për të miratuar ndërmjetësimin e lartë ( shefaatin) e të 
Dërguarit të Allahut është e udhës, që edhe një herë të bëj- 
më një vetllogari sa i përket nivelit të ndjekjes së Profetit, 
duhet të riorganizojmë jetën tonë në suaza të kritereve të 
përmendura në këtë vepër; kemi nevojë për një ambient të 
sinqertë meditimi dhe përpjekjeje. Duhet të mundohemi që 
të reflektojmë bukuritë e pashoqe në umetin e Tij, që adhu- 
rimet, sjelljet, ndjenjat, mendimet, të sotshmen, të nesër- 
men, ta organizojmë me emocione dhe inspirime të denja 
për ta. Njeriu emiton dhe ndjek i pasionuar atë që dashuron 
në bazë të dashurisë që posedon. Për të ndjekur dhe imituar 
denjësisht Dritën e Ekzistencës, duhet njohur dhe vlerësuar 
denjësisht personalitetin shembullor i Tij, me tërë kuptimin 
e plot të fjalës. 


Fusha sa do që të jetë pjellore, nuk gjelbëron derisa nuk 
kalojnë mbi të retë me shi dhe erërat pranverore me diell. 
Edhe zemra e njeriut, për t'u bërë si një tokë pjellore du- 
het që paraprakisht t'i nënshtrohet Krenarisë së Gjithësisë, 
Muhamedit (a.s.), i cili është më i larti i të parëve dhe atyre 
që do të vijnë më pas; është burimi, vlerat dhe fisnikëritë e 
të cilit nuk harxhohen, është preteksti i gjithë begative dhe 
mëshirave të gjithësisë. Kur'ani Fisnik i mbushur me vlera 
të pafundme i ka zbritur Atij, i është dhuruar gjithësisë së 

besimit. 

Nga e gjithë kjo që u tha, del në pah ky përfundim se, 
Profeti ynë (a.s.) dhe çdo gjë që është pretekst për t'u kujtuar 
Ai, sa do që të nderohen është pak. Ngaqë ai është "Muteal-i 
lartësuar", është profeti të cilit Allahu i Lartë i drejtohet me 
epitetin "Habibi-i dashuri im". 

Është e pamundur që e vërteta e Tij e lartë, së pari, të 
mund të rroket në një mënyrë të përsosur me anë të njohjes 
njerëzore e pastaj të parashtrohet me fjalë. 

Në të vërtetë, nuk ka mundësi tjetër veç asaj që pohimit 
mbi natyrën e Tij sublime t'i vihet pikë në pafundësinë e 
heshtjes! Ndërsa në përshkrimin e jetës së Tij të zgjedhur, 
gjuhët mbeten absolutisht të paafta, edhe shprehjet e zem- 
rave tona, të reflektuara në fjalë, janë vetëm sa një pikë uji 
në oqean! Sepse gjuhët dhe zemrat janë të paafta për ta për- 
shkruar Atë! 

Çlumturi ka për ata besimtarë që ushqejnë dashuri ve- 
tëm e vetëm për të Dërguarin e Allahut dhe nuk mashtro- 
hen me lule artificiale të kopshteve të egra. 

E lus Zotin tonë, duke u mbështetur në dashurinë ndaj 

Tij!.. 


Salavate, urata për Muhamed Mustafanë, Zotëriun e 
Dy botëveL. 

Salavate, urata për Muhamed Mustafanë, profetin e 
njerëzve dhe xhindëve!... 





Salavate, urata për Muhamed Mustafanë, imamin e dy 
qyteteve të shenjtaL. 






Pasthënie ‘ -• 


Salavate, urata për Muhamed Mustafanë, gjyshin e Ha- 
sanit dhe HuseinitL. 



Zoti ynë i Madhëruar na dhuroftë nga ambienti ideor 
i Muhamedit (a.s.) i cili është i vetmi udhëzues në rrugën 
e drejtë, një pjesë të lartë për zemrat tona dhe nga pasuria 
e Tij e gjerë shpirtërore, pika vese frymëzimi për ndjenjat 
tona! Zemrat na u bëfshin vend i dashurisë për Allahun 
dhe të Dërguarin e Tij! Allahu i Madhëruar me favorin e 
Tij na bëftë të gjithëve të merituarit e ndërmjetësimit të 
Tij të madh! 


Aminl 

